
Inter  omnes  constat  poetas  ab  antiquissimis  temporibus 
a  suis  numinibus,  quae  ante  omnia  fuerunt  Musae,  carmina 
sua  auspicavisse.  Quamquam  autem  usitatissimus  hic  mos  in- 
venitur  Musaeque  frequentissimis  fere,  quos  in  carminibus  ha- 
bemus,  diis  adnumerandae  sunt,  mirandum  est  neminem  adhuc 
accuratius  inquisivisse,quomodopoetaeipsorum  animos  abillis  in- 
spirari  cogitaverint,  num  alii  dii  deaeve  nonnumquam  Musarum 
munere  fungantur,  similia.  Usque  quaque  exstant  de  religione 
et  cultu  quaestiones,  de  numeris  Musarum,  nomen  unde  ori- 
ginem  ceperit,  de  Romanorum  Gamenis,  de  Musarum  imagi- 
nibus  alia,  velut  iam  Gregorius  Gyraldus  syntagma  de  Musis 
conscripsit  (opera  ed.  Jensius  t.  I.  pag.  555),  quo  de  patrony- 
micis  gentiliciisque  illarum  dearum  nominibus  imprimis  dis- 
seruit,  vel  Heynius  de  Musarum  religione  eiusque  originibus 
et  causis  (Gomm.  soc.  reg.  Gott.  1766  tom.  VIII.);  Peterse- 
nius  de  Musarum  apud  Graecos  origine  numero  nominibus 
egit  (in  Muenteri  Miscellaneis  Hafniensibus  1818  tom.  I  p.  7.9  sqq.); 
Godofredus  Hermannus  de  Musis  fluvialibus  Epicharmi 
et  Eumeli  (opusc.  II  pag.  288  sqq.);  Gerhardus  de  earum 
sculpturis,  quae  exstant  Berolini,  scripsit  (»Archaeolog.  Zeitung« 
N.  7  anni  1843),  quod  idem  Visconti  in  Musee  Pie-Clem. 
I.  1818,  Odofredus  Muellerus  in  Archaeologiae  p.  629 
tractavit;  Grauertus  duas  lectionum  indices  conscripsit,  quae 
sunt  de  Gamenis  et  de  vatum  nomine  ad  significandum  poe- 
tarum  munus  antiquitus  adhibito  (Monasterii  Guestf.  1848  et 
1848/49);  Deitersii  in  programmate gymnasii  Bonnensis  (1868) 
exslat  inquisitio  de  Musarum  cultii  apud  Graecos;  Schill- 
bachius  dissertationem  exhibuit,  quam  inscripsit  »Thespia- 
corum  libri  tertii  particula,  quae  est  de  Musis«  (Berolini  1853); 


/ 


./ 

ac  novissimus  Oscarius  Bie  de  Musaruni  imaginibus  egit 
(Diss.  Berolinens.  1887).  Quibus  accedunt  singula  capita  in 
Greuzeri  symboiorum  tom.  III,  in  Welckeri  »G6tterlehre« 
tom.  I.  pag.  702,  in  Prelleri  Mythologia,  nonnulla  alia  in 
eiusmodi  compendiis. 

Nos  vero  non  parvi  interesse  arbitramur  de  poetarum 
more  agere  et  consuetudine  deoium  dearumve  auxilium  in 
faciendis  carminibus  invocandi.  Nec  vero  hoc  Hbello  omnem 
antiquitatem  complectemur,  sed  in  Romanorum  tantum 
usum  animum  advertemus,  ac  priorem  quasi  partem  id  quod 
conscripsimus  quaestionum  esse  volumus,  quibus  et  Graecorum 
et  Romanorum  scriptores  aeque  respicientur.  Quod  brevi 
Deus  0.  M.  confici  praebeat. 

Id  autem  nobis  propositum  esse  videtur,  ut 

priore  parte  quaeramus,  q  u  i  dii  deaeve  invocentur  quibus- 
que  ex  aliis  praeter  Musas  numinibus  afflatum  poeticum,  ut 
dicere  solemus,  vates  traxerint; 

altera  parte,  quae  est  formalis,  quibus  carminum  locis 
poetae  numen  invocaverint,  inquiremus,  quo  loco  versatosdeos 
suos  tutelares  cogitaverint,  quibus  formulis  in  hoc  more  ex- 
seqiiendo  usi  sint;  in  fine  denique  speculum  praebebimus,  e 
quo  frequentia  invocationum  in  uno  quoque  poeta  eluceat. 


Pars  prior. 


Qui  dii  deaeve  invocentur. 


L 


Inquirentibus  primum  nobis,  ut  erat  propositum,  quaenam 
»vatum  n"umina«,  ut  ait  Ovidius  invocentur,  non  alienum  esse 
videtur,  primum  inde  ab  antiquissimis  poeseos  Romanae  tem- 
poribus  incipientes,  priusquam  Graecis  litteris  poetae  imbuti 
erant,  inquirere,  quomodo  sua  numina  Romanorum  vates 
compellaverint,  ut  ipsos  in  »vaticiniis«  componendis  adiuvent. 
Neque  enim ,  ut  nonnumquam  legitur ,  omnes  litterae ,  poesis 
imprimis,  peregrino  ex  populo  Romanis  advectae  ab  ipsorum  in- 
genio  omnino  alienae  sunt,  nec  propria  ad  significandas  eius 
modi  artes  vocabula  desunt;  sed  prisca  iam  aetate  Romani 
suum  habebant  Musarum  cultum,  et  vates,  qui  sunt  poetae,  vi 
quadam  divina  et  »quasi  vesaniainscribendocommovebantur^)«. 
Sed  admodum  paucos  inveni  locos,  quibus  eorum  numinum, 
quae  soli  Romanae  genti  innata  ac  propria  erant,  auxilium  a 
poetis  invocetur,  nec  quidquam  novi  quaestionibus  illis  adici 
posse  puto,  quae  apud  Bernhardy  L.  Rom.  pag.  191  et  in 
Grauerti  doctissimis  sane  dissertationibus  reperiuntur;(Ind.  lect. 
Monast.  1848  et  1849).  Nam  poetae  ultimi  liberae  reipublicae 
Romanae  saeculi,  quorum  fere  sola  opera  fatum  nostris  tempo- 
ribus  tradidit,  suos  deos  cum  Graecorum  ita  conferre  amabant, 
ut,  si  aliquid  commune  in  utriusque  populi  mythis  reperiebatur, 
Graecum  deum  et  Romanum  in  unum  confunderent  nec  genui- 
num  suum  habitum  et  formam  conservarent ;  id  quod  singu- 
larem  difficultatem  viris   doctis  praebuit     (cf.  Roscheri  lexicon 


1)  Isidorus  Orig.  VIII  7.  3,  Varronis  locum  interpretatus. 


mythologiae,  plurimis  locis  e.  g.  sub  voce  »Diana«,   »Faunus« ; 
nec  non  s.  v.  »Gamenae«). 

Vetustissimum  locum  habeo  incerti  versum  in  Baehrensii 
Fragmentis  poetarum  Romanorimi  p.  52: 

Veterem,  Gasmenae,  cascam  rem  volo  profari 

Et  Priamum  '). 
Sequitur  illustrissimus  locus  ex  Livii  Andronici  Odusia  (Baehrensii 
Frgm.  P.  R.  p.  37) : 

Virum  mihi,  Gamena,  insece  vorsutum, 
qui   Homeri    versum:    ""AvSQa  fxoi  hrens^  Movaa  rell.  reddit. 
At  Horatius  eundem  versum  sic  latine  vertit  (Art.  poet.  v.  141): 

Dic  mihi,  Musa,  virum  captae  post  tempora  Troiae 

Qui  mores  hominum  multorum  vidit  et  urbes. 
Qui  loci  quid  nos  docent?  Quamvis  materia  carminum  ex 
Graecis  Romam  iam  translata  esset,  forma  certe  et  locutio 
genuina  et  primitiva  erat;  nam  Gamenae  sunt  numina  Roma- 
norum  propria  neque  his  locis,  ut  postea  saepius,  pro  Musis 
posita,  sed  Livius  Andronicus  Graecorum  Musas  in  suam  formam 
Romanam  reddidit,  quod  sequitur  etiam  ex  frgm.  25: 

Nam  diva  Monetas  filia  docuit 
(i.  e  Monetae  filia)  Homeri  versum  respiciens  Od.  VIII  480: 

ovrsx    aga  acpsag 

Oifjiag  Mova  sSida^s  e.  q.  s. 
Est  igitur  Gamena  filia  Monetae,  ut  apud  Graecos  Musae  filiae 
Mrr^fioavrr^g  (Solon.  eleg.  frgm.  4).  Item  pro  Zsvg  lovem,  pro 
'.4^r;iT;Minervam  similia;  necGraeca  nomina  deorumrecipiebantur, 
nisi  deerat  apud  Romanos  illis  quod  responderet,  ut  Apollinis. 
Sed  in  Monetam  ut  inquiram,  num  eam  sibi  fmxerit  Livius, 
quae  MiTjfioavirj  responderet,  fieri  non  poterit,  cum  similis 
locus  non  existat.  Memorabilis  quidem  luvenalis  versus  est 
(sat.  VII  55)',  quo  monetam  in  re  poetica  nominat.  Quid 
bonum  poetam  faciat  canens  inter  alia  dicit: 

.  .  nec  qui 

Gommuni  feriat  carmen  triviale  moneta. 
An   de   Moneta   dea    cogitavit,   cum    carminis   habitum    cum 
monetae  comparet? 

1)  Animadvertas   allitterationem ,    quae    vocatur:    Casmenae-cascam, 
profari-Priamum,  quae  versum  non  nullius  momenti  esse  certe  efficit. 


Quae  cum  ita  sint,  antiquissimis  temporibus  Gamenas  Musis 
aequales  fuisse  apparet ,  ac  posteriore  demum  aetate  ad 
Gamenas  Musarum  munera  delata  esse;  nec  non  Gamenarum 
cultum  antiquitus  Romae  floruisse  Grauertus  1.  c.  luculenter, 
ut  opinor,  probavit. 

Sed  invenimus  etiam  aetate  Augustea  nonnullos  apud 
poetas  locos,  quibus  dii  Romanae  genti  innati  ac  proprii  invo- 
cantur ;  at  valde  differunt  hi  loci  ab  illis,  cum  tantum  ornamenti 
causa  a  poetis  illa  prisoa  numina  vocari  constet.  Ovidius  Fast. 
I  465. sqq.  Garmentalia  describens  Garmentam  deam  invocat, 
ut  his  in  versibus  propitia  sit  ac  poetam  adiuvet: 

Ipsa  mone,  quae  nomen  habes  a  carmine  ductum, 

Propositoque  fave,  ne  tuus  erret  honos. 
Quae  dea,  quamquam  nomen  ad  verbum  »carmen«  accommo- 
datum  esse  videtur,  non  est  numen  furoris  poetici,  sed  dea, 
quae  a  mulieribus  potissimum  colebatur.  —  Non  aliter  idem 
auctor  Fast.  V  183  in  Floralibus  describendis  Floram  deam 
adloquitur,  ut  afflatu  divino  ipsius  animum  moveat,  unde  ludi 
Florales  initium  ceperint;  itemque  Janum  Fast.  I  93,  quibus 
diis  simile  quidquam  apud  Graecos  non  respondebat.  In  Fastis 
autem  Ovidius  singularem  inter  poetas'  Romanos  locum  obtinet, 
nam  quemlibet  deum,  cuius  forte  historiam  vel  festum  canit, 
precatione  adit,  ut  sibi  in  componendo  carmine  faveat  et  benigne 
ndnuat,  qua  de  re  infra  saepius  et  copiosius  loquendum  erit. 
—  Eandem  fere  rem  apud  Vergilium  habes,  qui  Palem,  pris- 
cam  illam  hortorum  deam,  auxilium  rogat,  Ge.  III.  inii;  ibid 
294.    In  Gulice  autem  Pales  una  cum  Musis  advocatur,  v.  20: 

Quare  Pierii  laticis  decus,  ite,  sorores 

Naiades,  et  celebrate  deum  plaudente  chorea 

Et  tu,  sancta  Pales, 

Te  cultrice  vagus  saltus  feror  inter  et  astra. 
Notissima  denique  res   est  G  a  m  e  n  a  r  u  m  nomen  poste- 
rioribus    aetatibus    saepe    pro    Musarum   poni,     atque    etiam 
Gamenas  invocari,   ubi  Musas  intellegit  poeta.    Ita  Horatius  c. 
III  4.  21  Galliope  Musa  invocata  dicit: 

Vester,  Gamenae,  vester  in  arduos 

Tollor  Sabinos  e.  q.  s. 


Neque  ullius  momenti  e?se  potest,  quod  Ovidius  Fast.  IV  245 
Gamenas  »Aonias«  nominat,  cum  intellegatMusas.  Item  Gornelius 
Severus  (Baehrensii  Frg.  P.  R.  p.  355  sq.)  frgm.  15  Musas  dicit 
»Aonidas«. 

Hoc  loco  id  adiciendum  est  a  nullo  poetarum]^Romanorum 
Fauni  opem  compellari,  quamquam  certum  esse  videtur  illi 
facultatem  adscriptam  esse  vates  divino  instinctu  inspirandi,  ut 
ait  Ennius  in  prooemio  ad  Annalium  .VII  (Frg.  P.  R.  p.  155): 

....  scripsere  alii  rem 

Vorsubus,  quos  olim  Fauni  vatesque  canebant; 
ac  Fronto  de  eloq.  p.  8  >  dicit :  »Faunos,  vaticinantium  incitatores«. 
Gf.  Lucretii  IV  582:   Faunos  chordarum  sonus  dulcesque'quere- 
las  canere;  Festum  s.v.  Saturnia;  Marii  Victorini  Art.  gram.  III 18. 
Invocationem  autem  nusquam,  ut  dictum  est,  inveni. 


11. 

lam  illis  temporibus,  cum  mens  propria  Romanorum  in- 
tegerrima  esset,  visque  innata  maxime  vigeret,  Graecorum  artes 
liberales  immigrare  in  Italiam  coeperunt  ac  Musae,  adiutrices 
universarum  litterarum  Graecarum ,  loco  Fauni  Gamenarumque 
numina  artium  liberalium  Romanarum ,  quae  celeriter  efflores- 
cebant,  factae  sunt.  Auctorem  huius  mutationis,  quantum  ad 
nostram  quidem  quaestionem  de  Musis  attinet,  Naevium  poetam 
Varro  nominat  (Frg.  P.  R.  p.  296  frgm.  3  apud  Gell.  I  24,  2j : 

Immortales  mortales,  si  foret  fas  flere, 

Flerent  divae  Gamenae  Naevium  poetam; 

Itaque  postquam  est  Orchi  traditus  thesauro 

Obliti  sunt  Romae  loquier  lingua  Latina  ^). 
Ex  hoc  igitur  tempore  Fauni  Gamenaeque  in  sempiternum  Musis 
Heliconis  cedere  debebant.    Nam  quamvis  Saturnii  versus,  qui 

vocalur,  forma,  Romanis  primitiva,  retineatur,  re  ipsa  Naevii 
versu : 

Novem  lovis  concordes  filiae  sorores 
medla  in  mythologia  Graeca  consistimus,  atque  hinc  incipit 
infinita  paene  series  Mnsarum  invocationum,  quibus  inde  ab  hoc 
tempore  poetae  Romani  utuntur.  Gum  vero  Ennius,  Graecorum 
apud  Romanos  propugnator,  una  cum  Graecis  vivendi  sentien- 
dique  formis  repudiata  antiqua  locutione  Latina  hexametri 
formam  Romam  arcessisset,  Latinae  litterae  paene  interierunt, 
si  hoc  verbo  uti  mihi  licet,  atque  Homerum  praelegi  arbitraris, 
cum  Ennii  frgm.  1  audis  (Baehrensii  Frg.  P.  R.  p.  58J : 

Musae,  quae  pedibus  magnum  pulsatis  Olympum. 

Priusquam  autem  ad  ipsam  rem  accedamus,  non  alienum 
alicui  videatur,  de  quaestionibus  iDis  disserere,  quae  de  origine 
et  numero  Musarum  agunt,  num  etiam  apud  Graecos  initio 
N  y  m  p  h  a  e  fuerint  Musae,  an  haec  opinio  ex  Romanorum  demum 
religione  in  Graecorum  mythologiam  refluxerit,  alia,  quantum 
ex  nostris  de  invocatis  diis  inquisitionibus  elici  possunt.  Sed 
accuratiores  de  hac  re  delicata  quaestiones,  de  qua  ad  hanc  diem 
magnae  lites  inter  viros  doctos  existunt,  a  proposito  abhorrent ; 
si,  quod  in  animo  habeo,  fato  perficere  concedetur,  posteriore 
tempore,  cum  etiam  de  Graecorum  poetarum  usu  deorum 
auxilium  implorandi  disseram,  subtilius  in  hanc  rem  inquiram ; 
hoc  loco  sufficiat  brevissime  dicere,  quod  mihi  de  Romanis 
quidem  videtur,  num  necessitudinem  quandam  inter  Musas 
eorum  et  Nymphas  intercessisse  ex  invocationibus  concludi 
possit  ^). 

Homeri  initio  Odysseae  Movaa  et  Iliadis  d^ed  proprium 
est  eius  daifionov,  est  genius  poetae  ac  eius  ipsius  Musa,  non 
generale  numen,  »meine  G6ttin«  ut  ait  Schillerus  noster.  Est 
deus,  de  quo  Ovidius  Fast.  VI  5: 

Est  deus  in  nobis,  agitante  calescimus  illo; 
et  item  Art.  am.  III  549: 


1)  Prave  Baehrensius  codicura  lectiones  mutavit  in  »Orcho  traditus 
thesauru8«.  cf.  Hertzii  edit.  Gell.  —  Allitteratio  huius  quoque  fragmenti 
memorabilis  est. 


1)  cf.  G.  Herraann,  de  Musis  fluvialibus  Epicharrai  et  Eumeli  (Opusc. 
II  p.  288)  -  Creuzer  Symb.  III.  -  Serv.  ad  Ecl.  VII  21.  —  Plut.  Symp. 
IX  14. 

Est  deus  in  nobis  et  sunt  commercia  caeli; 

Sedibus  aetheriis  spiritus  ille  venit! 
Haec  Musa  in  uno  quoque  viro  cogitari  potest^);  itaque  loqui- 
tur  Plato  de  Euthyphronis  (Gratyl.  pag.  409  D)  et  Aristopha- 
nes  de  Euripidis  Musa,  i.  e.  cogitandi  elaborandique  virtute  (Ran. 
1306).  —  Prisca  autem  certe  aetate  in  corporalem  formam 
Musa  redacta  unius  certaeque  deae  partem  nacta  est,  iisdemque 
ex  temporibus  sine  dubio  pro  una  tres  vel  quinque  vel  sep- 
tem  vel  novem  pro  una  quaque  parte  artis  musicae  Musas 
invenimus.  Quis  porro  dubitat,  quin  Musarum  cultus  cum 
Nympharum,  quibus  aequa  erat  facultas  inspirandi  poetae  ingenii, 
mixtus  sit,  ita  ut  optimo  iure  dici  queat:  »Musas  primitus  atque 
e  natura  sua  et  quasi  origine  Nymphas  fuisse^)?*  Guius  reli- 
gionis  reliquiae  non  paucae  posterioribus  iam  temporibus 
exstabant,  praesertim  cum  cultus  Musarum  iis  potissimum  locis 
haberetur,  quibus  fontes  amoeni  vel  silvae  exstiterunt  opacae, 
ubi  Nymphae  versari  putabantur^).  Suntautem  Musae  Nymphae; 
ita  tamen,  ut  non  omnes  Nymphae  Musae  essent*),  aut  earum 
munere  omnino  fungeientur;  quoniam  autem  in  silva  opaca, 
in  venusta  valle,  apud  fontem  serenum  animus  hominum  et 
mens  quasi  divino  afflatu  permovetur,  Nymphis,  eorum  locorum 
numinibus,  vis  quaedam  maior  tribuebatur,  qua  animos  homi- 
num  incitarent,  atque  hinc  est  ortum,  quod  Nymphae  intime 
cum  Musis  coniunctae  saepius  pro  iis  a  poetis  invocantur. 

Afferam  statim  locos,  quibus  quae  modo  dixi  probantur. 
Imprimis  autem  in  poesi  bucolica  hoc  Musarum  munereNymphae 


1)  cf.  Cic.  div.  I.  37;  Tusc.  I.  33. 

2)  V.  Grauerti  de  Canienis  pag.  15;  cf.  Deitersii  »ueber  die  Verehrung 
der  Musen  bei  den  Griechen*  Progr.  gymn.  Bonnens.  1868.  Welckeri 
Griech.  Gotterlehre  t  I  pag.  703.  Azan,  quam  vocem  in  Roscheri  lexico 
videas,  est  filius  Nyniphae  Eratus.  cf.  Lucil.  frgm.  699  (Baehr.  P. 
R.  Frg.) 

3)  C.  F.  Hermanni  Gottesdienstl.  Altertiimer  p.  6S:  »Ihr  Cultus 
haftet  da,  wo  sie  ihren  ursprunglichen  Character  als  Quellnymphen  be- 
wahrtenc.  cf.  Plat.  Phaedr.  278  B:  hc  rb  Nvnfpotw  vanfk  xf  xul  Movofiov, 
TheOCr.   VII.    148:   Niftqxti,   KnntakiSfq,  riuQvdoiov  ulTioq  i'xotaui,. 

4)  Creuzerus,  Symb.  III  p.  288.  Perperam  igitur  Cicero  (de  Natura 
Deorum)  Mai;im,  quoniam  Nympha  sit,  etiaui  Musam  esse  iudicat. 


* 

funguntur,  ut  Thalia  est   apud   Vergilium   dea    rustica   atque 
silvana  ecl.  VI  2: 

Prima  Syracosio  dignata  est  ludere  versu 

Nostra  neque  eruhuit  silvas  habitare  Thalia. 
Galpurnius  autem  omnesMusas  silvam  colentes  finxit  (ecl.  VI60): 

Prolinus  ecce  torum  fecere  sub  ilice  Musae. 
Invocat   autem    hasce   Musas    rusticas  Damoetas   pastor    apud 
Vergilium  (ecl.  III  84): 

Polio  amat  nostram,  quamvis  est  rustica,  Musam; 

Pierides,  vitulam  lectori  pascite  vestro. 
At  illustrissimus  certe  locus  est  Vergilianus,  qui  exstat  in  eclogae 
VII  V.  31,  quo  carmen  suum  pastor  sic  incipit: 

Nymphae,  noster  amor,  Libethrides,  aut  mihi  carmen 

Quale  meo  Godro  concedite  e.  q.  s. 
Gognomine  »Libethrides«  etiam  saepius  Musae  ornantur,  ita  ut 
manifestum  sit  hoc  loco  Musas  expressis  verbii=  Nymphas  nomi- 
natas  esse.  Servius  ad  hunc  versum  adnotal :  »Libethros  fons 
est,  ubi  coluntur  Musae;  .  .  ,  .  ut  autem  poetae  invocent 
Nymphas,  haec  ratio  est,  quod  secundum  Varronem  ipsae  sunt 
Nymphae  quae  et  Musa^^  ....'.  nec  immerito;  nam  aquae 
motus  musicam  efficit,  ut  in  hydraulia  videmus').« 

Idem   Vergilius   Arethusam    fontem,    id    est    eius    fontis 
Nympham,  initio  carminis  nominat,  ut  sibi  praesto  sit  (ecl.  XI): 

Extremum  hunc,  Arethusa,  mihi  concede  laborem! 
Ex  quo  sequitur  non  solum  pastores  poetarum,  sed  etiam  poetas 
ipsos  a  Nymphis  carmina  auspicatos  esse^). 

Singularem   locum   etiam    hac   in   quaestione  Ovidii  Fasti 
habent;  velut  III  v.  261,  ubi  poeta,  cum  in  eo  sit,  ut  Saliorum 


1)  Nymphae  etiam  Theocriti  pastorem  docuerunt  c.  VII  92: 

Nvfiq)Ui  x^jnf   dldu^uv  uv    ol^jfu  (ioii»o)Jovru, 
quem   ad  locum  adnotat  scholiasta:   NvfKpui   iv  fi(jo)vfiu  d)q  TtQoq  uVjcokov 
^XfiV"  y^^  fijtflv  ,^ul  Movout''.  fi  fi^  Ttq  7tu()fQyo)q  Tuq  Nv/i(puq  uxoiti,  Movouq. 
vid.  Deitersii  1.  1.  pag.  13. 

2)  videas    porro   Callimachi    hymnum    in    Apollinem  Delium  v.   109: 
Ntfiq)Ui  &foaukidfq,  TioTUfiov  yfvoq,  fVnuTf  TTWT^i 

Koofirioui  fniyu  /fvfiu  e.   q.  s. 
ibid.  V.  256:   .  .  .  Nvfitpat  JrjXludfq 
Eijtav  'Ekfi&-vifjq  iffiov  fifXoq. 

festa  per  Egeriam  Nutiiae  regi    dicta  canat'),   hanc    mulierem 
fatidicam  Nympham  vocat: 

Nympha,  mone,  nemori  stagnoque  operata  Dianae, 
Nympha,  Numae  coniux,  ad  tua  facta  veni! 
Primum  enim  Egeria  omnino  secernenda  est  a  Musis  vel 
Gamenis-),  quamvis  nonnumquam  in  fabulis  coniuncta  cum 
Gamenis  appareat ;  deinde  hoc  carmine  eodem  modo  appellatur 
ac  permultis  aliis  locis  eiusdem  carminis  alii  dii  deaeque, 
quorum  facta  canuntur. 

Gum  autem  Nymphae  Musarum  personas  gerant,  quid 
miri  habet  etiam  Naiadas  et  Dryadas  hoc  munere  nonnum- 
quam  fungi,  nempe  apud  poetas  bucolicos?  Sunt  loci  Guli- 
cis  V.     18: 

Quare  Pierii  laticis  decus  ite  sorores 
Naiades,  et  celebrate  deum  plaudente  chorea. 
et  Nemesiani  ecl.  II.  20: 

Quae  colitis  silvas,  Dryades,  quaeque  antra  Napaeae, 
Et  quae  marmoreo  pede,  Naiades,  uda  secatis 
Litora  purpureosque  alitis  per  gramina  flores: 
Dicite  e.  q.  s. 

Iniuria  ergo  Deitersius  1.  c.  Musas  a  Nymphis  seiungit. 
Romanorum  numina  genuina,  quae  prisca  aetate  Musarum  loco 
ab  iis  colebantur,  e  Nympharum  numero  fuisse  satis  mihi  constare 
videtur.  Nec  quidquam  miri  habet  epigramma,  quod  legimus 
apud  Baehr.    Frg.  P.  R.  pag.  403  ex  Augustini  de  niusica  3,  2 : 

Ite,  igitur,  Gamenae, 

Fonticulae  puellae  e.  q.  s. 
Graecorum  autem   morum  vitaeque  consuetudinis  vis  iam  ex 
initio  maior  erat,  quam  ut  multae  eius  religionis  reliquiae  nobis 
conservarentur,  id  quod  supra  dictimi  est^). 


1)  cf.  Ov.  Metam.  X  482  sqq. 

2)  V.  Grauerti  1.  1.  pag.  13. 

3)  videas  Schillbachii:  »Thespiacorum  libri  tertii  particula,  quae  est 
de  Musis*.     Diss.  Berol.  1853  pag.  10. 

Sed  haec  quidem  hactenus.  Ad  ipsam  nostram  rem 
accedamus.  Meum  cum  sit  primum  in  eos  locos  inquirere, 
quibus  poetae  Romani  in  Musarum  auxilium  se  dederint, 
longum  esse  puto  omnes  deinceps  locos,  qui  apud  unum  quem- 
que  poetam  inveniuntur,  verbo  tenus  enumerare,  praesertim  cum 
universorum  locorum  catalogus  in  fme  dissertationis  adiectus  sit. 
Ac  primum  quidem»Musa«  invocatur  inde  ab  Ennii  iam 
temporibus;  frgm.  254  (Baehr.  F.P.  R)  apud  Gell.  18,  9,  2: 

Insece,  Musa,  manu  Romanorum  induperator, 

Quod  quisque  in  bello  gessit  cum  rege  Philippo. 
Optimi  poeseos  Romanorum  temporis  sequuntur  loci  notissimi, 
ut  Vergilii  Aen.  I  8 : 

Musa,  mihi  causas  memora  e.  q.  s., 
vel  Horatii  Sat.  I  5,  53: 

Musa,  velim  memores  e.  q.  s. 
Rarius,   ut  videtur,  Ovidius   pro  plurimis  su:s   invocationibus 
solam  Musam  praesidem  carminum  appellat ;  nomino  Fast.  II 359 : 

Adde  peregrinis  causas,  mea  Musa,  Latinas. 
Ex  Propertio  adfero  IV  6,  1 1 : 

Musa,  Palatini  referemus  Apollinis  aedemO- 
Locorum  insequenti  attribuendorum  aetati  laudo  Senecae  Epigr. 
39  (Baehr.  P.  Lat.  min.  IV  pag.  72) : 

Ludere,  Musa,  iuvat, 
vel  Valerii  Flacci  Arg.  VI  515: 

Dic  age,  tuque  feri  reminiscere,  Musa,  furoris. 
Infimae  denique  latinitatis  est  Orestis  tragoediae,  quae  dicitur, 
V.  350  (Baehr.  P.  L.  M.  V  pag.  219): 

Dic  mihi,  Musa,  precor,  qua  re  materna  noverca 

Quaerere  neglexit  e.  q.  s. 

Aeque  ac  singularis  numerus  pluralis  —  »Musae«  —  per 

totam    latinitatem   dispersus  invenitur,  ita  ut  iam  ex   primis 

mythologiae  Romanae   initiis,   quantum  hodie    iudicare  nobis 

licet,  et  Musam  habeamus  et  Musas,  aeque  atque  Gamenam  et 


1)  Propertium    ex  codicum  auctoritate  cito:   Monobiblos   (vulgo  1.  I), 
1.  II,  III,  IV.     Ceterum   de  Propertio  videas  partis  II  caput  1,  de   initio 


carmmum  aiinorum. 

Gamenas.    lam  Naevius  certe  neminem  nisi  Musas  respiciebat 
cum  scriberet  (Bell.  Poen.  frg.  1,  Baehr.  F.  P.  R.  pag.  43): 

•  Novem  lovis  concordes  filiae  sorores, 
atque  etiam  Ennii  versum  iam  supra  laudavi  (frg.  1,  Baehr. 
F.  P.  R.  pag.  5b): 

Musae,  quae  pedibus  magnum  pulsatis  Olympum. 
Ut    etiam   posteriorum    temporum  exempla    afferam,    Ovidius 
Met.  XV  622  habet : 

Pandite  nunc,  Musae,  praesentia  numina  vatum 
e.  q.  s.     Vergilius  autem   de  arte   mel  ex  apibus  praeparandi 
Ge.  IV  315: 

Quis  deus  hanc,  Musae,  quis  nobis  extudit  artem? 

Unde  nova  ingressus  hominum  experientia  cepit? 
Horatius  numquam  Musas  advocat,  sed  Musam  vel  unam  ex 
Musis  certo  nomine  citatam.     Idemque  semper  unam  Musam 
nominat,  cum  de  munere  eius  carmina  vatibus  tribuendi  omissa 
mvocationis  forma  loquitur,  velut  Art.  poet.  83: 

Musa  dedit  fidibus  rell. 
ibid.  324:  ^ 

....  Grais  dedit  ore  rotundo 

Musa  loqui, 
alia>).  Catullus  contra  non  nisi  plurali  numero  utitur  ac  plures 
tantum  Musas  nominat,   neque  umquam  unam  solam.    Recte 
igitur  Riesius  ad  versum  c.  I.  'J  poetam  hoc  loco  Musam  adire 
non    potuisse   adnotat.     Neque    ullus   poetarum  Romanorum 
Musam  »patronam«  dicit  ac  »patrona  virgo«  concinnitate  cum 
»doctis  virginibus«,   quo  adiectivo  nonnumquam  Musae  ornan- 
tur,  carefO.    Una  Sulpicia  poetria  se   ipsam   clientem  Musae 
nommat  (Sat.  11).    At  quin  spurium  sit  carmen,  ex  novissimis 
dissertationibus  dubitari  non  potest.  Vid.  Buecheleri  praefationem 
ad  Jahnii   editionem  Persii   luvenalis  Sulpiciae  pag   XIV.    Ni 
fallor,  intellexit  Gatullus  Minervam ,  siquidem  non  ost  spurius 
versus  (cf.  collegium  »scribarum«  ad  aedem  Minervae,  de  quo 
M.  Hertz,  in  »Verh.  d.  Phil.-Vers.  zu  Hannover«   18G4). 

1)  cf.  Prop.  c.  III  3,  37  sq. 

2)  at  vid.  Suessii  Catulliana  in  act.  sem.  philol.  Erlangens.  1. 1.  pag  6 
—  cf.  Ov.  Trist.  II.  13.  ^  n  y  g.  u. 

Atque  etiam  insequentibus  temporibus  rarae  sunt  invo- 
cationes  »Musarum«  (num.  plur.).  Nescio,  qua  de  causa;  loco 
Musarum  habemus  »Pierides«,  »deae«  alia,  plerumque  autem 
unam  ex  novem  (Galliopen,  Glio),  quae  ut  vatibus  carmina 
suppeditet,  invocatur. 

Musae  sunt  vatimi'»deae«  xcct"  s^oxrjv.  Ita  Gatullus  c.  68B. . 

Non  possum  reticere,  deae,  e.  q.  s. 

Valerius  Flaccus  Argon.  V,  217: 

Incipe  nunc  cantus  alios,  dea,  rell. 
Vergilius  duobus   locis   aequalibus   »deas«     adit  Aen.  VII  641 
et  X  163: 

Pandite  nunc  Helicona,  deae,  cantusque  movete, 

Homeri  morem  imitatus,  qui  quattuor  locis  Iliadis  hunc  exhibet 
versum : 

"EaTi6T€  vvv  jiioi,  Movaai^  OXvfiTiia  Sao^aT    sxovaai  rell. 
II.  II  491,  XI  218,  XIV  508,  XVI  112. 

»Divam«  pro  »deam«  habes  in  Statii  Achill.  13:  »Diva,  refer« 
sc.  magnanimum  Aeaciden. 

Falluntur  autem,  qui  omnibus  locis,  quibus  dea  vel  diva 
occurrat,  poetam  Musam  intellexisse  contendant.  Nam  cum, 
ut  infra  demonstrabitur,  etiam  unus  quisque  deus  ut  praes6s 
carminis  et  adiutor  compelletur,  etiam  quilibet  alius  deus  vel 
dea  hoc  vocabulo  invocari  potest.  Talem  habes  Ovidii  locum 
Fast.  IV  191,  quo  Gybelen  deam  nominat: 

»Da,  dea,  quem  sciter.«    Doctos  Gybeleia  neptes 

Vidit  e.  q.  s. 
Dea  ipsa  autem  Musis,  ut  poetae  cantum  afferant,  mandatum 
dat.  —  Vergilius  Aen.  VII  37  Erato  Musae  dicit: 

Tu  vatem,  tu,  diva,  mone! 

A  Venere  incertus  Ponticorum  illorum  praefationis  auctor,  quam 
Baehrensius  Nemesiano  vindicat,  v.  16  incipit  (Baehr.  P.  L.  M. 
m  pag.  172): 

Quare,  diva,  precor  .... 

Pierias  age  pande  vias! 

Atque  in  fme  demum  fragmenti,  si  Buechelerus  recte  coniectavit, 
ipsam  Mu.^am  appellat  poeta  v.  22: 


\ 

Vos  quoque,  quae  resono  colitis  cava  Tempea  coetu 
e.  q   s.    Godices  autem  habent  »qui«  pro  »quaev<*). 

In  omni  autem  poesi,  quam  ex  tota  Graocorum  et  Romano- 
rum  antiquitate  habemus,  saepe  ut  notum  est,  pro  Musarum 
nomine  gentilia  nomina  et  patronymica,  quae  vocantur,  po- 
nuntur.  Poetae  Romani  vero,  ubi  talibus  nominibus  Musas, 
ut  sibi  faveant,  vocant,  ex  magno  numero  illorum  paucis 
tantum  utuntur.  Sunt  ea  »Pierides,  Heliconiadae,  Pimpleades, 
Pegasides»,  e  quibus  re  vera  una  tantem  vox,  Pieridum,  saepius 
adhibetur;  reliquas  per  totas  litteras  admodum  sparsim  inveni- 
mus  ac  rarius.  Guius  rei  causa  in  ipsis  verborum  formis  posita 
est.  —  Ab  Heliconiadis  autem  carmina  petunt  et  Ovidius 
Fast.  IV  193: 

Pandite,  mandati  memores,  Heliconis  alumnae 

e.  q.  s.  et  auctor  Anthologiae  Latinae  nr.  2i>2  (Baehr.  P.  L.  M. 
IV  pag.  259): 

Vos,  Heliconiadae,  lentum  submittite  carmen, 

Garmine  somnus  adest,  carmine  somnus  abest! 
Pegasides  vocant  Vergilius  catal.  XI  1: 

Pauca  mihi,  niveo  sed  non  incognita  Phoebo, 

Pauca  mihi,  doctae,  dicite,  Pegasides! 
et  Propertius  III  1,  19: 

Mollia,  Pegasides,  vestro  date  serta  poetae! 
Pimpleam   Musam,    Gatulli   adiectivum   a    IKjinX^ia    monte 
petitum  (c.  105,  1)  imitatus,    Horatius  c.  I  26,  7  sqq.  nominat: 

....  0  quae  fontibus  integris 

Gaudes,  apricos  necte  flores, 

Necte  meo  Lamiae  coronam, 

Pimplea  dulcis! 
Primum  autem  locum  Pierides  obtinent,  quam  vocem  poetae 


1)  Contrarie   e.  gr.   apud   Musaeum   I  init.  Musam    opinatur   poeta: 

neque  Venerem,  ut  a  doctis  viris  iudicatum  est;  nam  v.  6  genitivo  usus 
de  Venere  poeta  loquitur,  cum,  si  primo  versu  hanc  deam  putasset, 
vocativo  uti  deberet: 

Avxvov  dTVnyy^Xlovra  diaxroQifiv  'AqiQodixfjq. 
Quamquam  non  adeo  inepte  fecisset,  si  Venerem  invocasset. 

Romani  ante  alias  adamasse  videntur.    Ex  magna   copia  loco- 
rum  nomino  Manilii  locum  III  init: 

In  nova  surgentem  maioraque  viribus  ausum 

Nec  per  inaccessos  metuentem  vadere  saltus 

Ducite,  Pierides;  e.  q.  s. 
Vergilius   non  nisi  in   bucolicis  carminibus  Pieridas  invocat,  ut 
se  adiuvent;  nam  in  Aeneide  et  Georgicis  vel  alium   deum  vel 
omnino  Musam  adit.    In  eclogis  exstant  quattuor  loci,  e  quibus 
laudabo  c.  VIII  v.  62: 

Haec  Damon;  vos,  quae  responderit  Alphesiboeus, 

Dicite,  Pierides;  non  omnia  possumus  omnes! 
Reliqui  loci  sunt  III  84;   IV  13;    X  72.  —  Ovidius  rarius  hac 
voce  usus  esse  videtur;    nam   exstant  duo  tantum  loci,   atque 
ii  in  Fastis,  II  269: 

Dicite,  Pierides,  sacrorum  quae  sit  origo, 
et  VI  798: 

Pierides,  coeptis  addite  summa  meis; 

Dicite,  Pierides,  quis  vos  adiunxerit  isti  e.  q.  s. 
Ovidius  certam  personam  mavult,  quae  sibi  carmen  submittat, 
ut  e.  g.  loci  modo  citati  versu  insequenti  Glio  e  Pieridibus  una 
ei  carmen  mandat,  v.  804:  »sic  ego;  sic  GIio«  rell. 

Numerum  singularem    »Musam  Pierideni«  Horatius  uno  loco 
adhibet,  Melpomenen  intellegens  c.  IV  3: 

0  testudinis  aureae 

Dulcem  quae  strepitum,  Pieri,  temperas! 
Ovid.  Fast.  IV  222  Pieris  Erato  Musa  est.    Ex  Propertio  nomino 
II  10,11: 

Surge,  anima,  ex  humili  iam  carmine;  sumite  vires, 

Pierides,  magni  nunc  erit  oris  opus^)! 
Alios  locos  habes  apud  TibuIIum  (III  1,  5;  IV  2,  21),  luvena- 
lem  (IV  34)  alios. 

Singularem  locum    obtinent  Musae  Sicelides  Vergilii, 
ecl.  IV  1: 

Sicelides  Musae,  paulo  maiora  canamus^). 

1)  Prave  legitur   apud  Baehrensium :  Surge,  anima,  ex  humili;   iam, 
carmina,  sumite  vires  e.  q.  s. 

2)  cf.  Aristophanis  Musam  *///«(> v»xij v :  Ach.  665. 


). 

Sunt  eae  Musae  ceite  Nymphae  fontium,  quae  primae  pastores 
Siciliae  cantus  bucolicos  docebant  (cf.  ecl.  X  1),  ut  prisca 
aetate  sine  dubio  etiam  Pierides,  Gastalides,,aliae.  —  Non  pro- 
prie  pro  nomine  gentili  Musae  »Latinae«  vocatae  sunt  in  in- 
certi  auctoris  (forte  Octaviani  ex  auctoritate  optimorum  codicum) 
carmine  de  Vergilio  v.  7,  quod  invenis  in  Riesii  Anthologia 
Lat.  I,  2  nr.  672  pag.  132: 

Musae,  prohibete,  Latinae! 
Sed  intelleguntur  sine  dubio  Musae,  ita  ut  genii  litterarum  La- 
tinarum  sint;  ceterum  inepte  quispiam  aut  hoc  loco  aut  aliis 
eiusmodi  velut  Propertii  IV  4,  51  decimam  Musam  quaeieret  ^). 
Notum  enim  est  Musam  pro  poesi  dici  posse,  qua  ex  re  necessario 
sequitur  pro  poesi  Latina  Musam  Latinam  dici  eamque  'per- 
sonae  rem  gerere  posse. 

Easdem  fere  animadversiones  de  invocationibus  Musarum, 
quas  in   usu   nominum  gentilium    et   patronymicorum  fecimus, 
licet   adnotare    in   compellationibus  singularum   ex   novem 
Musarum.    Nam  illarum,  quas  Hesiodus  theog.  77  nominat: 
KXtiu)  t'  Eih€Q7irj  ts  Qdhid  xe  MelnoixtYTi  T€ 
TfQipixoQTj  t'  'Eqkko  ts  noXvfxvid  T^  OvQuvirj  %s 
KaVjoTTrj  ^',  ij  dh  TTQocfSQsardTrj  sCtIv  dnaasoiv, 
quattuor  tantum    nominibus   utuntur   poetae  Latini,   e   quibus 
furorem    poeticum  petunt:   Glio,  Galliopen,  Erato,  Melpomenen. 
Accedit,  quod    iam   antiquissimis  temporibus   munera,    quibus 
singulae    earum   funguntur,    fluctuant,     neque    apud   noslros 
poetas   certus   usus   de  muneribus  Musarum   exstat^).     Qua  de 
causa,  cum  invocant  Romani  Musam,   nec  satis  respiciunt  mu- 
nera,    quae    singulis    earum  tribuuntur,    neque    omnes    idem 
munus    in    eandem    Musam  deferunt,  nec   raro   metri    vis   ita 
praevalere  videtur,   ut    libera    voluntate    unam  eligant,   quam 
ut  carmini  faveat  appellant;  id  quod  ante  omnes  Horatius  facere 
amat,   cuius  in   carminibus   plures  Musae  uno  eodemque  mu- 
nere    funguntur:    c.  III  4,    1   Galliope  eadem  fere  ei   praebet, 

1)  Statius  (Silv.  I  2,   9)   Elegiam    decimani    ease   Musam  se  cupere 
dicit.  —  vid.  Hertzbergium  ad  Prop.  i.  c. 

2)  Aetate  Alexandrina,  quae  vocaiur,  quomodo  haec  res  se  habuerit, 
nquisivit  Oscar  Bie  »de  Musarum  imaginibus«  Derol.  1887,  pag.  24. 

quae  c.  I  12  Glio.  Gf.  c.  I  1,  32;  I  24  0-  Attamen  non  ne- 
gandum  est  o  m  n  i  n  o  etiam  apud  Romanos  certum  quendam 
usum  exstitisse,  de  quo  posteriorum  temporum  duo  ieguntur 
carmina  in  Riesii  Anthologia  nr.  88  et  nr.  G64,  quorum  prius 
affero : 

Glio  saecla  retro  memorat  sermone  soluto. 

Euterpae  geminis  loquitur  cava  tibia  ventis. 

Voce  Thalia  cluens  soccis  dea  comica  gaudet. 

Melpomene  reboans  tragicis  fervescit  iambis. 

Aurea  Terpsichorae  totam  lyra  personat  aethram. 

Fila  premens  digitis  Erato  modulamina  fingit. 

Flectitur  in  faciles  variosque  Polymnia  motus. 

Uranie  numeris  scrutatur  sidera  mundi. 

Galliope  doctis  dat  laurea  serta  poetis^). 
Quo  e  numero  poetae  Latini  tres  tantum  frequentius  invocant, 
Glio,  Erato,  Galliopen,  quibus  quarta  accedit  Horatii  Melpomene. 
Glio  est  Musa  historiae;  velut  scholiasta  ad  Apoll.  Rh. III 
init.:  KXei(o  XsysTui  svQrjxtvai  tr^v  taTOQiav^),  Attamen  in 
maioribus  carminibus  epicis  raro  invocatur;  ut  mihi  quidem  ex 
his,  quos  affero,  locis  videtur,  non  tam  est  dea  universae  hi- 
storiae,  quam  singularum  rerum  gestarum,  quibus  illa  constat. 
Ita  Valerius  Flaccus  tota  historia  expeditionis  Argonautarum  ut 
ab  Apolline  in  ipsum  effluat,  orat;  nam  initio  libri  I  dicit: 
»Phoebe,  mone«.  Pergens  autem,  cum  singula  facta  narrat, 
Giio  invocat  III  15: 

Tu  mihi  nunc  causas  infandaque  proelia,  Glio, 

Pande  virum;  tibi  enim  superum  data,  virgo,  facultas 

Nosse  animos  rerumque  vias;  cur  talia  passus 

Arma,  quid  hospitiis  iunctas  concurrere  dextras 

luppiter?  Unde  tubae  nocturnaque  movit  Erinnys 
e.  q.  s.   Incipiunt  deinceps  pugnae  apud  Scythas  vellere  aureo 

1)  De  insignibus  Musarum,  quae  hoc  tempore  habere  solent,  egit 
Bie  1.  c.  pag.  25.  Addendum  est  Anth.  Pal.  IX  504,  quo  loco  barbitura 
Melpomene  gerit,  qui  apud  Horatium  Polyhyiiiniae  tributus  est. 

2)  Mart.  Capellae  Musas,  quibus  Nuptiarum  Phil.  et  Merc.  §  27  et 
117  caelestia  munera  et  ad  orbem  stellaruni  pertinentia  tribuit,  cum 
nibil  ad  nostras  quaestiones  attineant,  omitto. 

3)  In  Anth.  PaU  autem  Clio  citharam  docet  IX  504. 

(Knickenberg).  2 

per  Argonautas  recepto.  Sequiintur  bella  domestica  libro  V, 
quae  poeta  his  verbis  a  Glio,  ut  certum  esse  videtur,  inau- 
gurat  V  217: 

Incipe  nunc  cantus  alios,  dea,  visaque  vobis 
Thessalici  da  bella  ducis  e.  q.  s. 
Atque  in  fme  operis  VI  515: 

Quis  tales  obitus  dederit,  quis  talia  facta, 
Dic  age  tuque  feri  reminiscere,  Musa,  furoris. 
Hanc  personam   historicam   Glio   admodum   raro  in  aliis  Lati- 
norum  carminibus  epicis  gerit ;  recusant  eam  poetae.    Habemus 
ex  melioribus  temporibusStatii  tantum  locum,  qui  est  Thebl.  14: 

Quem  prius  heroum,  Glio,  dabis? 
Ex  infimae  Latinitatis  tempore  Phocas  in  vita  Vergilii  (Baehr. 
P.  L.  M.  V)  Glius  auxilium  invocat: 
0  vetustatis  veneranda  custos 
Regios  actus  simul  ac  fugaces 
Temporum  cursus  docilis  referre, 

Aurea  Glio, 
Tu  mihi  e.  q.  s. 
In  liymno  autem   Horatii  (c.   I   12)   est  locus  notissimus,   qui 
supra  citatus  est^;  Pindarum  imitatus  (01.  II 1 ;  III 13)  poeta  canit: 
Quem  virum  aut  heroa  lyra  vel  acri 
Tibia  sumis  celebrare,  Glio? 
/uvenalis  hoc  munus  historicum  tribuit  Galliopae  IV  34: 
Incipe,  Galliope,  licet  et  considere,  non  est 
Gantandum,  res  vera  agitur. 
Pro  epica  Musa  autem  idem  Glio  inducit  Sat.  VII  init. 

Sine  certa  causa,  ut  iam  saepe  monitum  est,  Ovidio  in 
Fastis  invocata  Glio  historiam  festi  »Herculis  Musarum« 
narrat  neque  ullius  momenti  est;  invocat  enim  poeta  omnes 
Musas,  e  quibus  una  respondet  (Fast.  VI  798) : 

Dicite,  Pierides,  quis  vos  adiunxerit  isti 
e.   q.  s.   (intellegit    enim   coniunctionem  Herculis  cum  Musis), 
ac  tum   pergit:    »Sic  ego;  sic  Glio«.    Etiam   auctor  Sulpiciae 
quae   fertur  saturae  hunc  morem  gerit.    Musa  enim  initio  car- 

l)   cf.   Kiesslingii   editionem   Horatianam   ad   hunc  locum;    Kock  in 
Hermae  1882. 

minis  compellata,    ut  »precibus  descendat  clientis  et   audiat«, 
insequenti  versu  canit  poetria  (v.  12): 

Dic  mihi,  Galliope,  quidnam  pater  ille  deorum 

Gogitat  ? 

Simili  modo,  ut  iam  apud  Juvenalem  vidimus,  Vergilius, 
quod  ille  Galliopae,  Erato  tribuit  atque  hanc  deam,  ut  sibi 
res  gestas  narret,  vocat  Aen.  VII  37: 

Nunc  age,  qui  reges,  Erato,  quae  tempora  rerum 

Quis  Latio  antiquo  fuerit  status  .  .  . 
V.  41:  Tu  vatem,  tu,  diva,  mone!  e.  q.  s.  Singularis  sane  hic 
locus  est;  nam  Erato,  cuius  auxilium  satis  frequenter  a  poetis 
Romanis  in  carminibus  componendis  invocatur,  non  nisi  ero- 
tica  vi  gaudet  atque  ad  eiusmodi  pierumque  carmina  incitare 
solet.  Est  enim  Erato  Musa  oQx^jasoyg,  atque,  ut  ait  scholiasta 
ad  Ap.  Rhod.,  tw%'  zfjg  ^AgjQo^izrjg  oQyiwv  et  hanc  vim,  cum 
tutelaris  dea  invocetur,  servavit.  Ovidius  eam  in  Arte  ama- 
toria  appellat  (II  15): 

Nunc  mihi,  si  quando,  puer  et  Gytherea  favete, 

Nunc  Erato;  nam  tu  nomen  amoris  habes^)! 
Atque  ibidem  425: 

Docta,  quid  ad  magicas,  Erato,  deverteris  artes? 
Quid  mirum,  si  in   describendis   festis  mensis  Aprilis,    Veneri 
sacri,  Erato  eorum  ritum  poetae.aperit  Fast,  IV  195: 

Sic  ego.    Sic  Erato  (mensis  Gythereius  illi 

Gessit,  quod  teneri  nomen  amoris  habet). 
e.  q.  s.      Non     aliter    Statius    quoque    in    epithalamiis  Eratus 
auxilium  orat  Silv.  l  2.  49: 

Hic,  Erato  iucunda,  doce 
atque  in  simi^i  illo  carmine  IV  7: 

lam  diu  lato  spatiata  campo 

Fortis  heroos,  Erato,  labores 

Differ,  atque  ingens  opus  in  minores 
Gontrahe  gyros! 
Gontra  Alcman  hanc  vim  amatoriam  Galliopae  tribuerat,  cum 
diceret  (frg.  45  Bergk  P.  lyr.  Gr.  III  p.  849): 


1)  cf.   Ovidii   Fast.   1  467    de  Carmenta,  quae   nomen   babeat  a  car- 
mine  ductum. 

Mdio'  aye,  KaXXiona^  ^vyaieg  Jiog 

^'Aqx^  €QaT(or  intm'  e.  q.  s., 
quae  cerle  non  tolius  antiquitatis  Graecae  sententia  fuit.  Nam 
tempore  Alexandrino  Galliope  Mu>a  noirjaeo^g  erat,  i.  e.  car- 
minis  heroici.  Quam  vim  Romanorum  poetae  cum  respiciunt 
lum  Hesiodi  versum  sequi  videntur,  qui  hanc  Musam  ngocpe- 
QfaTaTTjV  dnaaiiov  nominavit  (theog.  77).  Itaque  Ovidius  Fast. 
V  79  dicit: 

Tunc  sic,  neglectos  hedera  redimita  capillos, 

Prima  sui  coepit  Galliopea  chori. 

Atque  Lucrelius  de  rerum  natura  VI  92  hisce  eam  adit: 
Gurrenti  spatium  praemonstra,  callida  Musa 
Galliope,  requies  hominum  divomque  voluptas, 
Te  duce  ut  insigni  capiam  cum  laude  coronam. 

Vergilius     autem     omnes    Musas    adloquens    unam  Galliopen 
nominatim  vocat  Aen.  IX  525: 

Vos,  o  Galliope,  precor  adspirate  canenti'). 

Notissimus  est  locus  Horatii  c.  III  4: 

Descende  caelo  et  dic  age  tibia, 
Regina,  longum,  Galliope,  melos 
Seu  voce  nunc  mavis  acuto, 
Seu  fidibus  citharaque  Phoebi. 

PropertiusGalliopae  aequum  locum  atque  ApoIIini  tribuit  (II  1,3) 
Non  haec  Galliope,  non  haec  mihi  cantat  ApoIIo; 
Ingenium  nobis  ipsa  puella  facit. 

Posterioribus  temporibus  Galliope  hunc  locum  insignem 
deperdidisse  videtur.  Nam  et  minus  frequenter  invenimus 
invocationem  eius  deae  et,  cum  habeamus,  ceteris  Musis  aequata 
est.    Velut  canit  Propertius  IV  6,  11: 

Musa,  Palatini  referemus  Apollinis  aedem, 

Res  est,  Galliope,  digna  favore  tuo! 

Ex  reliquis  Musis  unam  Melpomenen,  quae  est  Musa 
wc^iyc,  id  est  carminis  tragici,  Horatius  adamavit;  tribus  enim 


1)  Eundem  versum  legis  in  Anth.  Lat.  (Baehr.  P.  L.  M.  IV)  nr.  198 


V.  49. 

carminum  locis  eam  poeseos  patronam  compellat.     Ac  quam- 
quam  Ovidius  in  Fastis  (IV  83)  docet: 

.  .  .  Sed  supprime,  iVlusa,  querelas, 

Non  tibi  sunt  maesta  sacra  canenda  lyra, 
non    tamen    dulcissimum    illud    carmen    ad    Vergilium  datum 
offendit  de   morte   Quintilii,  absolutum  omnino  ac  pertectum, 
quo  hanc    deam    in  auxilium  vocat,   ut  digno  cantu  amicum 
carissimum  celebret,  c.  I  24: 

Praecipe  lugubres 

Gantus,  Melpomene,  cui  liquidam  pater 

Vocem  cum  cithara  dedit. 
Quem  porro  non  illud:  »Quem  tu,  Melpomene,  semel«  e.  q.  s. 
oblectavit  (c.  IV  3),  quod  est  totum  ad  Musam  directum,  neque 
ad  maestam,  sed  ad  eam,  quae  »dulcem  strepitum  temperet«? 
Scriptum  esse  carmen  videtur  ad  indicandam  laetitiam  ob 
laudem  ex  carmine  saeculari  a  populo  et  principe  acceptam. 
Tertium  Horatius  eam  compellat  carmine  ultimo  libri  III,  quo 
loco  ex  Melpomene  petit,  ut  lauro  Delphica  ipsius  comam  ornet, 
monumentum  aere  perennius  cum  exegerit.  In  reliquis  Ro- 
manorum  scriptis  frustra  eius  deae  invocationem  quaesivi  neque 
inveni  nisi  unum  locum  in  Orestis  tragoedia,  quae  fertur  (Baehr. 
P.  L.  M.  V  p.  219).    Sed  quantum  hic  locus  ab  illo  Horatiano 

differt!  Habes: 

Te  rogo,  Melpomene,  tragicis  descende  cothurnis 
Et  pede  dactylico  resonante  quiescat  iambus, 
Da  valeam  memorare  nefas  laudabile  nati  e.  q.  s. 
Reliquarum    Musarum    nomina  desiderantur  in  invo- 
cationibus.  Apud  unum  Ovidium  etiam  istae  deae  poetam  docent: 
sed  alia  haec  res  est,  de  qua  iam  supra  nonnullis  locis  locutus 
sum  et  infra  copiosius  loquar.     Poela  Fast.  V  7sqq.  omnes  Mu-^as 
ante   oculos  nobis  ponit,  quae   de  Maio  mense,  unde  originem 
capiat,  referant,  atque  hoc  loco  etiam  Polyhymniam  et  Uraniam 
loquentes  facit.    (Simile  est,   quod  Giris  poeta  v.  55  Polyhym- 
niam  quasi  suam  Musam  inducit). 

Priusquam  a  Musis  animum  avertamus,  non  alienum  esse 
puto  de  epithetis  paucis  disserere,  quibus  poetae  Musas  cum 
adloquantur  ornare  solent.    Res  ipsa  fert,  quoniam  aliquid  ab 

iis  petunt,    ut    iionoriricentissima    adlectiva   diis   suis   tribnant. 
»Mea«  Musa  et  »tua«  solus  Ovidius  utitur,  ut  Fast.  II  3.VJ: 

Adde  peregrinis  causas,  mea  Musa,  Latinas, 
scilicet  unde  Lupercalia  originem  nomenque  traxerint.    Quo  cum 
loco  conferas  Amorum  III  1,  6  et  Rem.  387.     »Tuam«   habet 
Am.  III  1,  27.    Idem  Ovidius  solus  exhibet  epitheton  »parens« 
Met.  X  147: 

Ab  love,  Musa  parens,  —  cedunt  lovis  omnia  regno  — 

Garmina  nostra  move! 
»Regina«  est  Musa  Horatii  c.  III  4,  1: 

Descende  caelo  et  dic  age  tibia 

Regina,  longum,  Galliope,  melos! 
Doctam  Musam  vocat  Vergilius  cat.  XI  1: 

Pauca  mihi,  doctae,  dicite,  Pegasides! 
Ovidius  Erato   doctam  nominat   Ar.  Am.   II  425,    versu  supra 
citato  *). 

»Dulcem«  compellat  Horatius  c.  I  26,  »gracilem«  Pro- 
pertius,  »auream«  Phocas  vita  Verg.  v.  4,  »mitem«  Glau- 
dianus  in  laude  Stilichonis  II  5: 

Mitior  incipiat  fidibus  iam  Musa  remissis. 
Optirna  est  Musa  auctoris  Sulpiciae  Saturae  v.  58. 

»Severa«  est  Musa  Senecae  in  Anth.  Lat.  nr.  39  (Baehr. 
P.  L.  M.  IV  pag.  72).  Singularem  locum  obtinent  epitheta 
Lucretii  »callida«  (d.  rer.  nat.  VI  92),  ob  similitudinem  certe 
initiorum  Galliopae  adpositum  et  Horatii  »procax«  c.  II  1,  37, 
quoniam  aliena  sibi  arrogat  Musa,  cum  aliis  locis  iocosa  sit; 
in  Amoribus  (III  15,  19)  habet  Ovidius  »genialem«  Musam. 
Simili  modo  Art.  am.  I  125  puellas  dicit  praedam  genialem: 

Ducuntur  raptae,  genialis  praeda,  puellae 
(cf.    ibid.    III  327).    Propertius  IV  4,  51  Musam  »magicam« 
nominat: 

0  utinam  nossem  magicae  cantamina  Musae! 
quo    de    loco    recte    Hertzbergius    ad    Prop.    t.  III  pag.  437: 
»Musam  si  poesin  dici  nemo  negavit,  ut  magorum  poesis  magica 
Musa  audiat,  necessario  sequitur«. 

1)  cf.  Catulli  36,  16  sq;  65,  2.    Non  raro  extra  invocationes  »doctae 
virgines«  Musae  sunt. 

III. 

lam  vero,  Musae  iucundae,  valete!  Ad  deos  deasque  cete- 
ros  iam  progrediniur;  quibus  quamquam  munus  carmina  inspi- 
randi  expressis  verbis  non  est  tributum,  tamen  praesides  carmi- 
num  apoetis  invocantur,  atque  ex  iis  omnibus  poetae,  etsi  paulo 
rarius  quam  e  Musis,  furorem  poeticum  trahere  solent.  Sed 
haud  raro  apud  interpretes  poetarum  legitur  non  nisi  Musis 
advocatis  vates  ad  carmina  scribenda  aggredi  et  e  locis,  quae 
potissimum  sacra  ipsis  sunt,  ut  auxilio  veniant  arcessere;  at 
alium  quemque  deum  pro  carminis  materia  invocari  posse  ig- 
norabatur  plerumque.  Recentissimis  etiam  temporibus  Birtius, 
praeceptor  carissimus,  in  libro  de  Halieuticis  scripsit  (^p.  69): 
»Neque  umquam  nobis  scientibus  ipsa  Diana  vatibus  quidquam 
dicebat.«  (Intellegit  versum  Grattii  in  carmine  venatico  99). 
Falluntur  omnes,  maxime  certe  de  litteris  Romanis. 

Sed  etiam  in  antiquitate  Graeca  non  abhorrebant  poetae 
ab  invocationibus  cuiusvis  numinis  pro  carminibus  suis;  nam 
Hesiodus  ipsas  Musas  carminis  praesides  primum  a  diis  mi- 
tium  facere  solitas  fuisse  tradit  atque  in  eorum  honorem  ce- 
cinisse.  Notissimus  porro  et  saepe  imitationi  fuit  locus  Arati : 
!Bx  Jidg  dQX(^ix^ad^cc.  Quamquam  expressis  verbis  poeta  Jovem 
pro  carmine  non  adit,  tamen  sine  dubio  etiam  huius  in  tu- 
telam  simul  cum  Musarum  se  contulit.  Atque  hunc  sensum 
etiam  scholiasta  statuebat,  cum  Homeri  hosce  versns  compa- 
raret:  Mriviv  asiSs,  ^ed  eVAvdQu  fjioi  hvsns,  Movaa.  Gicero 
autem  convertit:  »Ab  Jove  Musarum  primordia«  (legg.  II  3)  ac 
scholiasta  Germanici,  qui  Phaenomena  ab  love  et  Augusto 
auspicaverat  eumque  fautorem  rectoremque  compellaverat,  m 
commentariis  ad  hunc  locum,  cum  »cur  ab  Jove  et  non  a 
Musis  ut  Homerus«  coeperit,  quaesiverit,  in  Phaenomenis  magis 
quadrare  dicit  Jovem  invocare,  »quod  ipsorum  carminum  origo 
est  Juppiter«.  Accedunt  nonnulla  ex  antiquitate  exempla  simil- 
lima.  Festus  Avienus  in  paraphrasta  habet:  »Garminis  incentor 
mihi  Juppiter  \).«    Neque  vero  Musae  prae  hisce  deorum  invo- 

1)  Negleganms  hoc  loco  hymnos  Honiericos,  in  quibus  saepe  aUquis 
deus,  plerumque  is,  cuius  in  honorem  prooemium  factum  est,  pro  materia 
carminis  insequentis  advocatur;    difficile  saepe  est   iudicare,  utrum  dei 

cationibus  omnino  negleguntur  aut  deos  omnino  eamm  loco 
ponere  ausi  sunt  poetae,  nam  plerumque  apud  Alexandritios 
poetas  Musae  una  cum  diis  invocantur,  ut  Aratus  Phaenome- 
norum  versu  altero  dicit: 

X(xiQoiT€  6^  Motaai 

atque  Apoll.  Rhod.  I  init: 

^AQXO^evoq  aao  (poT^s 

....  Movaai  d'v(fi]TOQsg  ehv  doiSrjg. 
Quacumque  de  re  poemate  agitur,  Musae  primae  praesides 
sunt  neque  aequaliter  numina,  quibus  haec  vel  illa  res  sacra 
erat ») ;  itaque  Musae  ore  poetarum  (Gic.  Deiot.  10.  28),  ipsa- 
rum  sacerdotum,  hominibus  materiam  quandam  versibus  ca- 
nunt  (Hes.  theog.  22),  quam  forte  aliquis  deus  vati  inspiraverat  ^). 
Romani  longius  procedebant.  Florebat  enim  mos  ab 
uno  quoque  deo  carmina  auspicandi  maxime  apud  illorum 
poetas  atque  imprimis  apud  didacticos.  Quid  mirum  ?  Illud 
genus  carminum  de  aliqua  arte  agit,  quae  cuidam  numini 
sacra    est,    atque    eo   tantum    poetae    progressi  sunt,  ut  haec 

invocatio  sensum  praebeat,  ut  in  versibus  coinponendis  adiuvet,  necne, 
et  quid  mirura  habet,  si  poeta  in  precatione  sua  oret,  ut  et  civibus 
urbis  propitius  sit  deus  et  sibi  ipsi  in  versibus  coraponendis  ac  recitandis 
faveat.  Sed  saepius  pro  bac  re,  quae  raro  adhibetur,  Musa  separatim 
advocatur,  ut  hymni  (k'E^^ini^hy.2,  ttq 'Aq>Qo8irri.  hy.  3,  ^lq  "Aqx.h^v  hy.  8, 
iiq  Hhov  hy.  30  initio,  aliorum.  Contra  in  hymno  dq  Movouq  hy.  24  incipit 
poeta  ab  Apolline  et  Jove,  atque  tiq  'Ag^QodlTfjv  hy.  9  ab  ipsa  Venere 
auspicatur  v.  5:  doq  d\'fXfQ6fooap  aoidfjv. 

1)  Aristophanes  Musas  saepe  (ut  Aves  737,  Pax  775,  816,  Ran.  675, 
Ach.  665),  nonnumquam  alios  deos  invocat  (ut  Nub.  564  Eq.  559);  at- 
tamen  multum  interest  inter  utriusque  invocationis  utendae  rationes; 
nam  cum  Musam  vocat,  cantui  cum  choro  coniuncto  ut  intersit  orati 
cum  deum  quendam,  nonnisi  omnino  choro,  ut  e.  g.  Ran.  675:  MoZou 
XOQjiv    ifQuii,    ijft^ri&,    xul  fW  iTfl  tiqxpkv  fio*J«?;  at  Eq.   559:  nooil6ov  .   .   . 

deVQ'    €/.&'    fq    '/OQOV. 

2)  Theocritus  VII  37  se  ipsum  purum  os  Musarum  nominat:  x«/y«p 
iyio  Moioav  ^tvvqov  oi6fia  e.  q.  s.,  quod  nemo  antea,  ni  fallor,  ausus  est 
dicere.  Sed  cf.  Moschi  III  T2:"0^,rjQoq,  rijvo  r6  KaXX.onaq  yA,;«^ov  or6na; 
Anth.  Pal.  VII  75;  oto>«  Moioriq.  Ovidius  dicit  ora  poetarura  lavari 
Pieridis  aqua.  cf.  Quintil.  X  1,  33.  -  Trita  vatum  consuetudo  est 
dicere  se  esse  Musarum  sacerdotes. 

poemata  ab  ipsis  illis  numinibus  in  vates  defluxisse  cogitarent 
omissis  Alexandrinorum  Musis.  Genus  didacticum  autem  ex 
intimo  ingenio  populi  Romani  vel  rectius  imperii  natum  est, 
quod  inde  ab  Alexandri  Magni  temporibus  per  totum  fere 
orbem  terrarum  manavit.  Atque  hac  in  arte  Romani  Graecos 
et  optimorum  liberae  rei  pubhcae  temporum  et  Alexandri- 
norum,  quae  dicuntur,  non  solum  superaverunt,  sed  etiam  eo 
perfectionis  processerunt,  ut  Graecis  exempla,  quae  imitarentur, 
praeberent:  nam  Romanorum  erat  ex  initiis  didacticae  Alexan- 
drinorum  poeseos,  quam  »nullam  varietatem,  nullum  affectum 
habere«  Quintilianus  (X  1,  55)  dicit,  iucundam  poesin  ac 
vividam,  procreasse.  Horatianum  illud  ante  oculos  habuisse 
videntur : 

Omne  tulit  punctum,  qui  miscuit  utile  dulci. 
Atque  hoc  in  genere  primi  ausisunt  carmina  loco  Musarum  a  quo- 
vis  alio  numine  quasi  a  solo  praeside  cantus  auspicare  ac  deos 
ipsos  et  pro  forma  et  pro  materia  invocare.  Ex  didactica 
autem  poesi  haec  consuetudo  etiam  in  alia  genera  migravisse 
videtur;  nam  et  ibi  permultis  locis  hac  ratione  utuntur.  Per 
naturam  ipsam  autem  elucet  Musarum  invocationes  neque  in 
aliis  omnino  neque  in  carminibus  didacticis  deesse,  id  quod 
iam  superiore  loco,  quo  de  Musis  agebamus,  dictum  est.  — 
Quod  ad  tempus  attinet,  occurrit  nobis  hic  usus  in  carminibus 
cuiuslibet  aetatis  ah  Ennii  temporibus  ad  carmina  infimae 
Latini  sermonis  aetatis. 

Insignem  autem  locum,  quantum  ad  nostram  rem  per- 
tinet,  inter  carmina  didactica  Ovidii  obtinent  cum  alia  tum 
Fasti,  de  quibus  nunc  paucis  agendum  est.  Quibus  libris 
per  singulos  menses  omnium  deorum  festa,  eorum  origines 
celebrandique  consuetudines,  describi  conslat;  qua  in  re  per- 
nmltis  locis,  cum  ad  novum  deum  progreditur,  hunc  ipsum 
Naso  invocat  atque  opem  exorat,  ut  recte  digneque  cantum 
de  suo  festo  ipsum  perficere  sinat.  Atque  frequenter  illa 
elocutionis  forma  usus  est,  quam  Alexandrini  poetae  inve- 
nisse  dicuntur,  ut  dialogo  poeta  cum  diis  colloquatur. 
Callimachus  enim,  ut  ex  Anth.  Pal.  VII  42  sequitur,  finxit  sibi 
somnianti   in  Parnasso  ex  Musarum  ore  omnia,  quae  de  ori- 

ginibus,  quas  scripturus  erat,  scire  debebat,  manifestata  esse '). 
Ovidius  autem  etiam  hac  in  re  longius  progressus  est,  cum  id, 
quod  Callimachus  Musis  tantum  tribuisse  dicitur,  in  universos  deos 
deferat  atque  unum  quemque  fere  eorum  citat,  ut  secum  col- 
loquatur.  Num  quem  alium  praeterea  poetarum  Alexandri- 
norum,  qui  hunc  morem  sanxerit,  Ovidius  imitatus  sit,  dubito; 
Callimachum  certe  exemplar  fuisse,  quantum  ex  paucis  eius 
fragmentis  cognosci  potest,  negari  posse  non  puto  atque  eum 
imprimis  Aetiorura  librum,  qui  de  sacrorum  publicorum  causis 
erat^).  Inter  aha  enim  nonnullas  sermonum  reliquias  habe- 
mus,  quibus,  ut  Musae  sibi  origines  causasque  quarundam 
rerum  pronuntiarent ,  poeta  orasse  videtur.  Sunt  fragmenta 
(Schneid.)  331 :  (pS^syyso,  xvdiarrj^  nXeioTbQr]  (fdQvyiocfgaae»..; 
358:  Mvrjinoavvrjg  fj6'  cods  yovov  xaQisvTog  sTtiaaa;  114:  Tfti^ 
J'  €(f^€y^aTo  Kakhoneia,  Quibuscum  versibus  permulti  loci 
Ovidiani  comparandi  sunt,  quibus  sermonem  simillimum  inve- 
nimus;  ut  Fast.  193;  III  170sqq;  325  (quocum  cf.  Gall.  frgm. 
177).  De  tota  hac  re  usque  quaque  non  satis  disputatum  et 
inquisitum  est;  sine  dubio  autem,  ni  fallor,  non  pauca  fragmenta 
Callimachi  ex  comparatione  cum  Ovidianis  instituta  ad  Aetia 
pertinere  agnosci  poterit,  quibus  hoc  carmen  adverso  fato 
deperditum  illustrabitur,  nec  non  etiam  Fastorum  fontes  magis 
magisque  in  lucem  aperientur.  Haec  de  imitatione  Callimaclii 
monuisse  contentus  sum^).  —  Contra  posterioribus  temporibus 
Graecos  Romanorum  atque  Ovidii  morem  imitatos  esse  mani- 
festum  est.  Oppianus  quidem  eodem  modo  atque  Ovidius 
Dianam  in  Cynegeticis  invocat,  quae  ipsum  res  venatorias 
canere  iubet;  sequitur  deinceps  alternatim  dialogus  inter  poetam 
et  deam,  quo  ut  asperam  viam  nondum  tritam  ingrediatur  dea 
monet,   orat    poeta,    ut    opus  coeptum   adiuvet,  vctat  illa,   ne 


1)  Videas  infra,  quo  disputabitur,  ubinam  tutelares  suos  deos  ver- 
satos  esse  poetae  finxerint,  in  partis  II  cap.  2. 

2)  cf.  Schneideri  Callimacheorum  tom.  II. 

3)  vid.  H.  Peter,  uber  den  Inhalt  und  die  Entstehungszeit  von  Ovids 
Fasten,  in  exordio  editionis  suae  Fastornm  p.  15;  et  Birtii  appendicem 
ad  animadversiones  ad  Ovidii  heroidum  epistulas  in  Mus.  Rhen.  XXXII 
p.  430. 

Bacchum  canat  neve  heroum  aut  hominum  pugnas,  sed  fera- 
rum  et  venatorum  certamina.  Ovidianum  locum  Graecis  verbis 
reddi  arl)itraris.  Non  aliter  in  eiusdem  Oppiani  Halieuticis. 
Omitto  Romanorum  ipsorum  eius  temporis  poetas,  quorum  de 
imitationibus  Zingerle  nonnullos  libellos  composuit.  Quae  con- 
suetudo  Romana,  ab  Ovidio  maxime  culta,  quanti  momenti 
fuerit,  ex  eo  perspicuum  est,  quod  eo  ex  tempore  per  uni- 
versas  Htteras  omnes  dii  deaeque  aeque  ac  Musae,  quarum 
munere  illi  quoque  funguntur,  compellantur,  ut  divinum  flatum 
poetis  iniciant. 

lam  ad  ipsas  eius  modi  invocationes  aggrediamur. 
Ac  primum  quidem  omnesdii  audiuntur  vel  maior 
eorum  numerus,  qui  ad  unum  eundemque  orbem  spectant. 
Quamquam  non  est  inter  poetas  numerandus,  nomino  Var- 
ronem,  qui  d.  re  rust.  I  1,4  haec  dicit,  se  deos  invocaturum 
esse,  ut  ipsum  adiuvent,  »nec  ut  Homerus  et  Ennius  Musas, 
sed  duodecim  deos  consentis^)«.  Non  multum  a  Varronis  verbis 
differt  Vergilii  Georgicorum  exordium;  omnes  enim  deos  deas- 
que  vocat,  quos  per  totum  annum  agricolae  favere  necesse  est, 
Liberum  Cererem  Minervam  Neptunum  Panem  Faunos  Drya- 
das;  denique  v.  21  dicit: 

Dique  deaeque  omnes,  studium  quibus  arva  tueri 
Quique  novas  alitis  non  ullo  semite  fruges 
Quique  satis  largum  caelo  demittitis  imbrem: 
omnes  ipsi  propitii  sint,  atque  inter  eos  Caesar  Augustus  ipse, 
qui  adsuescat   iam  nunc   votis  vocari;  facilem  cursum  poetae 
dent  atque   audacibus   coeptis  adnuant  (v.  40).    SimilUmus  est 
locus  Propertii  III  13,41: 

Dique  deaeque  omnes,  quibus  est  tutela  pcr  agros, 
Praebebant  iustis  verba  benigna  focis. 
Brevioribus    verbis   Ovidius    deos    pro    Metamorphoseon   libris 
invocat;  notus  est  locus  (Met.  12):  • 

.  .  .  Di  coeptis,  nam  vos  mutastis  et  illa, 
Adspirate  meis,  primaque  ab  origine  mundi 
Ad  mea  perpetunm  deducite  tempora  carmen! 


1)  Non  aliter  Quintilianus  in  prooemio  libri  IV  institutionis  oratoriae  §  5. 

Nihil  miri  hae  invecaliones  habent;  narn  pro  eiusmodi  tanlum 
carminibus  omnes  deos  vocari  animadverti-s  quibus  unus  quisque 
eorum  agens  producitur  vel  quae  de  iis  rebus,  quae  universis 
sacrae  sunt,  agunt.  Tali  modo  fauces  Orci  in  VI.  Aeneidos 
libro  describens  Vergihus  a  diis  infernaHbus  auspicat  carmen 
V.  264 : 

Di,  quibus  imperium  est  animarum  umbraeque  silentes 
Et  Ghaos  et  Phlegethon,  loca  nocte  tacentia  late: 
Sit  mihi  fas  audita  loqui,  sit  numine  vestro 
Pandere  res  alta  terra  et  cahgine  mersas. 

Quos  versus  ante  oculos  habuisse  videtur  Giaudianus  de  raptu 
Proserpinae  I  20sqq. : 

Di,  quibus  in  numerum  vacui  famulantur  Averni, 
Vulgus  iners,  .... 

Vos  mihi  sacrarum  penetralia  pandite  rerum 
Et  vestri  secreta  poli! 

Sine  causa,  ut  videtur,  universos  deos  advocat  auctor  carminis, 
qui  legitur  in  codice  Salmasiano  p.  48  (inRiesii  Anlh.  Lat.I  l^ 
pag.  74)  V.  34: 

Vos,  0  caeh*colae.  vestrum  nunc  invoco  numen, 
Sit  mihi  fas  reticenda  loqui,  dum  proditur  iste. 

Ab  universis  ad  singulos  deos  animum  advertamus.  Res 
ipsa  fert,  ut,  cum  Musarum  in  auxihum  se  dent  poetae,  etiam 
ducem  Musarum,  Musageten,  invocent.  Inter  omnes  excelht 
arte  musica  Phoebus,  dux  Musarum;  itaque  omnibus  tem- 
poribus  et  solus  et  una  cum  Musis  advocatur,  ut  lyrae  fila 
poetarum  moveat.  Ornitto  hymnum  illum  Horatianum  ad  De- 
lium  (c.  IV  6),  quem  carmine  saeculari  confecto  scriptum  esse 
constat;  orat  poeta,  ut  se  quoque  adiuvet  iustamqut'  canendi 
facultatem  praebeat;  ipsius  enim  artem  laudemque  acceptam 
se  referre.  Similis  est  hymnus  TibulH  (II  5);  favoat  Phoebus 
(v.  1)  et  doceat,  quid  Sibylla  cecinerit  (v.  17): 

.  .  .  et  ipse  precor,  quid  canat  illa,  doce! 
Loco  Musarum   autem  initio   carminis    invenitur    hic  dens   in 
Argonautici^   Valerii   Flacci,    ubi    advocato   Phoebo   sic  pergit 
poeta  V.  11: 


Sancte  pater,  veterumque  fave,  venerande,  canenti 

Facta  virum  ^) ! 
atque  v.  20: 

.  .  .  Nunc  nostra  serenus 

Orsa  iuves,  haec  ut  Latias  vox  impleat  urbes. 
Nihil  diflert   inter  hanc   et  Musarum   invocationem.  —  Paeanis 
cognomine  usus  Statius  Silv.  I  2  Apollinem  adit: 

Unde  sacro  Latii  sonuerunt  carmine  montes? 

Giii,  Paean,  nova  plectra  moves?  humeroque  comanti 

Facundum  suspendis  ebur? 
Nemesianus  Vergilii  locum  illum  singularem  eclogarum  (VIII 62) 
imitatus    est;  sed  quod  hic  a  Pieridibus,   ille  a  Phoebo  pelit 
(ecl.  II  53) : 

Haec  Ida  calaniis.    Tu  quae  responderit  Alcon 

Versu,  Phoebe,  refer;  sunt  curae  carmina  Phoebo. 

Excursum  me  hoc  loco  facere  liceat  de  »Hercule 
Musarum«.  Romae  templum  exstabat  a  Fulvio  Nobiliore, 
Ennii  artiumque  Hberalium  fautore,  aedificatum,  ab  Augusto 
renovatum ,  cui  nomen  erat :  »HercuIis  Musarum« ;  viri  docti 
autem  et  priorum  et  nostrorum  temporum  ea  ex  re  Herculi 
munus  Musagetae  vindicabant.  Sed  nullo  loco,  ni  fallor,  litte- 
rarum  Romanarum  ilie  Hercules  vocatur,  qua  ex  re  luculenter 
sequitur  coniunctionem  illam  inter  eum  et  Musas  non  tam 
firmam  ac  solidam  fuisse.  Ineptum  sane  est,  quod  Schillbach 
»de  Musis«  pag.  21  dicit :  »HercuIem  ducem  Musarum  esse,  nam 
Musas  beneficiis  eum  sibi  obligavisse  et  devinxisse  gratia«,  cum 
»monstra  horribilia  exemerit,  insolentes,  immanes  ferocesque 
homines  et  beluas  ac  monstra  occiderit  et  ita  viarum  agrorum 
domiciliorum  (sc.  Musarum)  securitatem  effecerit«;  »Musas 
autem,  nisi  securae  sint  et  lutae  a  violentia,  refugere«.  Quae 
coniunctio  si  quidem,  ut  idem  docet,  certis  Graeciae  locis 
existebat,  a  Romanorum  ingenio  certe  abhorrebat,  ac  templum 
illud  »Horculis  Musarum«,  quod  vocatur,  non  est  Herculis, 
ducis  Musarum,  sed  Herculis  et  Musarum. 


1)  Recte  Baehrensius  (praef.  pag.  XIII)  pro  »veneranda«  codicis  con- 
iectavisse  censeo  »venerande« 

Idem  fatum  afque  Herculi  Gratiis  contigit,  cerle  apud 
Romanos.  de  quibus  hoc  loco  aliquid  adicere  liceat.  E  Grae- 
corum  poetis  Furtwaenglerius  unum  locum,  quo  illarum  dearum 
invocatio  reperitur,  citavit,  qui  est  in  Sapphus  fragm.  60 
(vid.  Roscheri  lexicon  mythologiae  s.  v.  »Chariten«).  Sunt  enim 
illae  deae  iucunditatis  corporum  atque  ideo  Veneri  plerumque 
consociatae  apparent,  nec  Musis.  Quod  si  nihilo  setius  non- 
nullis  locis  etiam  cum  his  coniunctae  inveniantur,  pulchritudo 
corporis  cum  mentis  atque  sermonis  consociata  significari  videtur. 
Singularem  locum  Vergilii  cat.  XI  60  praebet: 

Nos  ea,  quae  tecum  finxerunt  carmina  divi, 

Cynthius  et  Musae,  Bacchus  et  Aglaie, 
in  quo  patet  Aglaiam,  unam  ex  Gratiis,  concinnitatis  causa 
Baccho  coniunctam  esse,  ne,  ubi  Gynthius  Musas  habet,  Bacchus 
solitarius  incedat.  —  Cum  porro  usitata  ex  antiquissimis  lem- 
poribus  scriptorum  consuetudo  esset,  ex  Musis  novem  operum 
libros  appellare,  infimi  demum  aevi  auctores  tres  libros  e  Gratiis 
appellabant,  ut  Leonidae  Alexandrini  (Anth.  Pal.  VI  328);"  nec 
dubium  esse  potest,  quin  tres  illae  Aeschinis  orationes  a  viro 
docto  quodam  eiusdem  temporis  a  Graliis  nomen  traxerint '). 
Haec  me  dixisse  sufficiat. 

Phoebum  ac  Musas  habes  in  Culicisv.  11  sqq.,  utrum- 
que  cum  Baccho  in  Art.  am.  III  347: 

0  ita,  Phoebe,  velis!  ita  vos,  pia  numina  vatum, 

Insignis  cornu,  Bacche  novemque  deae! 
Cur  Bacchus  cum  Musis  et  Phoebo  consociatus  sit,  non  difficile 
est  intellectu.  Qualis  enim  est?  E  vino  omnis  furor  atque 
instinctus  in  hominum  animos  confluere  cogitabatur  itaque  etiam 
poeticus  2),  qua  de  causa  Bacchum  quoque  inter  vatum  numina 
Ovidius  nominat.  Aequa  ratione  idem  Art.  am.  I  525  se  ipsum 
Liberi  vatem  praedicat: 

Ecce  suum  vatem  Liber  vocat! 
Geterum  non  ita  frequens  hic  carminum  deus  invenitur.  Praeter 
versum  ex  appendice  Vergiliana,  quem  modo  citavi  (Cat.  XICO) 


1)  vid.  Birtii  »Das  antike  Buchwesen«  p.  39. 

2)  ef.  Hor.  c.  II  19;  ep.  II  2,  27sqq. 

habemus  locum  Horatianum ;  qui,  quamquam  nullo  loco  expressis 
verbis  Bacchi  auxilium  advocat,  c.  III  25  initio  exclamat:  Quo 
me,  Bacche,  rapis  tui  plenum?  lam  Propertius  c.  III  17,  quo 
se  ipsum  Bacchi  virtutis  vatem  praedicat,  v.  2  scribit: 

Da  mihi  pacato  vela  secunda,  pater. 
Sed   num  de   itinere   poetico   loquatur  dubium  est.    luvenalis 
sat.  VII  55  omissa  invocatione  Cirri   Nysique    dominum,    i.  e. 
Apollinem  et  Bacchum,  quasi  patronos  poeseos  dicit. 

Neque  vero  cum  his  Bacchi  compellationibus,  quibus  Mu- 
sarum  munere  ille  fungitur,  confundendi  sunt  loci  Vergiliani  et 
Ovidiani.  Ille  enim  initio  secundi  libri  Georgicorum,  quo  de 
vitibus  colendis  locuturus  est,  Liberum  pro  carmine  adit, 
V.  39sqq. : 

Tuque  ades  inceptumque  una  decurre  laborem, 

0  decus,  o  famae  merito  pars  maxima  nostrae. 
Ovidius   autem    in  tertio  Fastorum    festa   diei    decimi   septimi 
mensis  Martii   (a.  d.  XVI.  Kal.  Mai.)   canens,   quo  Liberalia  in 
Liberi  honorem   celebrabantur ,  ipsum  deum  vocat,   ut  faveat, 
v.  714: 

.  .  .  Bacche,  fave,  dum  tua  festa  cano. 
Atque  iterum  ibid.  VI  483,  quo  loco  Matronalia,  matronarum 
festum  in  honorem  Matris  Matutae  celebratum,  canit.  Quomodo 
autem  poeta  Bacchum  ad  hunc  locum  muliebrem  vocat? 
Mater  Matuta,  dea  Italis  genuina,  iisdem  muneribus  fungebatur, 
quibus  Ino  Leucothea  apud  Graecos,  nam  erat  dea  portuum.  Cum 
autem  Graecorum  mores  Romam  translati  essent,  utriusque  deae 
cultus  inter  se  commiscebantur.  Leucotheae  soror  eratSemele, 
cuius  ex  love  filius  Bacchus ').  Suo  iure  igitur  Ovidius  versu 
citato  canit: 

Bacche,  racemiferos  hedera  redimite  capillos, 

Si  domus  illa  tua  est,  dirige  vatis  opus! 
Namque  eodem  inde  genere  vel  eadem  domo  utebantur  Liber  et 
Mater  Matuta.  Ceterum  de  his  Vergilii  et  Ovidii  locis  videas, 
quae  supra  de  Fastis  locutus  sum,  quibus  hi  loci  similes  sunt; 
nam  nostris  locis  Bacchus  invocatur  ut  deus  vini  et  patronus 
Matronalium  neque,  ut  supra,  deus  poeseos,  Apollini  similis. 


1)  ef.  Peter  in  editione  Fastorum  ad  hunc  locimi;  v.  Met.  IV416sqq. 

Coniiingebatur  praeterea  luppiter  cum  Phoebo.  Cicero 
d.  legg.  %  3.  ab  love  Musaruin  primordia  esse  dicit,  ac  non 
paucos  locos  inveni,  quibus  una  cumPhoebo  luppiter  ipse  in  auxi- 
lium  vatum  vocatur,  praesertim  in  carminibus  amoebaeis  poeseos 
pastoralis.  Saepius  enim  cum  a  diis  carmina  sua  incipiant,  pa- 
storum  alter  lovis  alter  Apollinis  auxilium  rogant,  Alexandrinum 
sine  dubio  exemplum  imitati  (cf.  Theocr.  XVII  1).  Ila  Vergilii 
pastores  certamen  incipiunt  ecl.  III  60: 

D:  Ab  love  principium,  Musae;  lovis  omnia  plena, 

IUe  colit  terras,  illi  mea  carmina  curae! 
M:  Et  me  Phoebus  amat':  Phoebo  sua  semper  apud  me 
Munerasunt,  lauri  et  suave  rubens  hyacynthus. 
Similis   locus  est  Calpurnii  ecl.  IV  82sqq.,   quo    ineptiae. 
poetae  adulatoris  respiciendae  sunt,   cuius  pastor  uterque  Cae- 
sarem  i.  e.  Neronem   pro  cantu   suo  invocat,  cum  alter  eum 
lovis  figuram,  alter  Apollinis  habere  eorumque  muneribus  deum 
Neronem  fungi  praedicet. 

Tertiusest  locus,  modo  dicto  Calpurnii  simillimus,  in  priore 
illorum  bucolicorum  carminum  auctoris  incerti  ad  eundem  directo 
et  eadem  qua  Calpurnius  adulatione  insigni,  quod  exstat  in  codice 
Einsidlensi  nr.  266  (hodie  in  Baehr.  P.  L.  M.  III  pag.  60  et 
in  Riesii  Anth.  Lat.  nr.  /25).  Cuius  carminis,  de  quo  mox 
alio  loco  accuratius  inquirere  in  animo  habeo,  versus  22  et  qui 
sequuntur,  mea  quidem  sententia,  quam  copiosius  hoc  loco  non 
probabo,  ita  legendi  sunt: 

22.  L:   Maxime  divorum  caelique  aeterna  potestas, 

24.  Da  cytharae  modulis  primordia  iungere  mundi. 

23.  TH :  Seu  tibi,  Phoebe,  placet  temptare  loquentia  fila, 

25.  Carminibus  virgo  furit  et  canit  ore  coacto. 

Quae  cum  ita  sint,  certum  saltem  est  etiam  his  in  versibus  invo- 
cationem  nos  habere.  Sed  si  sensum  v.  25  quaeris,  usque  qua- 
que  consilii  nie  inopem  esse  confiteor.  Legimus  ibi  virginem, 
cum  vatem  expectemus!  An  eo  ineptiarum  poeta  progressus  est, 
ut  ipsius  animum  cum  illarum  virginum ,  dico  Gassandrae, 
Sibyllae,  Pythiae,  comparet?  ita  ut  coacto  ore  se  divi  Neronis 
laudes  canere  dicat?  Nihil  profecto  tam  ineptum  cogitari  potest, 
quod  non  his  poetis  assentatoribus  tribuere  possimus.    Ceterum 

verbum  »da«  v.  24  pro  »et«,  quod  exhibet  codex,   Birtii  be- 
nignitati  debeo,  qui  collocutus  mecum  id  communicavit. 

Solius  lovis  invocationes  non  exstant  apud  poetas  nisi 
forte  in  versu  incerti  auctoris,  quem  legis  in  Baehrensii  fragmentis 
P.  R.  pag.  357  frgm.  7 : 

luppiter  omnipotens,  caeli  qui  sidera  torques, 

Ore  tuo  dicenda  loquar! 

Dianam  cum  consociatam  vides  cum  Apolline  fratre  in 
advocationibus,  non  eodem  modo  explicandum  est,  ac  si  Bacchus 
una  cum  Apolline  invocatur.    Nam  Diana  non  inter  »pia  vatum 
numina«   numeranda  est;    sed  causa,   cur  eius  auxilium   pro 
carminibus  petatur,  ea  habenda  est,   quod  vel   forte  eius  festa 
canuntur  vel  venaticum  carmen  componitur.    Velut  Phoebus  et 
Diana  prioribus  duobus  strophis  carminis  saecularis  ab  Horatio 
nominantur,  ut  dignum  carmen  dicere  concedant: 
Phoebe,  silvarumque  potens,  Diana, 
Lucidum  caeli  decus,  o  colendi 
Semper  et  culti,  date,  quae  precamur, 

Tempore  sacro, 
Quo  Sibyllini  monuere  versus 
Virgines  lectas  puerosque  castos 
Dis,  quibus  septem  placuere  colles, 
Dicere  carmen. 
Constat  enim  ex  consilio  Augusti  Apollini  et  Dianae,   diis  tutc- 
laribus  populi  Romani,  summos  in   ludis  saecularibus  honores 
tributos  esse.    Alii  volunt   eorum   in  honorem  ea  de  re  cele- 
bratos  esse  ludos  saeculares,  quod  alter  est  superus  xax^  ^^oxrjv, 
altera    infera    dea.     cf.  Hor.  c.  IV  6  et  adnotationes   virorum 
doctorum  ad  nostrum  locum  et  Forbigeri  ad  Verg.  ecl.  IV  10. 

Alia  res  est  in  didacticis  de  venatione  poematibus,  quibus 
poetae,  quod  iam  supra  monitum  est,  Dianae,  ut  quae  est 
dea  venantium,  in  auxilium  se  dant  atque  orant,  ut  in  car- 
minibus    faciendis    se    ipsos    adiuvet ').     Recte   igitur  legitur, 


1)  Apollo,  quamquam   una  cum  sorore   venationem    invenisse   dicitur 
(Xen   Cyn.  I  1  :   Tb  fitv  fvi^Tina  &f<ov,  'AjluXlo^voq  x«i  yf^T//<tJo?,  uyq<u  wu  %vvfq) , 

numquam  istius  rei  causa  una  cum  Diana  vocatur. 

lEnickenberg.)  3 


? 

quod    codices    exhibent    in   carmine    venatico    Grattii    Falisci 

V.  99: 

Dic  age  Pierio,  fas  est,  Diana,  ministro, 

postquam  v.  1  cecinit: 

Dona  cano  divom,  laetas  venantibus  artes, 

Auspicio,  Diana,  tuo! 
Atque  Nemesianus   quoque  in  Gyneg.  v.  97  Dianam  intellegit: 

Duc  age,  diva,  tuum  frondosa  per  avia  vatem, 
Te  sequimur;  tu  pande  domos  et  lustra  ferarum. 

Docet  ac  dicit  ergo  Diana  his  locis  de  iis  rebus,  quas  vates 
canere  volunt,  non  aliter  ac  quivis  alius  deus  aliorum  in  car- 
minibus  de  sua  ipsius  historia,  festo,  origine,  similibus.  Ac  re 
vera  sese  Grattius  Dianae  ministrum  vel  sacerdotem  esse  fmgit, 
qui  Pieridum  more,  i.  e.  carmine,  de  re  venatica  agere  in  animo 
habeat.  Si  vero  quem  ofifendit ')  obiecto  verba  »dic  age« 
carere,  ex  numero  locorum  aequalium  hosce  tres  nomino: 
Verg.  Aen.  IX  79:  »dicite!«,  Ov.  Fast.  V  7  sqq. 

Dicite,  quae  fontes  Aganippidos  Hippocrenes, 

Grata  Medusaei  signa  tenetis  equi! 
luv.  Sat.  IV  34: 

Incipe,  Galliope;  licet  et  considere  e.  q.  s. 
Neque  vero  desidero  obiectum;  versibus  antecedentibus  enim 
continetur:  »deus  ille  (primus  auctor)  an  mens  fuit?  dic  age, 
Diana !«  Sed  tantum  abest,  ut  hac  interpretatione  difficultatem, 
quam  versus  insequens  praebeat,  minutam,  ut  denuo  reno- 
vatam  esse  arbitrer  et  magnopere  doleam  Birtii  coniecturam 
perbene  ad  sensum  quadrantem  his,  quae  dixi,  debilitatam 
esse.  At  non  meum  est  de  hac  re  ardua  inquirere;  concedo 
viris  doctioribus. 

Ut  fmem  faciamus,  Dianam  eiusque  Nymphas  et  Naiadas, 
»virides  deas,  undarum  dominas«,  Statius  compellat  Silv.  I  5. 
Ad  balneum  Glaudii  Etrusci  canendum  dimittit  Phoebum  Musas- 
que,  citat  eas  quas  dixi  deas,  ut  se  in  canendo  opere,  quod  iis 
sacrum  sit,  adiuvent.    Legimus  v. 


1)  cf.  Birtii  de  Halieuticis  Ov.  pag.  69. 

Vos  mihi,  quae  Latium  septenaque  culmina  Nymphae 

Incolitis,  Thybrinque  novis  attollitis  undis, 

Quas  praeceps  Anien  atque  exceptura  natatus 

Virgo  iuvat 

Vestrum  opus  aggredimur,  vestra  est,  quae  carmine  molli 

Pando,  domus,  rell. 
Similem  locum  praebet  Nemesiani  Gyn.  v.  95  sq. 

Opinione  largior  factus  sum;  linquamus  Dianam  et  ad 
A  p  o  1  i  i  n  i  s  advocationes  revertamur ;  restat  enim,  ut  de  eius  in- 
vocationibus  ut  dei  corporum  salubritatis  disseramus '). 
Quem  vocat  Ovidius  pro  carmine  de  remediis  amoris,  v.  75: 

Te  precor  incipiens ;  adsit  tua  laurea  nobis, 

Garminis  et  medicae,  Phoebe,  repertor  opis. 
Et  V.  703: 

Gonsilium  est  quodcumque  cano;  parete  canenti: 

Utque  facis,  coeptis,  Phoebe  saluber,  ades! 
Ab  eodem  Phoebo  salutifero   inchoat  Q.  Serenus  Sammonicus 
librum    medicinalem    (Baehr.  P.  L.  M.  III  p.  107) ,    cum  dicat 
initio  prooemii : 

Phoebe,  salutiferum  quod  pangimus,  adsere  carmen 

Inventumque  tuum  prompto  comitare  favore! 
Ut  Schillbach  1.  c.  p.  22  docet,  nonnumquam  in  arti- 
ficiis  Musae  et  Phoebus  consuetudine  utuntur  Mercurii,  lyrae 
inventoris,  neque  etiam  raro  Minervae,  cum  omnium  pacis 
rerum  tum  artium  et  musicae  fautricis.  Apud  poetas  Latinos 
advocatur  uterque  deus  pluribus  locis  nec  vero  coniunguntur 
cum  Apolline. 

Notissimum  est  carmen  Horatianum  ad  M  e  r  c  u  r  i  u  m  c.  1 10, 
quo  ilie,  quamvis  pro  carmine  expressis  verbis  non  invocetur, 
tamen  ut  lyrae  inventor  celebratur.  Auxilii  causa  Horatius  alio 
loco  precibus  ad  illum  se  convertit,  ut  pro  calliditate  et  facun- 
ditate  sua  carmen  sibi  det,  quo  Lyden,  puellam  obstinatam, 
sibi  reconciliet,  c.  III  11,  7: 

Dic  modos,  Lyde  quibus  obstinatas 

Applicet  aures! 

1)  Coniiinctuni  cum  Apollim»  singulan  loco  Domitianum  in  Stat.  Silv. 
V  1,  ll  habemus,  de  quo  infra. 

Mercurii  invocationem  in  Fastis  Ovidianis  si  non  inveniremus^ 
mirandum  esset,  cnius  rei  ea  tantum  causa  cogitari  posset, 
Mercurii  festa  in  prioribus  sex  anni  mensibus  non  celebrata 
esse.  Inest  nempe  istius  quoque  dei  invocatio,  1.  V,  v.  445  sqq., 
a  quibus  Lemuriorum  festa  incipiunt: 

Dicta  sit  unde  dies,  quae  nominis  exstet  origo, 

Me  fugit;  ex  aliquo  invenienda  deo. 

Pliade  nate,  mone,  virga  venerande  potenti ! 
Lemuria  pro   defunctis   celebrantur,   ac  Maiae   filium,  qui  est 
ipvxonoiimog,  de  nominis  origine  compellari  atque  poetam  docere, 
non  mirum. 

M  i  n  e  r  V  a  autem,  ut  quae  est  mille .  operum  cuiusve  artis 
dea,  certe  et  patrona  camiinum  est  (Ov.  Fast.  III  83:i).  Atque 
iam  antiquissimis  temporibus  eam  patronam  poetarum  a  Ro- 
manis  cultam  esse,  cum  alia  tum  coUegium  illud  scribarum 
docet,  qui  vates  sive  poetae  erant,  velut  Livium  Andronicum 
inter  eos  fuisse  constat,  et  qui  in  aede  Minervae  in  Palatino 
sita  conveniebant.  Itaque  eam  adit  Ovidius  artificum  festa 
canens,  Quinquatrus  dico,  et  maiores  et  minores.  In  illorum 
descriptione  Fast.  III  834  sqq.  precatur: 

Si  mereor,  studiis  adsit  amica  meis: 
atque  in  minorum  IV.  651 : 

Et  iam  Quinquatrus  iubeor  narrare  minores; 

Nunc  ades  o  coeptis,  flava  Minerva,  meis! 
lubetur  sane  dispositidne  carminis.     lisdem  verbis,  quibus  Ver- 
gilius  Aen.  VII  41  utitur,  ut  Erato  sibi  faveat, 

Tu  vatem,  tu,  diva,  mone! 

incertus  auctor  carminis  Vergiliani  ad  Minervam  deam  adver- 
titur  (Anthol.  Lat.  nr.  198  in  Baehr.  P.  L.  M.  IV.  pag.  192  v.  3).  — 
Aliis  locis  autem  Minervam  ut  poetarum  deam  compellatam 
esse  non  invenimus ;  nam  de  Gatulli  versu  I  9  iam  supra  locuti 
sumus. 

Linquamus  Apollinem  eiusque  socios  et  ad  reliquos  deos 
aniinos  advertamus,  ac  primum  quidem  ad  maiores. 

Inter  quos  summum  locum  obtinet  Venus.  lam  Ennius, 
nisi  fragmentum  animum  fallit,  ex  ea  carmen  auspicatus  est; 
frgm.  30  (Baehr.  F.  P.  R.  pag  64): 

Te  venerata  precor,  Venus,  te,  genitrix  patris  nostri, 

Ut  me  de  caelo  visas  rogitata  parumper! 
Eadem,  quoniam  per  eam  »omne  genus  animantum  concipitur 
visitque  exortum   lumina  solis«    a  Lucretio   initio  carminis  de 
rerum  natura  invocatur,  v.  24 : 

Te  sociam  studeo  scribundis  versibus  esse, 

Quos  ego  de  rerum  natura  pangere  conor 

Memmiadae  nostro. 
Mirati  sunt  viri  docti,  quod  Lucretius,  deorum  inimicus,  in 
Veneris  auxilium  se  dat  atque  eam  pro  carmine  adit.  Quod 
cum  faciat  poeta,  non  concludendum  est  fundamenta  ac  rationes 
doctrinae  eum  deseruisse,  sed  recte  Baylius,  Francogallus,  quem 
Munro  in  editione  Lucreti  citat,  hoc  carminis  exordium  »un 
jeu  d'esprit«  nominavit;  per  licentiam  enim  poeticam  et 
ad  exornandum  carmen  ei  hoc  facere  licuit.  Eadem  res  est 
in  versu  eiusdem  carminis  supra  laudato  VI  94-,  quo  loco 
Calliopen  orat,  ut  ipsum  usque  ad  fmem  per  circi  spatia 
perducat  ^). 

Venus  autem  imprimis  est  dea  amoris,  neque  igitur  mi- 
randum  est  in  amatoria  poesi,  prae  ceteris  scilicet  in  Ovidiana, 
saepissime  eius  auxilium  exorari.  Quem  digniorem  deum 
Ovidius  pro  arte  sua  amatoria  vocasset?  Legimus  igitur  1.  I. 
V.  30: 

....  Coeptis,  mater  amoris,  ades!  * 

et  coniunctos  cum  ea  Amorem  et  Erato  II  13: 

Nunc  mihi,  si  quando,  puer  et  Cytherea  favete, 

Nunc  Erato; 
nec  non  III  43,   ubi  poeta  ipsam  Venerem,  ut  doceat,  imperasse 
et  artem  amoris  ante  ipsius  oculos  constitisse  dicit.     In  Fastis 
autem,  quoniam  quartus  mensis  ei  sacer  est,  quarti  libri  initio 
vocatur : 

Alma  fave,  dixi,  geminorum  mater  Amorum! 
Ex  insequentium   aetatum  poetis  Nemesianus,  si  quidem 
recte  Baehrensius  de   loco  Flavii  Vopisci-)   coniectavit  (Baehr. 


1)  Memorabilis  est  versus  Trnculenti  Plauti  paenultinius: 

Veneris  causa  plaudite,  eius  haec  in  tuteiast  fabula. 

2)  vita  Numeriani  c.  11. 

P.  L.  M.  III.  p.  174),  Venerem  vocat  in  versibus  illis,  quibus 
»Ponticon  praefatio«  inscribitur  (Baehr.  ibidem  p.  17^).  Multis 
verbis  praedicatam  deam  v.  16  hisce  adit: 

Quare,  diva,  precor,  quoniam  tua  munera  parvo 

Ausus  calle  sequor,  vitreo  de  gurgite  vultus 

Dextera  prome  pios  et  numina  laeta  sereno 

Pierias  age  pande  vias! 
Amorem  solum,  comitem  Veneris,    habes  plurimis  locis 
Ovidianis.     Phaedra  Hippolyto  scribens  (Her.  IV.)  precatur,  ut 
Amor  sibi  adsit;  nam    »regnat   et  in   dominos   ius   habet   ille 
deos«;  ipsum  Amorem  ipsam  scribere  iussisse,  quare  v.  15: 

Adsit  et  ut  nostras  avido  fovet  igne  medullas, 

Figat  sic  animos  in  mea  vota  tuos! 
EiSvXXiov,  ut  dicunt  Graeci,  summae  iucunditatis  legis  in  initio 
Remediorum  amoris.  Legerat,  incipit  poeta,  Amor  titulum 
nomenque  huius  libelli,  cum  »Bella  mihi,  video,  belJa  parantur« 
exclamavit;  sed  humi  stratus  poeta,  ut  parcat  suo  vati,  ne 
sceleris  eum  damnet,  petit;  nam  se  fidelissimum  Amoris  sacer- 
dotem  esse;  alios  nempe  iuvenes  saepe  tepere,  se  semper  ama- 
visse;  »et  si,  quid  faciam,  nnnc  quoque  quaeris:  anio!«,  nec 
se  docere,  quomodo  vulneribus  dei  medeantur,  sed  remedia  se 
dicere,  ut  quam  longos  annos  amor  duret  neve  pereant  homines ; 
petere  se,  ut  istis  in  rebus  propitius  sibi  adslet  et  adiuvet. 
Quibns  verbis  captus  Amor  aureus  —  dulce  est  visu  —  gem- 
matas  alas  movit  et  dixit:  »Perfice  propositum  opus  ^)«. 

Hoc  loco  adsero  locum  Gatullianum,  quo  Hymenaeum 
poeta  compellat,  ut  carmen  nuptiale  suum  canat.  Sunt  versus 
61,9  sqq.: 

Huc  veni  niveo  gerens 

Luteum  pede  soccum, 

Excitusqtie  hilari  die 


1)  Simile  idyllium  legis  initio  libri  primi  Amorum,  quo  certamen 
est  inter  Amorera  et  poetam ,  quomodo  is  ad  illius  carmina  venire  susci- 
piat ;  Pieridum  et  Phoebi  poetam  esse  sacerdotem  neque  Cupidinis.  Inter 
iucundissimos  elegos  numerandos  versus  illos  puto;  neque  autem  expressis 
verbis  Amorem  pro  sua  materia  invocat  poeta.  Cf.  etiam  ultimam  Amorum 
elegiam  III  15. 

Nuptialia  concinens 
Voce  carmina  tinnula 
Pelle  humum  pedibus,  manu 
Pineam  quate  taedam ! 

Iniuria  Riesius  adnotat :  »Diese  Lieder  sind  im  Gedicht  nicht 
weiter  erwahnt«.  Sunt  enim  »carmina«  ipsi  Gatulli  versus, 
velut  poeta  c.  65, 16  unum  illud  carmen,  quod  ex  Graeca  lingua 
amico  suo  vertit,  »carmina«  vocat,  vel  ut  in  carminibus  bucolicis 
carmina  amoebaea  numero  singulari  »carmine«  significantur 
(Galp.  IV  80;  Verg.  ecl.  VII  21 ;  catal.  VI  17). 

Reliqui  dii  maiores  cum  aequabili  fere  frequentia  invocatio- 
num  honorentur,  ab  lunone  initium  capere  decet,  »quae  divom 
incedit  regina,  lovisque  et  soror  et  coniux.«  Gui  deae  cum 
lunius  mensis  sacer  sit,  eiusque  nominis  originem,  velut  plu- 
rimorum,  dubias  habere  causas  Ovidius  contendat,  ab  ipsa 
lunone  in  Fastorum  1.  VI,  quae  dicere  vult  poeta,  auspicantur. 
In  denso  nemore  illa  ei  apparet,  deinceps  luventus  et  Gon- 
cordia,  e  quibus  luno  a  se  ipsa,  luventus  a  iunioribus,  Goncordia 
a  Sabinorum  et  Quiritium  coniunctione  nomen  trahit.  Nec  vero 
inter  deas  certantes  Ovidius  diiudicat  Troianorum  captorum 
memor;  »plus  laedunt,  quam  iuvet  una,  duae.«  —  Alleram 
lunonis  nominationem  exhibet  unum  e  carminibus  Vergilianis 
Anth.  Lat.  nr.  201  (Baehr.  P.  L.  M.  IV  pag.  199): 
Pandite  nunc  Helicona,  deae,  nunc  pectore  firmo 
Este  duces,  o  siqua  via  est,  et  pronuba  luno! 

Martis  festa  pleraque  terlio  mensi   celebrantur,  eaque 
de  causa  in  tertio  Fastorum  ille  ab  Ovidio  vocatur,   y.  1  sqq. : 

Bellice,  depositis  clipea  paulisper  et  hasta, 
Mars,  ades  et  nitidas  casside  solve  comas! 

Ades  sane  imperativus  est  velut  dic,  fave,  pande,  similia.  — 
Versu  167  autem  eiusdem  libri  eo  Ovidius  progreditur,  ut  illius 
auxilium  etiam  pro  aliqua  re,  quae  omnino  a  Marte  abhorret, 
petat : 

Si  licet  occultos  monitus  audire  deorum 

Vatibus,  ut  certe  fama  licere  putat, 

Gum  sis  officiis,  Gradive,  virilibus  aptus, 

Dic  mihi,  matronae  cur  tua  festa  colant. 

Intellegit  sane  Matronalia  in  honoreni  lunonis  Lucinae,  lucis 
deae  et  nativitatis,  Kalendis  Martiis  celebrata.  Aliiid  eius  niodi 
exemplum  in  litteris  Romanis  exstare  non  inveni ;  nullus  praeter 
illum  poeta  ausus  est. 

Vestam    idem    poeta  Vestalium    festa    die  nono   mensis 
lunii  (a.  d.  V.  Id.  lun.)  canens,  Fast.  VI  249  nominat: 
Vesta,  fave!    Tibi  nunc  operata  resolvimus  ora, 
Ad  tua  si  nobis  sacra  venire  licet!  i 

Reliquorum  deorum,  qui  medium  inter  maiores  et 
minores  locum  obtinent,  invocationes  singulares  inveniuntur. 
Palis  et  Garmentae  iam  supra  citavi,  Palis  Verg.  Geor.  III  1 
et  294;  Gul.  20;  Garmentae  Ov.  Fast.  1465.  —  Fortunam 
adloquitur  Manilius,  ut  faveat,  Astr.  I  1 11  sq. : 

Hoc  mihi  surgit  opus,  non  ullis  ante  sacratum 

Garminibus :  faveat  magno  Fortuna  labori ! 
Floram   deam  Floralia  decribens  Ovidius   vocat  Fast.  V  191: 

Ipsa  doce,  quae  sis! 
Aeque  atque  ib.  I  93  lanum  prolanuarii  mensis  nomine  com- 
pellat.  — 

Ex  inferioribus  diis  parvus  tantum  numerus  a  vatibus 
exoratur,  ut  carminibus  faveant  scribentesque adiuvent.  Romam 
deam  Propertius  vocat,  IV  1.  67: 

Roma,  fave!    Tibi  surgit  opus!     Date  candida,  cives, 

Omina  et  inceptis  dextera  cantet  avis! 

Sacra  diesque  canam  et  cognomina  prisca  locorum 
e.  q.  s.    Num   Gallimachi  Aetia  ante  oculos  habuit?  ~  Tisi- 
phonen,    unam    ex   Furiis,  auctor  incertus  carminum  Anth. 
Lat.  nr.  201  (Baehr.  P.  L.  M.  IV)  adit: 

Pallida  Tisiphone,  fecundum  concute  pectus! 
Terram  et  »Maiestatem  herbarum«  deas  habemus  in 
precationibus  illis,  quas  in  Baehr.  P.  L.M.  I  pag.  137  invenies. 
In  carmine  priore  poeta  primum  adorat  Terrarn,  quasi  reginam 
divorum;  tum  eius  numen  invocat  quaeritque,  ut  ipsum  exau- 
diat  et  coeptis  faveat  v.  23: 

Exaudi  me,  quaeso,  et  fave  coeptis  meis! 
Scilicet  ut   plantas  omnes   iuste   digneque  canat.    -    Garmine 
altero  eandem  ob  rem  poeta  »Maiestatem  herbarum«  adit  v.  8: 

Huc  huc  adeste  veslris  cum  virtutibus,') 

Quia  quae  creavit,  ipsa  permisit  mihi, 

Ut  colligam  vos  e.  q.  s. 
Baehrensius  cum  non   infimis  Latinitatis  temporibus  orla  esse 
ea  carmina  putet,   certe  fallitur.    Ut  enim  alia  omittamus,  quis 
umquam  ausus  est  priore  aevo  et  meliore  »Maiestatem  herbarum« 
quasi  deam  numinis  loco  invocare? 

Priusquam  deorum  numerum  linquamus,  unum  locum  de 
heroibus  citabimus^).  Heroas  enim  Gatullus  pro  carminum 
materia  compellat  carmine  64.  Praedicata  felicilate  temporum, 
quibus  dii  nondum  hominum  consuetudinem  descipiebant,  heroas 
adit  »nimis  optato  saeclorum  tempore  natos«  atque  ut  propitii 
sint  orat: 

Vos  ego  saepe  meo,  vos  carmine  compellabo. 
Quod  hoc  versu  poeta  promisit,  fatutn,  ne  exseqneretur,  vetuit. 
Riesius  non  male  Theocriti  versum  citat  I  145: 
w  x^iQtie  TTokkdxi,  Motaai, 

XaiQfT^ '  syco  6^  vfJtfiiv  xal  eg  v(ST€Qov  aSiov  aa(Z\ 


IV. 

lam  restat,  ut  de  iis  vatum  numinibus  loquamur,  a  quibus, 
quamquam  in  deorum  numerum  numerandi  non  sunt,  poetae 
carmina  auspicari  nonnumquam  solent.  Pius  mos  ac  pulcher  est 
Manes  magnorum  priscorum  poetarum  auxilium  rogare,  Home- 
rorum  Pindarorum  Gallimachorum.  Namque  eorum  Manes 
apud  inferos  in  Elysio,  ut  aiunt,  beatissima  vita  fruuntur  nec 
dubitandum  est,  quin  auctoritate  illic  in  homines  non  carentes 
cogitati  sint,  sed  Geniorum  Lariumve  modo  propitii  adsint  pe- 
tentibus^).    Per  Alexandrinos  inventus  ab  Ennio  in  Romanorum 


1)  »Huc   huc«    Baehr.,    »huc.«    codd.   —    «vestris   cum«    ego;   »cuni 
vestris*  codd. 

2)  vid.  Welckeri,  Griech.  Gotterlehre  III  p.  274:  »Heroisirung  histo- 
rischer  Personen*. 

3}  cf.  Hertzberg  ad  Prop  III  1.  init. 

litteras  Homerus  ut  patronus  vatum  inductus  est.  Scholiasta 
enim  ad  Persii  prologum,  quo  dicit  poeta  non  ex  Parnasso  se 
poeticum  spiritum  petere,  a  Persio  Ennium  tangi  adnotat,  qui 
dixerit  sibi  somnianti  in  Parnasso  Homerum  aperuisse,  ipsius 
animam  in  Ennii  corpore  esse,  ad  quem  locum  frgm.  4  et  5 
(Baehr.  F.  P.  R.  p.  59)  spectare  videntur.  Eandem  rem  com- 
memorant  Gic.  Som.  Scip.  1 ;  Lucr.  1111;  Fronto  p.  11  (ed.  Naber). 
Inde  Ovidius  Homerum  invocat  Fast.  II  119*): 

Nunc  mihi  mille  sonos,  quoque  est  memoratus  Achilles, 

Vellem,  Maeonide,  pectus  inesse  tuum, 

Dum  canimus  sacras  alterno  pectine  nonas, 

Maximus  hic  fastis  accumulatur  honos. 

Deficit  ingenium  e.  q.  s. 
Gallimachum  et  Philetam  Propertius  vocat  III  L.init: 

Gallimachi  Manes  et  Goi  sacra  Philetae, 

In  vestrum,  quaeso,  me  sinite  ire  nemus! 

Gallimachum  ipsum  ex  divino  genere  ortum  esse  ubique  cre- 
debatur,  cum  Battus  proavus,  qui  Gyrenam  condidit,  apud  cives 
divinis  honoribus  honoraretur  (cf.  Gatulli  c.  7.  6.  Apud  Pindarum 
Pyth.  V  128  est  r^goog  Xaoae^riQ).  De  »sacris  Philetae*  autem 
lites  inter  viros  doctos  ortae  sunt,  quid  significent;  recte  mihi 
Hertzbergius  interpretatus  esse  videtur,  qui  pag.  245  1. 1.  »neve, 
inquit,  quod  hic  mutatum  (sacra  Philetae)  iuxta  proprium  (Gal- 
limachi Manes)  positum  esse  offendaris«.  —  Pindarum  talibus 
honoribus  Statius  afficit,  ut  ipsum  quasi  deum  tutelarem  pro 
carmine  exoret,  Silv.  IV  7.5: 

Tuque,  regnator  lyricae  cohortis, 

Da  novi  paulum  mihl  iura  plectri, 

Si  tuas  cantu  Latio  sacravi, 

Pindare,  Thebas. 
Guius  usus  quae  sit  causa,  non  difficile  est  ad  eruendum|;  nam 
vates  illi,  ut  qui  divino  instinctu  impleti  essent,  iam  priscis 
temporibus  divino  quasi  honore  afficiebantur  nec  mirum  esse 
potest  eos  imprimis  de  sua  arte  hominibus  petenlibus  largiter 
tribuentes  cogitari. 

1)  cf.  Euphorionis  frgm.  62  in  Meinekii  Anal.  Alex.  pag.  104. 


Idem  Statius  patrem  suum  compellat,  in  epicedio 
Silv.  V  3,  ut  carmina  de  Elysio  fonte  ipsius  lyrae  praebeat: 

Ipse  malas  vires  et  lamentabile  carmen 

Elysio  de  fonte  mihi  pulsumque  sinistrae 

Da,  genitor  perdocte,  lyrae! 
Pater  autem,   ut  v.  235  legitur,  cantus  stimulabat  viasque  Pie- 
rias  poetae  monstrabat. 

Sed  hac  in  consuetudine,  quae  per  Graecorum  poetas 
sancita  erat,  non  substiterunt  Romani.  Gum  enim  Gaesar 
inter  deos  relatus  esset  eiusque  genius  a  populo  Romano  velut 
deus  honoraretur,  quid  mirum,  quod  et  deorum  muneribus 
eum,  quantum  quidem  ad  Quirites  adiuvandos  pertinent,  fungi 
putabant,  et,  ut  opem  ferret.,  invocabant?  Notissima  res 
est  eo  ex  tempore  imperatores  ut  divorum  filios  iam  vivos 
iisdem  honoribus  ac  Gaesarem  mortuum  affectos  atque  iisdem 
vocibus  ac  deos  appellatos  esse.  Exstat  de  hac  re  dissertatio 
Regimontana  »De  appellationibus  Gaesarum  honorificis  et  adu- 
latoriis  usque  ad  Hadriani  aetatem  apud  scriptores  Romanos 
obviis«,  quam  conscripsit  A.  Finkius  anno  1867.  At  qui  historia 
Gaesarum  primi  p.  G.  n.  saeculi  satis  imbutus  est,  perfacile  in- 
telleget  ingentem  multitudinem  adulatorum  mox  hoc  more  ita 
abusos  esse,  ut  solum  ac  summum  deum  imperatorem  venera- 
rentur.  Nostrum  est  eos  potissimum  locos  afferre,  quibus  Gae- 
sares,  sive  vivi  sive  defuncti,  ApoIIinis  Musarumque  partes  gerant. 

Initium,  ut  dictum  est,  hic  usus  a  Gaesaris  temporibus  cepit 
ac  partim  ex  Geniorum  Lariumque  cultu  vetustissimo,  partim  ex 
Veneris  Genetricis  exortus  esse  videtur,  parentis  illius  divinae 
cum  populi  Romani  tum  gentis  luliae  primorumque  Gaesarum, 
ita  ut  lulius  Gaesar  alter  parens  populi  Romani  praedicaretur. 
At  de  illo  ipso  locus  apud  poetas,  quo  numen  poeseos  com- 
pellatus  sit,  non  exstat.  Octavianus^autem,  quamquam  a  Ro- 
manis  divinis  honoribus  se  coli  vetuit,  impedire  tamen  non 
potuit,  quominus  Apollinis  vel  lovis  muneribus  fungi  eum  poe- 
tae  fmgerent.  Invocat  eum  primus  Vergilius,  Ge.  I  24  sqq; 
diis  omnibus,  qui  quidem  ad  agriculturam  spectant,  nominatis 
Gaesarem  adit  atque  ex  eo,  quoniam  sine  dubio  deorum  in 
concilia  quondam  recipietur,  petit  v.  40: 

Da  facilem  cursum  alqiie  audacibus  adnue  coeptis 
Igtiarosque  viae  mecurii  miseratus  agrestis 
Ingredere,  et  votis  iam  nunc  adsuesce  vocari! 
Legit    autem    carmen  Vergilius   Augusto    »reverso  post  Actia- 
cam  victoriam  atque  Atellae  reficiendarum  faucium  causa  com- 
moranti    per    cbntinuum     quadriduum,    suspiciente    Maecenate 
legendi  vicem,  quotiens    interpellaretur  ipsa   vocis  offensione«, 
ut  ait  Donatus   p.  61  (v.  Ribbeckii   prolegomena  in   Vergilium 
pag.  XXXIV.),  aestate  anni  u.  c.  725.  —  Horatius,  quamquam 
secundas   Augusto    post  lovem   sedes  tribuit ,   non   eum   tute- 
larem   deum   pro  cantu   invocat.    Neque  adeo  Properlius,   qui 
eum,  quamvis  plane   cum   love   adaequet,   in  auxilium  rogare 
spernit.  —  Manilius  an  vivum  Augustum  an  defunctum  ac  divum 
compellaverit,  adhuc  dubium  esse  videtur,  quantum  ego  quidem 
ex  Freieri    dissertatione,   quae  inscribitur:    »De  Manilii  aetate« 
(Goettingiae  1880)  cognoscere  potui.    Memorabilem  sane  locum 
eius  Astronomica  occupant.    Quamvis  enim  et  libro  II  et  III  et  V 
expressis   verbis   pronuntiet  se  suas  vias  adire  ac  per  proprias 
vires  cuncta  canenda  esse  (V  227),  negetque  se  rem  suam  poe- 
tarum    more    ornare    (III  39),   ne  furtum   sed  opus   proveniat 
(II  init.),    non  dubitat  et  tertio  libro  Pierides  invocare,  ut  per 
inaccessos  saltus  vatem  perducant,  et  1. 1.  Gaesarem  Augustum 
nominare,  qui  animum  sibi  det: 

(Gaesar  patriae  princepsque  paterque) 

Das  animum  viresque  facis  ad  tanta  canendum! 

Sed  omnes  aequales  in  laudando  Augusto  abOvidio  longe 
superari  inter  omnes  constat,  et  ex  Finckii  dissertatione  luculenter 
apparet.  Utque  supra  eum  quemiibet  deum  de  inslinctu  divino 
invocasse  audimus,  etiam  hac  in  re  primum  locurn  inter 
omnes  obtinere  eum  videbimus.  Ac  primum  quidcm  habes 
Ar.  am.  I  203 : 

Marsque  pater  Gaesarque  pater  date  numen  eunti: 

Nam  deus  e  vobis  alter  es,  alter  eris. 

Auguror,  en,  vinces;  votivaque  carmina   reddam, 

E  magno  nobis  ore  sonandus  eris. 

Gonsistes  aciemque  meis  hortabere  verbis. 

Pleni  sunt  porro  Tristium  libri  adulationum  Augusti,  quibus 
id  eum  consequi  voluisse  manifestum  est,  ut  Romam  redire 
ipsi  licerct.  Haque  inter  alia,  quae  videas  apud  Finckium, 
compelial  imperatorem  III  1,  77: 

Di  precor,  atque  adeo  -  neque  enim  mihi  turba  roganda  est  — 
Gaesar,  ades  voto,  maxime  dive,  meo! 

Faslos  aulem  Ovidius  a  Gaesare  Germanico  fretractatione  ut 
opinor  confecta)  inaugurat.  Ex  eo  enim  petit,  ut  pacato,  i.  e. 
benigno  vultu  opus  excipiat  et  timidae  navis  iter  dirigat.  Per- 
fecta  aduiatione  utitur  v.  17: 

Da  mihi  te  placidum,  dederis  in  carmina  viris, 
Ingenium  vultu  statque  caditque  tuo! 
Atque  in  fme  exordii  v.  25: 

Si  licet  et  fas  est,  vates  rege  vatis  habenas, 
Auspicio  felix  totus  ut  annus  eat. 

Vates  nempe  ipse  Germanicus  fuit,  quem  Arali  Phaenomena 
Latine  cecinisse  credunt.  Eundem  operis  patronum  inducit 
Ovidius  ib.  VI  247: 

Hoc  quoque,  dux  operis,  moneas  precor! 

E  ceterorum  imperatorum  locis  nomino  primum  quam- 
vis  non  poelicum  locum  Valerii  Maximi  ex  initio  memora- 
bilium  factorum  et  dictorum :  »Si  prisci  oratores  ab  love  0.  M. 
bene  orsi  sunt,  si  excellentissimi  vates  a  numine  aliquo  prin- 
cipia  traxerunt,  mea  parvitas  eo  iustius  ad  favorem  tuum  de- 
cucurril«.  Intellegit  Tiberium.  —  Neronem  Apollini  ad- 
aequat  Seneca  Apocol.  IV  1,22: 

llle  (Nero)  mihi  (ApoIIini)  similis  voltu  similisque  decore, 

Nec  cantu  nec  voce  minor. 

Talem  Roma  Neronem  aspiciebat.  Lucanum  vero  istos,  de  quibus 
dicimus,  ornatus  poeticos  non  nimis  adamasse  moneo,  neque 
adhuc  usquam  nobisPharsaliam  citarelicuit;  suum  habet  illegenus 
dicendi,  quamvis  non  minus  poeticum.  Attamen  non  omnino 
liber  est  moribus  illorum  adulatorum,  de  quibus  modo  dixi- 
mus.  Nam  uno  loco  etiam  noster  suam  poesin  sub  Neronis 
clientela  esse  iudicat  alque  eum  pro  carminis  matcria  quasi 
deum  invocat,  Phars.  I  63: 

Sed  mihi  iam  numen;  nec,  si  te  pectore  vates 
Accipiam,  Girrhaea  velim  secreta  moventem 
Sollicitare  deum  Bacchumque  avertere  Nysa : 
Tu  satis  ad  dandas  Romana  in  caimina  vires. 

Primo  versu  post  numen  animo  adiciendum  est:  tu  es,  Gaesar. 

Praeter  hunc  locum  invocatio  numinis  in  Lucani  carmine  nulla 

exstat. 

Proximum  locum  nomino  Calpurnii  ecl.  IV  82: 

Ab  love  principium,  si  quis  canat  aethera,  sumat, 

Si  quis  Atlantiacf  pondus  molitur  Olympi; 

At  mihi,  qui  nostras  praesenti  numine  terras 

Perpetuamque  regit  iuvenili  robore  pacem, 

Laetus  et  augusto  felix  adrideat  ore  relL, 
quod  idem  alterno  cantu  alter  pastor  ab  eodem  Gaesare  quasi 
ab  Apolline  petit: 

Me  quoque  facundo  comitatus  Apolline  Gaesar 
Respiciat  e.  q.  s.^)  . 

Domitiani  autem  aetate  uberius  apellationes  adulato- 
riae  adhibentur  atque  eius  aetatis  poetae  ceteros  omnes  im- 
pudentia  superasse  videntur,  Statius  imprimis  et  Marlialis. 
Locos,  quibus  imperator  invocatur  tamquam  Apollo  sit  Musa- 
getes  carminisque  auctor,  exhibet  Finckius  pag.  38.  Sunt  Stat. 
Silv.  V  1. 14  : 

modo  dexter  ApoIIo 
Quique  venit  iuncto  mihi  semper  Apoliine  Gaesar 
Adnuat  rell. 
Stat.  Ach.  I  14-18: 

At  tu  quem  longe  primum  stupet  Itala  virtus 
Graiaque,  cui  geminae  florent  valumque  ducumque 
Gertatim  laurus,  olim  dolet  altera  vinci, 
Da  veniam  ac  trepidum  patere  hoc  sudare  parumper 
Pulvere;  e.  q.  s. 


1)  cf.  carmen  prius  Bucolicorum  Einsidlensium,  quae  supra  laudata 
sunt  (Baehr.  P.  L.  M.  III  p.  60),  quo  Nero  cum  Homero,  ni  fallimur, 
adaequatur,  cum  adeo  arte  poetica  excelleret,  ut  Mantun,  quae  Vergilios 
procreavif,  niaesto  vultu  suas  cartas  deleret. 

Haec  quidem  hactenus.  Restat,  ut  infme  huius  com- 
mentationis  partis  nonnullos  locos  singulares  adferam,  quos 
habent  et  Propertius  et  Statius  et  auctor  Gulicis,  et  qui  non 
praetereundi  sunt.  Propertius  enim  foedum  Gynthiae  iter  de- 
scribens  ad  lunonis  festa,  cuius  »causa  vero  magisVenus  erat«, 
quod  per  viam  Appiam  fecit,  nobilissimam  illam  viam,  quae 
tot  insignes  clarissimorum  virorum  triumphos  viderat,  adit,  ut 
sibi  de  illius  »triumpho«  inspiret  c.  IV  8,  17: 

Appia,  dic  quaeso,  quantum  te  tesle  triumphum 

Egerit  effusis  per  tua  saxa  rotis. 
Quis    alius    poeta    tale    aliquid    ausus    est?     locus    sane    et 
ironia  est. 

Alter  locus  est  Statii  Silv.  I  4,  22,  quem  Finckius  iniuria 
ad  Domitianum  imperatorem  refert.    Dicit  poeta: 

Ipse  veni  viresque  novas  animumque  ministra, 

Qui  caneris  e.  q.  s. 
Ganitur  autem  Rutilius  quidam,   unus  ex  Statii  familiaribus, 
de  quo  v.  34  legimus: 

nec  tu,  quando  tibi,  Gallice,  maius 

Eloquium,  fandique  opibus  sublimis  abundas, 

Sperne  coli  tenuiore  lyra. 
Ab  ipso  Rutilio  Gallico  igitur,  quem  celebraturus  est,  ut  ani- 
mum  det,  poeta  petit  atque  v.  31  eundem  hominem  cum  Gerere 
et  Baccho  adaequat.  Usque  eo  adulationum  impudicitiae  per- 
venerunt  Romani !  Gonferatur  de  hoc  loco  Ruedigeri  dissertatio : 
»Quibuscum  viris  fuerit  Statio  poetae  usus  consuetudo  familia- 
ritas«  (Marpurgi  1887).  Errat  autem  auctor  cum  dicat  pag.  18 
nullum  praeterea  exstare  exemplum,  quo  demonstretur  privatum 
hominem  divinis  honoribus  coli.  Id  tantum  certum  esse  arbitror 
in  eiusmodi  hominem  a  nullo,  quantum  scio,  poeta  munus  illud, 
quod  Musas  atque  ApoIIinem  decet,  delatum  esse.  Alius  generis 
enim  ille  Octavius  est,  qui  initio  Gulicis  compellatur  (v.  24): 

Et  tu,  cui  meritis  oritur  fiducia  tantis, 

Octavi  venerande,  meis  adlabere  coeptis 

Sancte  puer;  tibi  namque  rell. 
Inquirere,  quis  ille  sit,   concedo  opinioni  doctiorum  virorum. 
Octavianum   hac   voce  nominari  veri   dissimilliraum.    Geterum 

locos  simillimos,  praecipue  Ovidianos,  quibus  homines  vivi  ac 
privati  divinis  honoribus  afliciuntur,  nec  vero  ut  vatum  numina 
invocantur,  Finckius  pag.  18  afferL 

Statius  praeterea  nonnullos  aiios  locos  singulares  praebet. 
Silv.  I  6  Plioebum  et  Musas  et  Minervam  dimittit,  quae  vatum 
numina  posterioribus  temporibus  in  carminis  usum  se  revoca- 
turumessepollicetur;  contraSaturnum,  versuum  Saturniorum 
deum,  et  Genium  mensis  Decembris  et  locum  et  »protervos 
Sales«')  adit,  ut  sibi  faveant : 

Saturnus  mihi  compede  exsoiuta, 

Et  multo  gravidus  mero  December, 

Et  ridens  locus  et  Sales  protervi 

Adsint,  dum  refero  diem  beatam 

Laeli  Cacsaris  cbriamque  noctem  ! 


1)  cf.  Sulpiciae  Siit.  v.  9;  Nemes.  Cyn.  95. 


Pars  altera. 


Quibus  carmmum  locis  quibusque  verborum  formulis  usi  sint 
poetae  Romani  deos  pro  carminibus  invocantes. 

Gum  ad  alteram  huius  libelli  partem,  quae  est  formalis, 
animos  advertamus,  id  nobis  propositum  est,  ut  primum  quae- 
ramus,  quibusnam  carminum  locis  poeiae  numina  invocare 
soleant,  deinde  quibus  formulis  usi  in  clientelam  deorum  se 
dederint  atque  ab  iis  carmina  auspicati  sint.  Accedunt  nonnulla 
alia,  excursus,  ubi  versari  sua  numina  vates  existimaverint, 
inquirens,  et  tabulae,  .quae  doceant  invocationum  apud  unum 
quemque  poetam  frequentiam,  denique  index  omnium,  quibus 
invocationes  inveniuntur,  locorum. 


Atque  ad  priorem  quam  diximus  quaestionem  ut  progredi- 
amur,  Quintilianus  materiae  dispositionem  proposuisse  nobis 
videtur,  qui  initio  libri  IV  haec  praebet:  »Quodsi  nemo  miratur 
poetas  maximos  saepe  fecisse,  ut  non  solum  initiis  operum 
suorum  Musas  invocarent,  sed  provecti  quoque  longius,  cum 
ad  aliquem  graviorem  venissent  locum,  repeterent  vota 
et  velut  nova  precatione  uterentur:  mihi  quoque  profecto 
polerit  ignosci,  si ,  quod  initio,  quo  primum  hanc  materiam 
inchoavi,  non  feceram,  nunc  omnes  in  auxilium  ....  deos  in- 
vocein«  (cf.  Quint.  X  1,48).  Hunc  igitur  secuti  rem  ita  dispo- 
namus,   ut  primum    de  initiis  carminum  agamus,  deinde 

(Kuickeuberg).  ^ 

de     aliis     carminum     locis,     imprimis     singularum     partium 
nitiis  *). 

In  priore  quam  diximus  quaestione  secernenda  sunt  ante 
omnia  carmina  minora,  quae  sunt  lyricae  et  melicae  poeseos, 
a  maioribus,  quae  sunt  epicae  et  didaclicae.  Magnum  enim 
inter  utrumque  interest:  cum  ccrta  quaedam  in  hoc  genere  lex 
constare  videalur,  ut  plerumque  initio  et  in  graviorum  capitum 
initiis  invocationes  adhibeantur,  in  ilio  magis  ad  liberam  volun- 
latem,  ut  poetae  auctoritas  fert,  sparsas  eas  invenimus  neque  ab 
eorum  locorum  numero,  quibus  inilio  carminum  precationem 
invenimus,  multum  superari  arbitror  numerum  locorum  eorum, 
quibus  aliquo  alio  loco  sub  clientela  Musarum  deorumve  carmina 
iudicantur. 

Quod  quam  recte  dictum  sit  exempla  docent.  Gatullus 
quidem,  ut  a  minoribus  carminibus  et  lyricis  incipiamus, 
epithalamium  ad  Viniam  et  Manlium  ab  Hymenaeo  auspicatur 
(c.  61  initio)  atque  eum  tutelarem  carminis  deum  petit.  Ti- 
bullus  initio  carminis  cuiusdam  (II  5)  Phoebum  adit,  ut  ipsi 
carmen,  quod  in  eius  laudem  facturus  sif,  moveat.  Non  aliter 
Horatius  multis  locis,  ut  in  carminis  saecularis  initio  Apollinem 
et  Dianam  compellal,  vel  III  4  Galliopen,  III  11  Mercuriurn,  ut 
faveant;  nec  Statius,  qui  initio  IV  7  et  V  3  Silvarum  e  nu- 
minibus,  ut  novas  carminum  vias  dirigant,  petit»  Singularis  est 
locus  epistularum  Horatii  I  8,  quo  Musae  mandatum  dat.  ut 
ipsius  vota  Gelso  amico  referat : 

Gelso  gaudere  et  bene  rem  gerere  Alhinovano, 
Musa  rogata,  refer! 

Geterum  natura  fert,  ut  in  hoc  poeseos  genere  numinum  invo- 
cationes  locum  non  habeant. 

Aequa  ratione  poetae  bucolici  et  ipsi  tola  carmina  a  diis 
inaugurant,  ut  Vergilius  ecl.  IV  1: 

Sicelides  Musae,  paula  maiora  canamus! 


/ 


1)  Respicienda  sunt  ea  tantum  carmina,  quae  bonum  fatum  sine  de- 
fectu  nobis  servavit ;  e  parvis  enim  fragmentis,  quninvis  invocationem 
contineant,   non   nisi   rarissime   concludi  poterit,    quo   carminis   loco  ea 


legebatur. 

et  in  iisdem   pastores  cantus  suos  suis  a  numinibus  incipiunt. 
Ita  Vergilii  pastores  ecj.  III  60: 

Damoetas: 
Ab  Jove  principium,  Musae,  Jovis  omnia  plena, 
Ille  colit  terras,  illi  mea  carmina  curae! 

Menalcas : 
Et  me  Phoebus  amat;  Phoebo  sua  semper  apud  me 
Munera  sunt  lauri  et  suave  rubens  hyacinthus. 

Sequitur  cantus  amoebaeus.    Alii  loci:  Verg.  ecl.  VII  21,  X  1 ; 

Galp.  ecl.  IV  82;  Garm.  buc.  Einsidl.  (Baehr.  P.  L.  M.  III,  p.  60) 

I  22;  Nemes.  ecl.  II.  20. 

Adnumero  huic  seriei  nonnulla  carmina,  quorum  ipsa  in- 
vocatio  argumentum  est,  ita  ut  per  omnes  versus  deum  quen- 
dam  compellent  atque  etiam,  ut  propitius  carminibus  sit, 
petant.  Sunt  carmina  Horatiana  I  26  et  IV  3,  quibus  Musam, 
IV  6,  quo  Phoebum  patronum  poeseos  praedicat.  Adnotan- 
dum  est  in  quarto  carminum  libro  praeter  haec  quae  modo 
laudavi  carmina,  nullum  locum,  qui  ad  nostram  rem  spectet, 
inveniri. 

Satirae  medium  fortasse  locum  inler  minora  carmina  et 
maiora  obtinent,  itaque  de  hoc  genere,  quid  mihi  videatur,  nunc 
dicam.  Quorum  carminum  comica  indoles  fert,  ut  precationibus 
plerumque  egeant ;  accedit,  quod  ea,  quam  nos  habemus,  forma 
Romanis  genuina  atque  ex  ipsorum  ingenio  nata  sit,  ita  ut, 
praesertim  cum  Graecorum  exempla,  quae  summae  apud  Ro- 
manos  auctoritatis  erant,  deficiant,  mirandum  non  sit  in  satiris 
graecanicas  deorum  invocationes  admodum  raro  nos  invenire; 
cum  autem  adsunt,  non  raro  ironice  versus  dictus  est.  Persius 
in  epilogo  quamlibet  Musam  iocans  dimittit : 

Heliconiadasque  pallidamque  Pirenen 
Illis  relinquo,  quorum  imagines  lambunt 
Hederae  sequaces,  ipse  semipaganus 
Ad  sacra  vatum  carmen  affero  nostrum. 

Horalius  unum  locum  exhibet  I  5.53,  quo  parodia  usus  epicuni 
fere  sermonem  profert: 

4* 

Musa,  velim  memores^). 

Non  aliter  luvenalis  ioci  causa  Sat.  IV  34: 

Incipe,  Calliope,  licet  et  considere;   non  est 
Gantandum,  res  vera  agitur;   narrate,  puellae 
Pierides:  prosit  mihi  vos  dixisse  puellas. 

Singulos  igitur  unus  quisque  poeta  locos  habet ,  qui  numerus 
pro  mullitudine  satirarum  non  praebet  proportionem. 

Sulpicia  poetria  in  »Satira«  quae  fertur  hunc  usum  sa- 
tiricum  neglegens,  aliorum  carminum  modum  secuta  est,  cum 
Musam  et  initio  et  in  fine  compellet  (vid.  supra  pag.  12). 


Minora  carmina  linquentes  ut  ad  maiora  procedamus, 
transitum  nobis  praemonstrant  Propertii  libri,  de  quibus  adhuc 
sub  iudice  lis  est,  et  Ovidii  Amores.  Quorum  quamquam  singula 
carmina  inter  minora  numeranda  sunt,  tamen  libri  ipsi  ab 
auctoribus  quasi  totum  iudicabantur,  id  quod  re  ipsa,  de  qua 
loquimur,  probatur. 

Inter  multos  constat  inde  a  Lachmanni  temporibus  eum, 
qui  in  codicibus  manu  scriptls  liber  alter  Propertii  est,  in  duas 
distrahi  partes  vel  libros  esse  necessarium  (c.  1—9,  et  10—34), 
ita  ut  eo  ex  tempore  quinque  plerumque  libri  numerati  sint. 
Nitebatur  Lachmannus,  ut  notum  est,  imprimis  in  versu  II  13,25 
et  in  carmine  II  10.  At  Birtius  hiculenter  ex  codicum 
inscriptionibus  numerisque  versuum  solitum  modum  valde  neg- 
legentibus  comprobavit  non  tam  esse  quinque  hbros  unius 
operis  quam  duo  Propertii  opera,  quorum  alterum  »mono- 
biblos«  idem  est  ac  Lachmanni  Hber  I,  alterum  »tetrabiblos« 
hbros  II— V  Lachmanni  continet  (Birtii  Das  antike  Buchvvesen 
pag.  413  sqq.).  Meum  autem  non  est  longius  de  hac  re 
disserere;  id  quod  prolaturus  sum  ex  nostris  de  invocationibus 
deorum  quaestionibus  necessario  sequitur,  atque  gaudeo  novum 


1)  Ita   iam  Hipponax,   corp.  poes.  Griiecae  hidibunclae  ed.  Brandt  I, 
p.    3.">;     contra     Archcstratns    ibidem     p.     140     invorasse    non     videtur. 
'Sopbistas  pro  Musis  invocat  Timon  ibid.  H  (p.  89).    De  initio  Batracbora. 
vid.  infra. 

argumentum,   ni  fallor,   illis  dilectissimi  magistri  quaestionibus 
addere  me  posse  '). 

Hae  sunt  invocationes  Propertianae : 
liber  I  (monobiblos) :   vacat. 
liber  II  inilio:  vacat  (quantum  hodie  habemus). 
liber  II  10: 
Sed  tempus  lustrare  aliis  Helicona  choreis, 
Nunc  aliatn  citharam  me  mea  Musa  docet! 
Surge,  aiiima,  ex  humih  iam  carmine.    Sumite  vires, 
Pierides;   magni  nunc  erit  oris  opus. 
Flabet  carmen  versus  viginti   sex,   et   invocatio  in   medio   fere 
posita  est. 

liber  III  1:   Gallimachi  et  Philetae  Manes  invocat,  ut  in 
idem,  quo  illi,  nemus  ipsum  ire  sinant;  v.  19  autem  est: 
Mollia,  Pegasides,  vestro  date  serta  poetae, 
Non  faciet  capiti  dura  corona  meo. 


1)  In  excursu  pauca  mihi  adicere  liceat.  E.  Reischius,  qui  novis- 
simus  de  Propertii  Hbrorura  chronologia  in  studiorura  Vindobonensiura 
tom.  IX  (1887)  pag.  94  scripsit,  iniuria  eo  otfenditur,  quod,  cum  nonnullis 
locis  Propertius  de  suis  »Hbris«  loquatur,  c.  II  v.  13  tres  »libellos«,  quos 
Proserpinae  adportaturus  est,  nominet;  inspiciat  ille  carniinis  III  7  v.  43, 
quo  loco  Calliniachi  libri,  quibus  ipsius  Propertii  simillimi  sunt,  libelli 
vocantur,  et  eiusdem  libri  carminis  2  v.  19,  quo  suos  ipsius  libros  [»oeta 
libellos  vocat.  Fallit  ergo  Reischius,  cum  dicat  pag.  95  nonnisi  de  »libris« 
suis  loqui  Propertium.  Cur  vero  carmen  modo  citatum  III  7  »di^n  Chu- 
racter  eines  Einleitungsgedichtes  tragt«  (pag.  97),  id  quod  Reischius  car- 
mini  JI  10  abiudicat,  non  intellego;  nec  magis  concludere  licet  ex  tran- 
sitionis  forma  primi  c.  II  10  distichi,  quae  est  »Sed  tempus«  rell.,  ia 
eodem  libro  antecessisse  plura  alius  generis  carmina.  Nonne  idem  pro- 
bare  possent  versus  III  1.  3  sqq.  ?  (cf.  Verg.  Ge.  II  fin.). 

Quod  vero  vir  ille  doctus  Horatii  libros  simile  esse  putat,  claudicat 
comparatio ;  nam  ex  eo  quod  Epodon  librum  Marius  Victorinus  et  Dio- 
medes  grammatici  quintum  librum  »qui  epodon  inscribitur«  vocant,  non 
sequitur  aliquo  tempore  Horatii  libros  a  I  usque  ad  X  numeratos  esse 
(pag.  100),  sed  illos  philologos  (aeque  atque  Charisium)  suarum  interpreta- 
tionum  causa,  cum  aptius  esset,  hac  numeratione  forte  usos  esse:  liber, 
qui  est  quintus  in  serie  Horatianorun);  ideo  expressis  verbis  addunt  »qui 
epodon  inscribitur«.  Idem  de  »decimo  libro« ,  i.  e.  arte  poetica  valet. 
Analogon  haberemus,  si  epodae  carminibus  antecederent  numeraienturque 
epodae:  »liber  1«,  carmina  lib.  II— V.    Cum  autem  epodae  suaiu  semper 

Habet  carrnen  versus  quadraginta;   mediuni   disticlium   itiTum 
Musarum  invocationem  habere  vides  ^). 

liber  IV  1:   nobilem   laudat  Romam ,    quam  canere   in 
animo  habeat;   v.  67  legitur: 

Roma,  fave!    Tibi  surgit  opus! 
Habet  autem  carmen  centum  et  quinquaginta  versus;   tertium 
igitur  accidit,  ut  mediam  fere  partem  doae  invocatio  contincat. 
liber  IV  6,11: 

Musa,  Palatini  referemus  Apollinis  aedem, 

Res  est ,  Galliope ,  digna  favore  tuo  ! 
Ad  celebrandas  quinquennales  Apollinis  ludos  in  memoriam 
victoriae  Actiacae  institutos  cornpositam  esse  elegiam  recte  cen- 
sent  viri  docti;  sub  finem  Propertii  vitae  scriptam  esse 
apparet.  Invocatio  autcm  in  exordio  legitur  carminis  octoginla 
sex  versus  continentis. 
liber  IV  8,17: 

Appia,  dic  quaeso,  quantum  te  teste  triumphum 

Egerit  rell, 
quo  de  loco  supra  p.  47  actum  est. 

inscriptionem  servassent  neque  nmquam  solo  numero  »lib.  V«  inscriberentur, 
exemplum  pro  Biitio,  non  contra  eum  est.  Sed  aliud  exenjplum  Propertio 
simillimum  Reischius  ooiisit,  dico  Martiulis  libros.  Usque  ad  nostra  tempora 
plerunique  putabatur  dno  nos  opera  Martialis  habere :  Monobiblon  de  specta- 
culis  et  Epigrammatum  libros  XIV.  At  hodie  scimus  epigrammatum  libri 
XIII  et  XIV  inscriptiones  spurias  esse,  posteriore  demum  aevo  adiectas, 
sed  utrumqne  librum  tnonobiblon  ut  illam  in  initio  fuisse,  quibus  nomina 
»Xenia«  et  ^Aj.ophoreta*  indita  erant  (vid.  Friedlaenderi  editionis  Marti- 
alis  tom.  I,  p.  17).  H.ibemus  igitur  tres  monol.iblos,  quae  extra  numera- 
tionem  erant,  et  epigrammatum  libros  I-XII,  et  his  duae  e  tribus  mono- 
biblis  tenipore  posteriore  per  errorem  viroruni  doctorum  sub  numeris 
XIII  et  XIV  adiectae  sunt.  Tertia  vero  de  speciaculis  monobiblos,  quae 
longe  ante  ceteros  libros  edita  erat  atque  in  collectionibus  operum  epi- 
grammatibus  antecedebat,  ut  numero  ornaretur,  ideo  fieri  non  potuit, 
aeque  atque  in  Propertio;  ita  ut  semper  ut  monobiblos  tradita  es^et.  — 
Haec  hactnnus;  reliqua  Reischii  ipso  Birtii  libro,  euius  gloriae  ille  obtrec- 
tare  studet,    refelluntur. 

1)  Qaod  cirmen  in  codicibus  ab  insequenti  segregatun» ,  coniunetum 
auctoritate  Mureti  et  nostri  temporis  virorum  doctoruni ,  seiungendum 
esse  cum  alia  tum  haec  cum  c.  II  10  et  IV  I  analoiria  satis  docet,  ita 
ut  traditam  lectionem  cur  linquamus  non  videam  ciusani. 

Animadvertas  haec:  Quinque  habes  locos,  eorumque 
duo  novissimi  modo  citati  nihil  habent  miri,  nisi  forte  quod 
singulari  versu  IV  8,  17  poeta  Appiam  viam  ut  numen  quoddam 
poetis  sacrum  compellat.  Tres  autem  loci  II  10,  III  1,  IV  1 
magnnm  inter  se  praebent  similitudinem,  cum  in  una  quaqu^i 
elegia  deus  quidam  versibus  in  media  fere  carminis  parte  positis 
invocetur,  quod  suis  locis  adnotavimus.  E  quibus  duo  carmina 
certum  in  initio  librorum  locum  obtinent  III  1  et  IV  1;  ter- 
tium  inter  secundi  libri  carmina  invenitur.  Atqui  graves  existunt 
causae,  quas  attulerunt  et  Lachmannus  et  nostris  temporibus  Bir- 
tius,  cur  a  carmine  II  10  novum,  i.  e.  ex  Lachmanni  auctoritate 
tertium,  ex  Birtii  alterum  tetrabibli  iibrum  incipere  verisimillimum 
sit.  Quibus  causis  a  viris  illis  doctis  citatis  novam,  uti  vides,  adicere 
licet,  ipsam  quamdicocompellationemMusarum,  quae  carmini  in- 
itiali  convenit;  neque  urgeo  etiam  hoc  simile  esse,  quod  in  nostro 
carmine  II  10  aeque  atque  in  primis  1.  III  et  IV  numinis  invocatio 
medios  versus  occupat.  In  quarto  autem  demum  libro  saepius  quam 
in  solo  carmine  initiali  Musas  ille  adlocutus  est;  id  inde  nimirum 
suum  habet  explicatum ,  quod  cum  libri  antecedentes  quasi 
xvxXot  eXeyiaxol  sint  uniformes,  quartus  liber  diversi  generis 
carminum  collectio  est  neque  cyclum  efticit.  Quae  cum  ita  sint, 
nonne  suo  iure  illos  doctos  coniectavisse  arbitraris?  —  Denique 
apparet  Properlium  singulos  carminum  libros  quasi  singula 
opuscula  iudicasse,  cum  unum  quemque  sub  deorum  clientela 
haberet. 

Idque  porro  praeclare  firmatur  Ovidii  comparatione,  in  cuius 

Amorum  primo  cuiusque  libri  carmine  vota  poctae  repetuntur, 

.ut   Quintiliani   verbis   utar.    Initio  libri   I  et  II  Cupidinem   vel 

Amorem  compellat,  libro  III  Elegiam,  quae  de  principatu  cum 

Tragoedia  certat  et  victoriam  reportat. 


Quoniam  hanc  ad  rem  pervenimus,  liceat  mihi  antecipa- 
tione  usus  de  reliquorum  poetarum  usus  frequentia 
brevi  disserere. 

Vetustioris  aetatis  poetae  omnino  rarius  hoc  ornatu  ute- 
bantur,    nam  Lucretius   exhibet  duos   tantum   locos    in   7393 

versibus,    Gatullus  \)    et    Tibullus    (ernos    in    MHj     ot     1934 
versibus. 

Vergilius  aequaliter  per  eclogas  sparsas  septem   compel- 

lationes    praebet.     Georgicorum   autem    quisque    a   suis   tute- 

laribus  diis  liber  incipit,  quibus  unus  iocus  accedit,  1.  IV  v.  315 

(sicut  apud  Propertium).    Mirum  in  modum  artem  mutavit  Ver- 

gilius.   Aeneidis  enim  cum  duae  partes  sint  aequabiles  I— VI  et 

VII— XII,  priorem  una  invocatione  initiali  exornare  sat  habuit 

-  nam  VI  2G4  est  locus  singularis,  quo  aliquid  ultra  liumanam 

possibilitatem  requirit,  ut  ait  Servius,  atque  etiam  non  Musam, 

sed  inferos  deos  vocat  —  in  altera  quinque  cumulavit,   quae 

sex  omnes  ad  Musas  directae  sunt.    Itaque  singulae  invocationes 

1.  I— VI    respondent    versibus  4000,   1.    VII—XII:   900 ^);    in 

eclogis  autem,  cum  in  829  versibus  septem  locos  habeat,  118, 

in    Georgicis     quinque    in    2188    versibus    continenlibus    4  37.' 

Omnino,    si    omnes   poetas  aeque  respicimus,   sin- 

gulae    invocationes    respondent    versibus    septin- 

genis  undeoctogenis  779. 

Horatius  in  quattuor  carminum  iibris,  qui  3044  versus 
continent,  undecim  locos  exhibet,  ita  ut  in  276  versibus  semel 
invocetur.. 

Apud  Tibullum  versibus  6  44,  apud  Propertium  79  6 
singuli  loci  respondent. 

Inter  omnes  poetas  autem  longe  primum  locum  Ovidius 
obtinet,  id  quod  iam  supra  nonnumquam  monitum  est.  Amores 
exhibent  locos  quattuor,  Ars  amatoria  tredecim,  Remedia 
duo,  Fasti  viginti  tres;  ad  genus  fabulandi  minus  aptum 
putavit,  cum  Metamorphoses  tres  tantum  contineant.  Ea 
autem  carmina,  quae  epistularum  formaui  habent,  dico 
Heroidas,   Tristia ,  epistulas  ex  Ponlo,  deos  ad  componenda 


1)  Adnotanduiu  est,  cum  in  c  61,  64,  08b  tantum  invocationes  in- 
vemamus,  Catullum  nonnisi  severiora  caimina,  quae  in  »carminum  libro« 
merant,  hoc  modo  ornasse  videri,  cuius  reliquiis  ea  Ciirmina  adnumeranda 
sunt.    cf.  Birtii  Buchwesen  p.  412. 

2)  Respondet  hic  usus  Odysseae  et  lliadi,  quns  in  illi^  libri'*  iniitatum 
eum  esse  constat. 

compellant.      Ita     hanc     tabulam     de    Ovidio 


carmma    non 
habemus : 

Singulae  invocationes  respondent 

in  Amoribus  (  2460  versus)  versibus 
„  Arte  am.       2330 
„  Remediis         814 
Fastis    .         4972 


)» 


j) 


»1 


»> 


n 


M 


Metam. 


11996 


1» 


11 


19 


n 


615 
180 
407 
211 
3998 


Onmino  autem  Ovidius  omnibus  operibus  aeque  respectis  sin- 
gulas  vocationes  habet  in  versibus  723,  omissis  autem  Tristibus, 
Heroidibus,  epistulis  ex  Ponto,  quae  nullum,  Metamorphosibus, 
quae  Ires  locos  habent,  in  v.  249. 

Inde  ab  huius  poetae  temporibus  invocationum  numerus 
minuitur,  cum  Lucanus,  Germanicus,  luvenalis,  Galpurnius  sin- 
gulos,  Manilius  duos,  Valerius  Flaccus  et  Silius  Italicus  quaternos 
locos  habeant.  Eadem  parsimonia  in  Thebaide  et  AchiHeide 
usus  est  Statius,  cuius  utrumque  carmen  singulum  locum  habet. 
Aliter  in  Silvis,  quae  cum  Propertii  libro  ultimo  comparari  pos- 
sunt;  exhibent  enim  quinque  libri  4085  versus  continentes 
novem  locos:  quattuor  in  I,  unum  in  IV,  tres  in  V.  Inveniuntur 
ergo  singulae  vocationes  in  453  versibus.  Qui  numerus  non 
nisi  Nemesiani  eclogis  superatur,  qui  in  319  versibus  bis  deos 
nominat,  i.  e.  semel  in  157  versibus.  Geterum  Nemesianus 
et  Graltius  in  Gynegeticis  singulas  vocationes  praebent,  in 
versibus  325  et  540.  Omnino,  quam  rectum  illud  quod  dixi- 
ums  sit,  ex  his  sequilur,  quod  singulae  invocationes  versibus 
respondent 

apud  Valerium  Flaccum 

Manilium 

Silium  Italicum 

luvenalem 

Lucanum 


u 


J1 


»? 


1398 
2129 
3053 
3654 
7759 


Quibus  accedit 


apud  Statium:  Silvae  453 

Theb.  9643 

Ach.  1127 

Galpurnium  37'J 

?? 


apud  Nemcsianum,  ecl.       160 

Gyn.     325 
Grattium  Gyn.  540 

Genus  poeseos  cum  respicimus,  superiorem  locum 
carmina  bucolica  obtinent,  cum  plerumque  in  200  versibus 
singulae  invocationes  inesse  soleant. 

Sequuntur  carmina  didactica,  quae  valde  inter  se  dis- 
crepant :  nam  cum  in  Ovidii  Arte  amatoria  singuli  loci  respon- 
deant  versibus  180,  inFastis  211,  respondentin  Vergilii  Georgicis 
versibus  437,  in  Grattii  Gynegeticis  540,  in  Manilii  Astronomicis 
2129,  in  Lucretii  de  rerum  natura  3696. 

Aequalem  locum  obtinent  carmina  minora,  quae  a 
medio  numero  (779)  non  multum  discrepant;  extremos  fmes 
significant  Propertius,  cuius  in  carminibus  singula  auditur  vo- 
catio  in  versibus  796,  et  Horatius,  cuius  in  carminibus  in 
versibus  276  singuli  loci  leguntur. 

Quarto  loco  carmina  epica  ponenda  sunt,  quorum 
fines  numeri  significant  Valerii  Flacci  1398  et  Statii  The- 
baidos  9643. 

Summa  parsimonia  denique  saturae  et  epistulae  ex- 
cellunt,  de  quibus  iam  supra  locutus  sum. 

Haec  hactenus.  lam  in  locorum  inquisitione  pergamus 
atque  ad  carmina  maiora  veniamus.  Satis  notum  est  ex 
lUadis  et  Odysseae  temporibus  pium  illum  morem  initio  'carminum 
cHentelam  deorum  implorandi  per  universas  antiquitatis  litteras 
inveniri.  Apud  Romanos  iam  primis  poeseos  temporibus  a  diis 
carmina  auspicabantur ,  velut  iam  Livius  Andronicus  Odusiam 
ab  hisce  versibus  ^incepit : 

Virum  mihi,  Gamena,  insece  vorsutum. 

Non  ahter  incertus  auctor  carminis  de  Priamo  Gamenas,  ut 
adiuvent,  adit,  quem  locum  supra  laudavimus  (Baehr.  Fr.  P. 
R.  pag.  52).  Aurea  ex  poeseos  aetate,  quae  vocatur,  unum 
quemque  fere  qui  scripsit  epicum  carmen  vel  didacficum  laudare 
debebam.  Lucretius  de  rerum  natura  libros,  Vergilius  Georgica, 
Aeneidem,  Ovidius  Metamorphoses ,  Fastos,  Artem  amatoriam, 
Remedia,  Lucanus  Pharsaliam,  Manilius  Astronomica,  Grattius 


et  Nemesianus  Gynegetica,  Serenus  Sammonicus  librum  medi- 
cinalem:  onmcs  prorsus  a  Musarum  precatione  vel  deorum, 
Veneris,  ApoUinis,  Dianae  aliorum  exordium  capiunt  ac  petunt, 
ut  propitii  atque  aequi  carmini  intersint,  coeptis  adlabantur, 
carmina  moveant,  iter  poetae  dirigant.  Longum  sane  est  omnes, 
qui  huc  spectent,  locos  verbotenus  adferre.  Nota  Servii  ad 
Aen.  I  8  hoc  loco  non  omittenda  est,  qui  scribit:  »Sane  obser- 
vandum  est,  ut  non  in  omnibus  carminibus  numen  aliquod 
invocetur,  nisi  cum  aliquid  ultra  humanam  possibiUtatem  re- 
quirimus ;  hinc  in  Arte  poetica  Horatius  191 :  Nec  deus  intersit, 
nisi  dignus  vindice  nodus  inciderit«.  De  carminibus  epicis 
paene  recte  Servius  iudicavit;  nam  Lucanus  in  Pharsalia  et 
Sihus  in  Punicis,  quorum  utroque  humana  facta  narrantur, 
magis  parci  sunt  quam  Vergilius  in  Aeneide  vel  Vaierius  Flaccus 
in  Argonauticis ,  quae  de  deorum  factis  agunt.  Sed  quid  ma- 
gnum  Romani  pro  incredibili  paene  superstitione  non  auxilio 
cuiuslibet  dei  factum  esse  credebant? 

Provehamur  longius  atque  in  carminum  partes  gravi- 
ores  animos  advertamus.  Ante  omnia  huc  referenda  sunt 
carmina  didactica,  quae  ipsa  natura  in  plures  partes 
pierumque  divisa  sunt ').  Gum  autem  antiquorum  voluminum 
magnitudo  causa  sit,  cur  una  quaeque  operis  pars  plerumque 
uno  volumine  vel  libro  absolvi  possit,  mirationi  nobis  non  esse 
debet,  quod  maior  invocationum  pars  initio  librorum  reperitur. 
Sed  etiam  medium  in  librum  capita  maiora  incidere  potuisse 
Servius  docet,  qui  ad  Aen.  VII  37  adnolat :  »Hinc  est  sequentis 
operis  initium,  ante  dicta  enim  ex  superioribus  pen- 
dent«.  Sed  rariores  eius  modi  loci.  Georgica  Vergilii  ex 
quinque,  quas  omnino  habent,  invocationibus  quattuor  initio 
quattuor  partium  exhibent,  quae  leguntur  initio  libri  I,  II,  III, 
IV  (contra  Golumella,  qui  decimo  libro  rei  rusticae  Vergilium 
imitatus  est,  invocationem  omisit).  Non  aliter  Ovidius  Fastorum 
libros,  quibus  singuli  menses  describuntur,  ab  uno  quoque  nu- 
mine  auspicatur,  cui  mensis  sacer  est,  ab  Jano  vel  Marte  vel 
Venere  vel  aho.  Totum  opus  autem  poeta  a  Gaesare  Germanico 
inchoat.     Lucretius,   ut  qui  magis    se  abstineat   ab  hoc  usu, 


1)  vid.   liirtii  »l3uchwe8en«  pag    134  sq. 

ultimam  tantum  partem,  quae  post  prooemium  libri  VI  incipit 
a  V.  9^,   a  Calliope  Musa  inaugurat,   ut  viam  praemonstret. 
Eandem  rem  habenms  apud  Vergilium  Ge.  III  i84s(i(i.;  poeta, 
cum  toto  libro   de  pecore  loquatur,   hoc  loco  ab   armentis  in 
greges  »lanigeros  hirtasque  capellas«  sese  convertens  nova  pre- 
catione  Palem   deam  adit.    Manilius  tertiam  Astronomicorum 
partem  velut  novum  carmen  inchoat ') ,  III ,  init : 
In  nova  surgentem  maioraque  viribus  ausum, 
Nec  per  inaccessos  metuentem  vadere  saltus 
Ducite,  Pierides;  vestros  extendere  fines 
Conor  et  indictos  in  carmina  ducere  cantus! 
Grattius  et  Nemesianus  autem   initio  tantum   carminum  a  diis 
auspicantur. 

Non  eodem  modo  atque  in  didactica  etiam  in  epica 
poesi  vota  renovantur.  Nam  continua  factorum  narratio  dis- 
tributionem  materiae  plures  in  partes  rarissime  admittit,  nec 
nisi  in  gravioribus  virorum  factis  Musarum  auxilium  implorando 
carmen  interrumpi  licet.  Itaque  iis  in  carminibus  satis  raro  id 
quod  quaerimus  invenitur.  In  exordio  alicuius  libri  Annalium, 
ni  animus  fallitur,  versus  Ennii  positus  fuisse  videtur,  frgm.  ^IM 
(Baehr.  F.  P.  R.): 

Insece,  Musa,  manu  Romanorum  induperator 
Quod  quisque  in  bello  gessit  cum  rege  Philippo. 

Aeneidis  alteram  partem  hisce  verbis  poeta  inducit  VII  37sqq. 
Nunc  age  qui  reges,  Erato,  quae  tempora  rerum 
Quis  Latio  antiquo  fuerit  status    .... 

Expediam  et  primae  revocabo  exordia  pugnae. 
Tu  vatem,  tu,  diva,  mone! 

Latii   statu  descripto  ad   bella  Aeneae  cum  Italorum  regibus 
gesta  pergit  eaque  aequo  modo  a  Musis  inchoat  VIII  641 : 

Pandite  nunc  Helicona,  deae,  cantusque  movete, 

Qui  bello  exciti  reges  e.  q.  s. 

Non  aliter  X  163: 

Pandite  nunc  Helicona,  deae,  cantusque  movete, 


1)  cf.  quae  supra  de  Propeitio  ilicta  sunt.    cf.  Verg.  ecl.  IV  13. 

Quae  manus  interea  Tuscis  comitetur  ab  oris 
Aenean  armetque  rates  pelagoque  vehatur. 

Praeterea  Vergilius  aliis  locis  deos  nominat,  cum  in  graviore 
aliqua  re  denuo  carmen  quasi  surgit,  ut  singularis  ille  ac 
nobilis  locus  1.  VI  264  docet,  quo  fauces  Orci,  in  quibus  Gura 
et  Luctus  et  Egestas  et  Letum  haerent,  describuntur : 

Di,  quibus  imperium  est  animarum,  umbraeque  silentes, 

Et  Chaos  et  Phlegethon,  loca  nocte  tacentia  late, 

Sit  mihi  fas  audita  loqui,  sit  numine  vestro 

Pandere  res  alta  terra  et  caligine  mersas  e.  q.  s. 
vel  IX  77 : 

Quis  deus,  o  Musae,  tam  saeva  incendia  Teucri 

Avertit? 
ac  similis  locus  IX  525. 

Lucanus  vero,  ut  iam  supra  monitum  est,  per  proprias 
vires  omnia  canenda  esse  censet  nec  nisi  initio  numen  vocat, 
ut  propitium  sibi  sit.  Etiam  Ovidius  in  Metamorphosibus 
rarissime  deorum  compellatione  utitur,  cum  continuus  et 
inhaustus  narrandi  fluctus  summum  in  carmine  praebeat  oblec- 
tamentum.  Invenimus  igitur  tres  in  quindecim  libris  locos: 
I  init.,  quo  universos  deos  nominat,  X  147,  XV  622.  Quocum 
conferas  Ovidii  Fastos,  in  partes  innumerabiles  fere  distributos, 
quorum  una  quaeque  haud  raro,  ut  dictum  est,  a  deorum 
precatione  exorditur.  —  Largior  est  Silius  Italicus,  qui  quater 
in  Punicis  deos  adit,  et  quidem  initio  totius  operis  et  initio 
1.  XIV,  in  partibus  gravioribus;  illic  enim  pro  universo  opere 
precatur,  hic  habet: 

Flectite  nunc  nostros,  Heliconis  numina,  cantus 

Ortygiae  pelagus  SicuHque  ad  litoris  urbes. 

Muneris  hic  vestri  labor  est,  modo  Daunia  regna 

Aeneadum  e.  q.  s. 
Reliqui  duo  loci  media  in  materia  inveniuntur  V  240  et 
Xn  390.  —  Valerius  Flaccus  invocationibus  unam  quamque 
Argonauticorum  partem  ab  alia  seiungit;  nam  inveniuntur 
initio  1.  I,  a  quo  versu  descriptio  diei  festi  et  raptus  velleris 
incipit,  Phoebus,  lib.  III  15,  a  quo  pugnae  exoriuntur  vellere 
aureo  feliciter  rapto,  Clio: 

Tu  mihi  nunc  causas  infandaque  proelia,  Clio, 

Pande  virum! 
Atque  a  V  217  bella  domestica  Argonautarum  incipiunt,  quo- 
rum  narratio  hisce  verbis  inauguratur: 

Incipe  nunc  cantus  alios,  dea,  visaque  vobis 

Thessalici  da  bella  ducis     .... 

Impia  monstriferis  surgunt  iam  proelia  campis. 
Quibus  locis   unus  ex  eodem  carmine   accedit,   qui  transitus 
vim  habet,  VI  515: 

Quis  tales  obitus  dederit,  quis  talia  facta, 

Dic  age  tuque  feri  reminiscere,  Musa,  furoris'). 

Hanc  transitionis  vim  non  raro  deorum  compellationes 
habent.  Vergilii  Aeneidis  locum  IX  77  iam  modo  laudavi. 
Eiusdem  poetae  videas  Georgica  1.  IV  v.  315,  quo  versu  ad 
describendam  historiam,  quomodo  homines  artem  mel  prae- 
parandi  invenerint,  transit: 

Quis  deus  hanc,  Musae,  quis  nobis  extudit  artem? 

IJnde  nova  ingressus  hominum  experientia  cepit? 
Eadem  est  vis  versus  Fastorum  II  359,  quo  Lupercalia  Ipsa  a 
Pieridibus  inaugurata  describens  ad  causas  eius  cultus  et  unde 
nomen  traxerit  transitum  hisce  facit  Ovidius: 

Adde  peregrinis  causas,  mea  Musa,  Latinas. 
Nonnullis  ahis  locis  autem  hunc  ornatum   neglexit  velut  Fast. 
II  542;    quo  dicit:   hunc  morem  Aeneas  attulit,  vel  ibid.  584, 
quo  legitur:   Disce  per  antiquos  quae  mihi  nota  senes! 

Ex  ahorum  qui  restant  locorum  numero  nonnulli  adnotandi 
sunt,  qui  sine  certa  causa  suis  locis  ex  libera  poetarum 
voluntate  positi  esse  videntur.  Huc  numerandus  est  Propertii 
locus  acerbus  IV  8. 17,  quo  Appiam  viam  compellat.  Aequo  modo 
Vergilius  ecl.  IV  13,  cum  olim  heroica  carmina  ApolUne  non 
probante  se  cecinisse  dicat,  Musam  compellat,  ad  quam,  agrestem 
sane  et  rusticam,  nunc  revertat;  incipit  ergo  quasi  medio 
in  carmine  novum  his  verbis:  Pergite,  (i.  e.  agite)  Pierides!  — 


1)  Sine  dubio  Apollonium  Rhodium  iniitatus  est,  qui  initio  1.  III  et 
IV  Musam  vocabat,  ubi  nova  capita  narrationis  inceperunt;  noc  libroruni 
initiorum  causa  compellationes  habemus,  cum  initio  1  II  desideieMius. 
cf.  Birtii  Bnchwesen  pag.  114. 

Horatius  Sat.  I  5.  53  Musam  vocat,  epicam  dignitatem  iocose 
imitatus : 

Nunc  mihi  paucis 

Sarmenti  scurrae  pugnam  Messique  Gicirri, 

Musa,  vehm  memores,  et  quo  patre  natus  uterque 

Gontulerit  Htes '). 
Denique  in  fine  et  singulorum  carminum  et  universorum 
operum  nonnumquam  invenimus  poetas  Musas  adiisse,  ut  car- 
mini,  quod  scripserint,  bonam  fortunam  comparent,  vel  ut  et 
in  futura  tempora  poetae  fav.eant.  Ab  Alexandrinis,  ut  videtur, 
hic  mos  sancitus  est;  nam  Theocriti  c.  IX  in  fine  libri  fuisse 
verisimillimum  est,  qua  de  causa  maiora  damna  illud  cepit'^). 
Ex  Romanis  Vergilius  in  fme  eclogarum  Kbri  vota  in  Musas 
renovat;  obsecrata  Arethusa,  ut  ipsum  in  hoc  ultimo  carmine 
faciendo  adiuvet,  Gallo  amico  carmen  dedicat;  v.  70  autem 
fmem  Hbri  poeta  facit  ex  Musis: 

Haec  sat  erit,  divae,  vestrum  cecinisse  poetam 

Dum  sedet  et  graciU  fiscellam  texit  hibisco, 

Pierides. 
Inde  petit  Vergihus,  ut  quae  ipse  minima  in  Galli  sui  honorem 
fecerit,  ipsae  sibi  faciant.  —  Item  Horatius  carmen  de  Asinio 
PolHone  (II  1)  eiusdem  generis  verbis  fmivit,  cum  dicat  v.  37: 

Sed  ne  relictis,  Musa  procax,  iocis 

Geae  retractes  munera  neniae; 

Mecum  Dionaeo  sub  antro 

Quaere  modos  leviore  plectro, 
i.   e.   quaere    leviores    iocosioresque    cantus.     Ovidius   in   fine 
Amorum  valedicit  Elegiarum  Musae  III  15  init: 

Quaere  novum  vatem,  tenerorum  mater  Amorum, 

Raditur  hic  elegis  ultima  meta  meis. 


1)  Theociitus,  ut  bonitatem  vini  describat,  niedia  in  re  Musas  com- 
pellat  c.  VII  148: 

NvfKpat  KumftXldfq,  nu^vdotov  uinoq  ('xotoat, 
^ylofi  yi  TCa  rotordf   flfoXot  xarw  Xatvop  avxfiov 

KfjuTTjq   Hf)uy.Xr,t  ytgo)V   forrioaro  ;|fft(>6>i' ; 
Fabulam  de  Hercule  tnngit  popta;    eani  Musae  noverunt,  ideo  eas  vocat. 
Praeteroa  vinosi  et  elati  animi  documentum  esse  voluit. 

2)  V.  Birtii  Buchw.  p.  397 ;  Bion.  I.  fin. 

Et  V.  19: 

Imbelles  elegi,  genialis  Musa,  valete 

Post  mea  mansurum  fato  superstes  opus! 
Ultimus   denique  idemque  pulcherrimus ,   ni   fallor,   locus   cui 
non  in  memoria  venit?  dico  Horatianum  in  fine  libri  tertii: 

Sume  superbiam 

Quaesitam  meritis  et  mihi  Delphica 

Lauro  cinge  volens,  Melpomene,  comam! 


'W 


11. 

lam  venimus  ad  alterum  huius  partis  caput,  quo  de 
formulis,  quibus  poetae  in  invocandis  diis  plerum(jue  usi 
sint,  agenms.  Priusquam  autem  ad  hanc  rem,  ut  rectius  in- 
tellegamus,  aggredianmr,  non  alienum  esse  arbitror,  de  ea  re 
brevi  quaerere,  quibusnam  locis  vates  deos  suos  versari  imagi- 
nati  sint. 

Inde  a  Graecorum  vatum  temporibus  poetae  fingere  sole- 
bant,    quasi   Musae   ad   se   ipsos   venirent    docerent(jue    quod 
scriberent ;  adsistebant  dii  animosque  divino  afflatu  inspirabant. 
Itaque  Batrachomyomachiae  auctor  sic  incipit: 
UQXdfJifrog  ttqcotov  Movaoav  x^Q^v  *'?  'Ehxmog 
'Ek^tlv  elg  6f.idv  r]TOQ  fTzeifxoinca  elvirx'  ccoiSijg^). 
Aequa  certe   cogitatio   nobis  in  proverbio  de  Pericle  obtingit: 
IleiOoo  sTitxcci))]io  ToTai  x^^^^o"'^'   (Plin.  ep.  II  20.  17).    Aristo- 
phanes  Acharnicam  Musam  adit,   ut  ad  se  veniat,  Ach.  6G5: 
dtvg'  ik&^^  Movaa  'Axccgvixt';,  ac  Ran.  675  orat,  ut  ad  sacrum 


1)  Homerides  quidem  de  hac  re  nondum  cogitnsse  videntur,  cum 
numquam  aliquid  eius  modi  in  deae  vocationibus  adhibeant.  Habent 
i'vvi7tf,  Movoft,  ftQX^°i  fiftdfOy  {'(jLvfi,  alia,  sed  ubi  illa  versetur,  non  quae- 
runt.  Musa  enim  nondum  formam  tam  j^ersonalem  nacta  erat,  ut  quasi 
homo  migrare  posset.  Batrachomyomachiae  auctor  igitur,  qui  ad 
Homeri  consuetudinem  carmen  cnuponere  studebat,  cum  Musam  ut  fiq 
^TO{i  veniut  precetur,  plane  non  curavit  illos  versus  non  jid  Homeri  tcmpoia 
quadrare.  Ceterum  qwas  viri  docti  attulerunt  cnusiie  de  spurio  epyllii 
initio,  persuasionis  vim  non  habent. 

chormii  eiusque  cantum  adveniat.  Inde  per  totas  posteriorum 
temporum  htteras  manavit,  ut  poetae  Musas  vel  deum  aliquem 
ad  se  arcesserent.  Horatius  Galliopen  caelo  descendere  et  secum 
heroa,  quem  destinavit,  canere  iubet  (c.  HI  4,  1).  Aeque  auctor 
carminis  in  Riesii  Anth.  Lat.  nr.  199,  p.  140  de  Musis  canit: 

L  i  n  q  u  i  t  e  Pierios  c  o  1 1  e  s  et  scribite  mecum. 
Propertius  Musas  ante  suum  torum,  quo  scripturus  est,  stantes 
fecit  c.  m  10, 1 : 

Mirabar,  quidnam  misissent  mane  Gamenae 

Ante  meum  stantes  sole  rubente  torum! 
Atque  Lucretius  Venerem  sociam  scribundis  versibus  cupit  (de 
rer.  nat.  L24).    Gatullus  Hymenaeum  deum  c.  61  ad  se  arcessit, 
ut  »tinnula  voce«  carmina  concineret: 

Huc  huc  veni! 
Quocum'  loco  conferas  carmen  prius  illorum  Einsidlensium  (v.  36) : 

Huc  huc,  Pierides,  volucri  concedite  saltu; 
atque   ex  Anthol.   Lat.    carmen   Octaviano   Augusto  tributum 
(Baehr.  P.  L.  M.  IV  pag.  181)  v.  35: 

Huc  huc  Pierides  date  flumina  cuncta,  sorores! 
(=  Anth.  Riesianae  n.  672  v.  28) ;    et    illam   precationem  ad 
Maiestatem  herbarum  (Baehr.  P.  L.  M.  I  p.  137) 

Huc  huc  adeste  vestris  cum  virtutibus ') ! 
Vergilius  exhibet  Ge.  II  7 : 

Huc  pater,  o  Lenaee,  veni  .... 

Tuque  ades  inceptumque  una  decurre  laborem! 
Ovidius  Phoebum  compellat,   ut  adsit  coeptis  (Rem.  704),   ac 
pergit : 

Phoebus  adest,  sonuere  lyrae,  sonuere  pharetrae; 
atque  ait  epistula  I  5  ex  Ponto,  v.  1 1 : 

Non  libet  in  talis  animum  contendere  curas, 

Nec  venit  ad  duros  Musa  vocata  Getas. 
Quae  cum  ita  sint,  non  est  mirandum,   quod  colloquii  forma 
poetae  nonnumquam  utebantur,  quo  id,  quod  scire  volebant, 
iis  dicebatur.    Saepius  iam  Alexandrinorum  temporibus   hunc 
morem   invenimus,    praesertim  cum  poetae    in  Heliconem  vel 

1)  cf.  supra  pag.  41. 

(Knickenberg).  3 

antrum  quoddam  mente  somniantes  se  viderent,  qua  de  re 
infra  agetur.  Golloquium  autem  cum  Musis  in  sua  ipsorum, 
qua  canebant,  domo,  si  ita  dicere  licet,  saepissime  habemus 
apud  Ovidium.  Qui  unmn  quemque  deum  ad  se  arcessit  atque 
cum  eo  de  quibuslibet  rebus  colloquitur  ').  Ut  exempla  ad- 
feram,  initio  1.  III  Artis  amatoriae  cum  Venere  agit,  quae  eum 
incitat,  ut  etiam  puellis,  velut  1.  I  et  II  viris,  artem  amoris 
canat,  atque  oratione  fmita  legitur  v.  53 : 

Dixit  et  e  myrto  (myrto  nam  vincta  capillos 
Gonstiterat)  folium  granaque  pauca  dedit. 
Sensimus  acceptis  numen  quoque  e.  q.  s. 
Atque  Her.  IV  13  de  Amore: 

Ille  mihi  primo  dubitanti  scribere  dixit: 
»Scribe!    Dabit  victas  ferreus  ille  manus!« 
Saepissime  id  reperitur  in  Fastis;  ut  unum  e  multis  exemplum 
adferam ,  initio  1.  VI  deinceps  luno  et  luventus  et  Goncordia 
originem  lunii  mensis  deducunt,    ante  eius  torum  quasi  stantes 
velut  apud  Propertium.    At  poeta  pro  prudentia  sua,  ne  nemi- 
nem  ex  iis  laedat,  non  inter  eas  diiudicans  v.  99  dicit: 
Ite  pares  a  me,  perierunt  iudice  formae 
Pergama;  plus  laedunt,  quam  iuvet  una,  duae. 
Singularem    amoenitatem    praebent    versus    Fast.    V  375  sqq., 
quibus  permultis  rebus  de  Floralibus,   unde   originem  ceperint, 
cur  »versicolore  cultu«  dea  veneretur,   aliis  ex  ipsa  Flora  quae- 
sitis,  ipsa  dea  ante  eius  oculos  in  auras  secessit: 
Omnia  fmierat:  tenues  secessit  in  auras; 
Mansit  odor :  posses  scire  fuisse  deam. 
Similes  locos  Petersius  in  editione  Fastorum  citat  pag.  15. 

Amatissimus,  ut  iam  dictum  est,  Romanorum  mos  est, 
queni  Callimachus  invenisse  videtur,  cum  a  vetustissimi  tem- 
poris  vatibus,  quantum  egomet  hucusque  observavi,  alienus  sit, 
somniando  Parnassum  aut  Heliconem  aut  quemvis  alium  Mu- 
sarum  locum  quaerentem  et  visitantem   se  fmgere,   ut  Musae 


1)  E  Graecorum  posterioris  teniporis  poetis  Oppianns  initio  Cynege- 
ticorum  alternum  inter  ipsum  et  Dianam  cantum  exhibet,  quo  petit,  ut 
dea  novam  poeseos  viam  ingredientem  adiuvet. 

ipsae  in  locis  ipsarum  sacris  poetam  doceant.  lam  Ennium  huhc 
somnum  imitatum  esse  constat,  de  quo  Lucretius  I  116sq.  et 
Gicero  Somn.  Scip.  1  et  Fronto  pag.  1 1  (Naber)  loquuntur.  Atque  ^ 
Homerus  quidem  ibi  poesin  eum  docuisse  videtur,  ut  auctor  est 
Gicero  et  scholiasta  ad  Persium,  qui  ad  huius  epilogum  adnotat : 
»Tangit  Ennium,  qui  dicit  se  vidisse  somniando  in  Parnasso 
Homerum  sibi  dicentem  quod  eius  anima  in  suo  esset  corpore.« 
Propertius  porro  c.  III  2  hisce  incipit: 

Visus  eram  molli  recubans  Heliconis  in  umbra, 


Gum  me  Gastalia  speculans  ex  arbore  Phoebus 

Sic  ait,  aurata  nixus  ad  antra  lyra  e.  q.  s. 
Atque  etiam  Horatius  de  eadem  re  cogitasse  videtur  c.  I  12,  5. 
Errat  autem  Petersius  in  prolegomenis  ad  Ovidii  Fastos,  cun> 
utrumque  morem  et  Musas  arcessendi  et  ad  Musarum  loca 
somno  transgrediendi  unam  eandemque  rem  habeat;  duas  esse 
ii,  quos  citavi,  loci  docent. 

Hinc  etiam,  ni  fallimur,  originem  ceperunt  loci  ut  in  Ver- 
gilii  cat.  XI  v.  61:  »Gamenas  adire«,  vel  initium  Hbri  VI 
Fastorum ,  quo  Ovidius  lunonis  sacrum  adit  ibique,  quod  scire 
vult,  quaerit. 

Satis  de  hac  re  disputatum  esse  videtur,  atque  in  ipsas 
deorum  invocationes  animus  trahitur.  Ac  primum  quidem 
Romanorum  poetae,  cum  initio  carminum  epicorum  precatione 
utuntur,  valde  a  Graecis  differunt,  id  quod  iam  Lessingius  noster 
animadvertit  ^).  Qui  Horatii  locum  interpretatus  (A.  p.  136  sqq.), 
quamquam  de  iis,  quae  poeta  illis  versibus  dicere  vult,  certe 
fallitur,  recte  vidit,  cum  exordium  carminis  epici  ex  propositione 
argumenti  et  ex  invocatione  numinis  constet,  Graecorum  poetas 
duas  illas  res  in  unam  inter  se  coniunxisse,  ut  Homeri  illud: 
Mrjriv  ccf^ide,  Otd  vel  in  quolibet  alio  carmine,  Romanorum 
eas  plerumque  distraxisse.  Similem  quodanmiodo  adnotationem 
Servius  ad  exordium  Aeneidis  fecit,  nec  vero  discernit  inter 
Graecorum  poetas   et  Romanorum:    »In   tres  partes  dividunt 


1)  V.  recensionem  exordii  Messiadis  Klopstockianae,  quae  est  in  epist. 
XV  sqq.,  edit.  (loschianae  III  p.  360. 

5* 

poetae  carmen  suum:  proponunt,  invocant,  narrant.  Plerum- 
que  tamen  duas  res  faciunt  et  ipsam  propositionem  miscent 
invocationi,  quod  in  utroque  opere  Homerus  fecit:  ....  Lu- 
canus  tamen  ipsum  ordinem  pervertit ;  primum  enim  proposuit, 
inde  narravit,  postea  invocavit.«  —  Exemplum  usus  graecanici 
exstat  in  priscis  litteris  Latinis,  dico  incerti  auctoris  carmen 
Priami  (Baehr.  Fr.  P.  R.  p.  52) : 

Veterem,  Gasmenae,  cascam  rem  volo  profari 

Et  Priamum. 
Atque  etiam  postea  apud  Statium  illum  Graecorum  morem  in- 
venimus,  ut  invocatio  et  propositio  inter  se  coniungantur,  velut 
illud  Achilleidos  initium  docet: 

Magnanimum  Aeaciden  formidatamque  Tonanti 

Progeniem  et  patrio  vetitam  succedere  caelo, 

Diva,  refer!  e.  q.  s. 
Similiter    exordium  Thebaidos    canitur,    quamquam    expressis 
verbis  Musae  invocatio  versu  demum  41  sequitur. 

Omnino  autem  posteriorum  temporum  vates  aliam  con- 
suetudinem  sequebantur,  in  epicis  quidem  carminibus.  Ver- 
gilius  initio  Aeneidis  primum  nobiscum  communicat,  quidnam 
canere  velit,  ac  tum  v.  8  Musam  adit,  ut  sibi  faveat.  Non 
aliter  Lucanus,  de  quo  iam  Servius  1.  c.  observavit: 

Bella  per  Emathios  pkis  quam  civilia  campos 

lusque  datum  sceleri  canimus; 
ac  versu  63: 

Sed  mihi  iam  numen  (sc.  tu  es ,   Caesar) ;  nec  si  te  pectore 

vates 

Accipiam,  Girrhaea  velim  secreta  moventem 

SoUicitare  deum,  Bacchumque  avertere  Nysa: 

Tu  satis  ad  dandas  Romana  in  carmina  vires! 
Silius  Italicus  Punica  his  verbis  inchoat :  »Ordior  arma,  quibus 
caelo  se  gloria  tollit  Aeneadum«,  ac  tum  Musam  vocat,  ut  recte 
bella  illa  ipsum   canere  donet.      Aequa    ratione    res    seiungit 
Valerius  Flaccus,  cuius  initium  Argonauticorum  ita  est: 

Prima  deum  magnis  canimus  freta  pervia  natis, 
tum  versu  5:  Phoebe,  mone!  e.  q.  s. 


a 

Eundem  usum,  quamquam  rarissime,  etiam  in  didactica 
poesi  invenimus,  velut  initio  Vergilii  Gcorgicorum.  At  saepius 
hoc  in  genere  et  propositiones  et  invocationes  inter  se  coniuguntur, 
utLucretii  de  rer.  nat.  1.  I  init.  vel  Grattii  initium: 

Dona  cano  divum,  laetas  venantibus  artes 

Auspicio,  Diana,  tuo^)! 

Quod  vero  ad  locum  illum  Horatianum  attinet,  Art.  p.  136: 
Nec  sic  incipies,  ut  scriptor  cyclicus  olim : 
Tortunam  Priami  cantabo  et  nobile  belium*. 
Quid  dignum  tanto  feret  hic  promissor  hiatu? 
Parturient^)  montes,  nascetur  ridiculus  mus. 
Quanto  rectius  hic,  qui  nil  molitur  inepte: 
'Dic  mihi,  Musa,-virum,  captae  post  tempora  Troiae 
Qui  mores  hominum  multorum  vidit  et  urbes\ 

non  illud  monitum  esse  arbitror,  ut  a  deo  initium  capere 
quivis  poeta  debeat,  sed  ut  magniloquentiam  vitet  neve 
maiora  promittantur ,  quam  quae  deinde  praebeantur.  Dilu- 
cida  res  est;  an  aUud  sibi  vult  illud:  Parturient  montesV 
Nec  dubitandum  est,  quin  futurum  esset,  ut  Horatius  Statii 
Achilleida  aeque  ac  poetae  cychci  carmen  vituperasset,  quamvis 
a  Musis  initium  capiat.  Nec  vero  infacete  Lessingius  pro  sua 
scribendi  ratione,  ut  perperam  illum  Romanorum  morem  esse 
demonstret,  adicit:  »Es  ist  auch  in  der  That  besonders,  mit 
einem  stolzen  Ich  anzufangen,  und  alsdenn  die  Musen   anzu- 


1)  E  Graecorura  poetis  imperatorum  Romanoruiii  temporibus  Oppianus 
hunc  morem  imitatus  est,  qui  v.  22  1.  I  deinuui  habet : '/Aa^t,  norvut  diu. 
Aliter  initium  lib.  II  Cynegeticorum : 

Nvv  d'   uyf  fioi,  Ztjvbq  O-ryuiffty  xuXkioqiVQf   flhl^rj, 

Tlu^O-fvf  /Qvoofi£TQ7]y   Sidvfiov  yivoq  'A7r6XAo)vt 

Etjffftfvai  e.  q.  s. 
Quaeritur,  quisnam  de  Dianae  manu  venationis  artes  acceperit. 

2}  Futurum  ex  codd.  auctoritate  servandum  esse  puto  contra  Bent- 
leium,  nam  causa  cogitari  non  potest,  cur  codices  optimi  et  plurimi 
futurum  servent,  nisi  in  archetypo  contra  usam  solitum  scriptum  fuisset. 
Quoniam  autem  omnia  verba,  quae  in  —  urio  desinant,  etiam  in  primo 
tempore  futuri  vim  habeant,  eo  magis,  si  codices  futurum  exhibent,  id 
servandum  est. 

rufen,  nachdGni  man  schon  Alles  aut*  dio  eigjnon  Hornor  ge- 
nommen  hat.  Das  heisst  anklopfen,  nachdem  man  die  Thiir 
schon  aufgemacht  hat.« 

Venimus  ad  invocationum  formulas.  Satis  notum  est 
Protagoram  eam  ob  causam  Homerum  vituperasse,  quod  im- 
perativo  usus  Musae  praecepisset  {af-idf-),  quod  indecorum 
esset  adversus  deos.  Singulare  autem  et  contra  opinionem 
hoc  iudicium  fuisse  totius  antiquitatis  exempla  docent,  cum 
nulla  invocationis  forma  saepius  a  poetis  adhibeatur  quani  hic 
verbi  modus  (nisi,  quod  per  se  ipsum  patet,  haud  raro  pro  im- 
perativo  coniunctivus  sciUcet  adhortativus  ponitur).  Et  princi- 
palem  locum,  ut  iam  apud  Homerum,  per  omnes  aetates  im- 
perativi  »dic«  et  »dicite«  obtinuerunt,  ut  mox  videbis.  Usitata 
deinde  verba  fuerunt:  favere,  donare,  dare,  adesse,  pandere. 
Clarissime  autem  res  patere  mihi  videtur,  si  deinceps  enumero 
verba,  quae  maxime  inveniuntur: 

Dic  et  dicite :  Ennii  frg.  224 ;  Livii  Andron.  fr.  1  (insece) ; 
Tib.  III  1,  5;  Prop.  IV  8,  17;  Verg.  ecl.  VIII  62;  Aen. 
IX  77;    Cat.  XI  1;    Hor.  c.  III  4,  1;   III  II,  1;    Ov.  Fast. 

V  7;  VI  798;  Sulp.  Sat.  12,  Stat.  Silv.  V  5,  5;  Luc.  Phars. 

VI  515;  Gratt.  Cyn.  99 ;  Nemes.  ecl.  II  20;  Orestis.  trag.  350. 

Fave:  Tib.  II  5;  Prop.  IV  1,  67;  Ov.  Fast.  III  167;  ib.  714; 
IV  1;  V  249.  iVIanil.  Astr.  I  111. 

Ades,  Adeste :  Ov.  Ar.  am.  1  30 ;  Fast.  VI  652 ;  Germanici  Arat. 
init.;  Stat.  Silv.  I  6,7;  Anthol.  Lat.  151;  Ser.  Samm.  1.  med. 
init.  —  Favens  adsis:  Verg.  Ge.  I  18. 

Pande,  pandite:  Verg.  Aen.  VII  641  =X  163;  Ov.  Fast.  V  693; 
Met.  XV  622;  Luc.  Phars.  III  15;  Ponticon  praef.  1;  Nemes. 
Cyn.  97;  Anth.  Lat.  201. 

Da,  date,  donate:  Hor.  c.  saec.  5;  Verg.  Ge.  I  40;  Ov.  Fast. 
IV  191;  Stat.  Sil.  IV  7  init.;  V  3  init.;  Sil.  It.  Pun.  I  3; 
Xn  390. 

Mone:  Verg.  Aen.  VII  37;  Ov.  Fast.  IV  247;  V  446;  Luc. 
Phars.  I  5. 

Memora:  Verg.  Aen.  I  8;  Hor.  Sat.  I  5.  53. 

carmen  concedite:  Verg.  ecl.  VII  21;  X  1  ; 

praecipe:  Hor.  c.  I  24; 

move:  Ov.  Met.  X  147; 

incipe:  Luc.  Phars.  V  217; 

submittite :  Baehr.  P.  L.  M.  IV  p.  259 ; 
cantate:  Tib.  IV  2.  21 ; 
narrate:  luv.  IV  34. 
refer:  Hor.  ep.  I  82;  Calp.  ecl.  II  53. 

ducite  vatem:  Manil.  Astr.  init.;  Nem.  Cyn.  97,  Anth.  Lat.  201. 
dirige  opus:  Ov.  Fast.  I  init. ;  VI  483. 
praemonstra  viam:  Lucr.  VI  92. 
da  cursum:  Verg.  Ge.  I  40. 
numen  sis:  Luc.  Phars.  init. 
auctor  sis:  Germ.  Phaen.  init. 
causam  ede:  Ov.  Fast.  I  93. 
causas  adde:  Ov.  Fast.  II  359. 
vultus  advertite:  Stat.  Silv.  I  5.  15. 
adrideat:  Calp.  ecl.  IV  82. 
adnuat:  StaL  Silv.  V  1.  3. 
adspirate:  Verg.  Aen.  IX  525. 
flectite:  Sil.  Ital.  Pun.  XIV  init. 
Sumite  vires:  Prop.  II  10,  10. 
pergite  --  agite:  Verg.  ecl.  VI  13. 
cxaudi  me:  Precatio  Terrae  23. 

Pro  imperativo  vel  coniunctivo  nonnumquam  inter- 
rogationis  forma  adhibetur,  ita  ut  pocta  ex  Musa  quaerat, 
quis  superorum  nunc  se  adiuvet,  vel  quid  nunc  canere  debeat, 
alia  ').    Ita  Vergilius  Aen.  IX  77 : 

Quis  deus,  o  Musae,  tam  saeva  incendia  Teucri 

Avertit? 
vel  Ge.  IV  315: 

Quis  deus  hanc,  Musae,  quis  nobis  extudit  artem? 
Hor.  carm.  I  12: 

Quem  virum  aut  heroa  lyra  vel  acri 

Tibia  sumis  celebrare,  CKo? 


1)  cf.  Meleagri  Stephanum,  Anth.  Ptil.  IV  1,  1. 

Sil.  Ital.  Piin.  V  420: 

Quis  deus,  o  Musae,  paribus  tot  funera  verbis 

Evolvat?  • 
Vergilii  versum  modo  citatum  hic  certe  in  animo  habebat. 

Non  raro  pro  invocatione  id  invenitur,  ut  poeta  cum 
Musis,  quod  canere  veiit,  communicet,  qua  in  communica- 
tione  tamen  auxilii  precationem  inesse  per  se  patet.  Ita  Ga- 
tullus  carmen  68b  incipit: 

Non  possum  reticere,  deae,  qua  me  Allius  in  re 

luverit  e.  q.  s. 
Atque  Horatius  pronuntiat  tantum  c.  I  10  se  Mercurium  car 
nere  velle;  attamen  nemo  dubitabit,  quin  et  hoc  loco  Horati- 
ano  et  illo  Gatulliano  nominis  vocatione  invocatio  dei  contine- 
atur.  Aeque  in  bucolicis  carminibus  poetae  Latini  Graecos 
imitati  nomine  tantum  vocant  deos,  omissa  precatione.  lam 
Theocritus  V  80  canebat : 

Tal  Movaai  ^s  (fikevvri  nolv  nXsov  r;  tov  aoidov 

Jd(pviv^) 
Atque  ita  Vergilius  ecl.  III  GO: 

Ab  love  principium,  Musae: 
et  62: 

Et  me  Phoebus  amat  e.  q.  s. 
quibuscum    versibus  conferas  simillinumi  locum  Galpurnii  ecl. 
LV  82  sq.   Vergilius  in  Georgicis  pronuntiando  se  Palem  deam 
et  Apottinem   canere   velle  ipsa  hac  forma  in  illorum  deorum 
auxilium  carmen  dedicat,  1.  III  init : 

Te  quoque,  magna  Pales,  et  te,  memorande,  canemus, 

Pastor  ab  Amphryso,  vos,  silvae  amnesque  Lycaei. 
Pastor   ab  Amphryso   autem  Apollo  est,  cuius  boves  ad  illum 
Thessaliae  fluvium  vixisse  traduntur.  —  Nonnumquam  autem 
ultro  sequitur   invocatio  nonnullis  versibus  intermissis!     Velut 
Ge.  II  init.    Vergilius  dicit: 

Nunc  te,  Bacche,  canam 
et  V.  7  eundem  adit,  ut  novum  carmen  dicere  ipsi  praebeat. 


f 


r 


1)  cf.^inscriptionem,  quae  invenitur  in  vasculo  Atheniensi   in  »Arch. 
Zeitung«  XXXII  tab.  I,  et  quam  Michaelis  ita  legit: 
Movnd  fiot,  djH(fii  2n('tfAHvdiiov   fi'(^oov  d^txo/x''   dfidftv. 

Quodsi  quaerimus,  quidnam  invocationes  plerumque  c  o  n- 
t  i  n  e  a  n  t,  cum  illud  a  diis  petitum  esse  invenimus,  ut  in  universum 
carmen  propitii  sint,  tum  illud,  ut  rem  certam  et  unam,  quam 
carmine  celebraturus  est  poeta  in  memoriam  eius  ducant,  ut 
recte  facta  canat.  Eam  vim  habent  invocationes  initio  Lu- 
cretii,  Aeneidis,  Georgicorum,  aliorum.  —  Nonnumquam  autem 
huic  deorum  precationi  nova  additur,  qua,  ut  versus  pulchri- 
tudine  ac  lepore  ornentur,  petunt.    Ita  Lucretius  I  28  habet : 

Quo  magis  aeternum  da  dictis,  diva,  leporem! 
Atque  Horatius  a  Phoebo  c.  IV  6,  29  et  spiritum  poeticum  et 
artem'  deducit,  quibus  coniunctis  bonus  poetae  efficiatur  eventus 
magnaeque  laudes.  TibuUus  II  15  eundem  deum  nominat,  ut 
verba  sua  in  ipsius  laudes  flectat,  i.  e.  ut  versuum  pulchritudine 
carmen  excellat,  qua  sibi  laudem  paret.  Denique  Vergihus  divum 
Augustum  (Ge.  I  40)  orat,  ut  facilem  carmini  cursum  praebeat. 

Finem  huius  rei  cum  faciamus,  alius  poetarum  usus  memo- 
randus  est,  qui  non  raro  in  carminibus  invenitur.  Ut  enim  deos 
aequiores  sibi  faciant,  vel  ut  causam,  cur  alium  deum  proMusis 
invocent,  adferant,  haud  raro  accidit,  ut  nonnuUa  verba  exspati- 
ando  invocationi  adiciant,  quibus  haec  vel  eiusmodi  contineantur. 
Ita  Lucretius  Venerem  pro  rerum  naturae  descriptione  compellans 
ea  de  re  hanc  deam  sociam  scribundis  versibus  se  cupere  dicit, 
»quoniam  per  eam  omne  genus  animantum  concipiatur  et 
quidquam  dias  in  luminis  oras  exoriatur«.  Vergilius  etiam 
Musarum  invocationi  adicit:  »non  omnia  possumus  omnes« 
(ecl.  VIII).  Ovidius,  cum  universos  deos  initio  Metamorphoseon 
vocet,  adicit:  »nam  vos  mutastis  et  illa«.  Gur  Erato  idem  pro 
Arte  amatoria  compellat?  »Nam  tu  nomen  Amoris  habes« 
(A.  a.  II  15).  Gur  Phoebum  pro  RemediisV  »Quoniam  medicae 
'  opis  repertor  est«  (Rem.  75).  Ad  Mercurium  precibus  Horatius 
convertitur,  ut  is  sibi  modos  praecipiat,  quibus  obstinatas  pu- 
ellae  aures  applicet  (c.  III  11);  causa,  cur  faciat,  est: 

nam  te  docilis  magistro 
Movit  Amphion  lapides  canendo. 

Gur  luvenalis  Galliopen,  quae  ei  Musa  est  historiographiae,  adeat, 
aperit  IV  34: 

Incipe,  Galliope,  licet  et  considere;  non  est 
Gantandum,  res  vera  agitur. 
Vergilius  (Aen.  VII  641)  hisce  Musas  adit : 

Pandite  nunc  Helicona,  deae  cantusque  niovete 

•     •     •     •     • 

Et  meministis  enim,  divae,  et  memorare  potestis! 
et  similiter  Ovidius  Met.  XV  622 : 

Pandite  nunc,  Musae,  praesentia  numina  vatum  — 
(Scitis  enim,  nec  vos  fallit  spatiosa  vetustas)  —  e.  q.  s. 
Manilius  initio  1.  III  Pierides  precibus  adit,  ut  per  saltus  ad- 
huc  inaccessos  ipsum  perducant:   nam  se  non  bella,  noa  Pri- 
amum,  non  Thebarum  excidium,  non  Punica,  non  Argonautjca 
canere,  sed  numeros  et  ignota  rerum  nomina  mundique  casus 
se  in  animo   habere;  ea  de  causa  propitiae  Musae  oculos  sibi 
advertant.    Valerius  Flaccus  denique  1.  III  v.  15  canit: 
Tu  mihi  nunc  causas  infandaque  proelia,  Glio, 
Pande  virum;  tibi  enim  superum  data  virgo  facultas 
Nosse  animos  rerumque  vias  e.  q.  s. 

Imprimis  autem  hac  forma  poetae  utuntur,  cum  Gaesares 
ut  numina  carminum  invocare  audeant;  omnino  hunc  morem 
non  tam  solitum  fuisse  haec,  quae  loquimur,  docent.  Vergilius 
copiosis  verbis  Augustum  adit,  ut  coeptis  propitius  adnuat 
(Ge.  I  init),  quoniam  mox  deorum  concilia  ut  deus  habiturus 
sit  et  a  populo  Romano  divinis  honoribus  colatur;  adsuescat 
igitur  iam  nunc  votis  vocari.  Aeque  Manilius,  qui  Augustum 
(Astr.  I  10)  ea  de  causa  se  compellare  dicit,  quod  illi  deo 
mundus  concessus  sit,  itaque  etiam  sibi  animum  viresque 
facere  possit.  Inde  a  Neronis  denique  temporibus  eo  ventum 
est,  ut  etiam  hoc  omittere  poetis  hceret. 


Tabula, 

quae  omnes  e  litteris  Eomanis  locos  collectos,  quibus  invocationes 

deorum  inveniuntur,  continet. 


T                                                                1 

Varii  loci,  qui, 

Invocantur: 

quamquam    in- 

Nomina 

vocationem 

non   continent. 

poot.  Roman. 

Musae 

Dii  deaeque 

Alia  numina 

ad  nostram  rem 
quodammodo 

(Camenae) 

ceteri 

spectant. 

I 

II 

III 

IV 

V 

1 

Livius  Andron. 
(Baehr.  F.  P.  R.) 

frg    1.  Odus. 

■fc 

2 

Naevius  (ibid.) 

frg.  1 

3 

Ennius  (ibid ) 

frg.  L  224 

frg.  3 

fr.   30;  155 

4 

Incerti  carnien  Pri- 
anii  (ibid.) 

pag.  52  V.  l 

«— ' 

5 

Pompilius  epigr. 
(ibid.  p.  274) 

frg.  2 

6 

Porcius  Licinius 

frg.  1 

7 

Cornelius     Severus 
(ibid.  p.  355) 

frg.   15 

8 

Varro  Reatinus  (ib. 
p.  295) 

frg.  3 

9 

Incerti  versus  (ibid. 
p.  857) 

' 

frg.  7  (luppiter) 

10 

Lucilius 

, 

frg.  699,  700 

11 

Varro,  Menippene 

frg.  467 

frg.  201,356, 
a79,  395 

12 

Lucretius 

VI  92 

I  1  sqq.  (Venus) 

13 

Catullus 

6«b,  1 

64,  23  (heroes) 
61, 11  (Hymenaeus) 

65,  3 

14 

Tibullus 

III  1,  5;  IV 
2,  21 

II  5  (Phoebus) 

I  2,  53;  I  9, 
47  (spernit 
invocatio- 
nem) 

15 

Propertius 

II    10;     JIl 

IV  1,  67  (Roma) 

III  1,  1 

Mon.  1.  3 

1,  19;    IV 

IV  8,  17 

IV  4.  51 

6,  11 

16 

Vergilius 

ecL   III    84; 

ecl.  III  60  (lupiter 

Aen.  XII 500 

IV   1;    VI 

et  Phoebus) 

Cat.  XI  60 

13;  VII 21; 

„    XI  (Arethusa) 

VIII     62 ; 

Ge.I  init(Dii  omnes) 

X  72 

76 


77 


17 
18 


20 
21 
22 
23 

24 

25 
26 

27 


Vergilius 


Aiictor  Culicif 
Hoiatius 


19 


Ovitlius 


Priapea 
Nux  elegia 
Manilius 
Grattius  Faliscus 

Germanicus 

(Phaenom.) 
Phaedrus 
Lucanus 
Persius 


II 


Ge.  IV  31f> 
Aen.18;  VII 

H7;VI[641; 

IX  77;  IX 

525;  X 163 
Cat.  XI  1 
V.  18 
Carm.   I    12; 

1 24 ;  I  26,9; 

II  1  38; 
1114,1.21; 

III  30,  16 ; 

IV  3 
Sat.  I  5,  53 
Ep.  I  8,  2 
Ar.  am.II  15; 

II  425;  III 

348.  467 
Met.  X  147 

XV  622 
Fast.  II  269. 

359 

IV  83.  193 

V  init. 

VI  798 


IIT  init. 


III 


IV 


Ge.TT7  (Bacchiis) 
„111  init.  (Pales) 
„  IVinit.(Apollo) 

Aen.   VI   264    (Dii 
inferi) 


carra.  III  11  (Mer- 

ciirius) 

„  IV  6  (Phoebus) 
carni.     saec.     init 

(Phoeb.  et  Diana) 


A.  am.  I  1  (Amor) 
II1;ITII;III15; 
(idem)  -  I  30; 
II  15  (Venus) 

II  493  (Apollo) 

III  347  (Phoebus 
et  Bacchus; 

Ptem.  11  (Cupido) 
„    75.704(Phoeb.) 
Met.    I    init.    (Dii 

omnes) 
Fast.  I  93   (lanus) 
III 1.  171(Mar8) 

III  714  (Bacch.) 

IV  1  (Venus) 

IV  191  (Magna 
mater) 

V  183  (Flora) 

V  446. 693  (Mer- 
curius) 

VI  init.  (luno) 
VI  249  (Vesta) 
VI  483(Bacch.) 
Vld52(Minerva) 


>> 
>> 
>> 
»> 


>> 


>> 


>> 


I  112  (Fortuna) 
Cyn.  init.  (Diana) 
ib.  99  (eadem) 


V.  25 


Fast 


I  4 
TV  247 


carm.  1113,70 


llero.   IV  13 
Ar.  am.  I  525 

II  38.    704 

III43.  251. 

549.    789 
Rem.387.609 
Fast.  II  542. 

584 

IV  937 

V1213.226 


I  10 


V.   1  sqq. 


Phars.  init 


II  4 

II  57;  III 39 


III  prol.  23 
Sat.  epil.  in. 


I 

!           11 

1                l^i 

IV 

V 

28 

Calpurnius  ecl. 

ecl.  I  3  i  (Faunus) 

ecl.  IV  82 

■■ 

29 

Carmina       Einsid- 

I  36 

I  22    (luppiter    et 

30 

Jensia 
Silius  Italicus 

Pun.  I  3 
V  420 
XII  390 
XIV  1 

Phoebusj 

XT  init 
XIV  467 

31 

Valerius  Flaccus 

Arg.  III  15 

V  217 

VI  515 

Arg.  I  5  (Phoeb.) 

• 

32 

Statius 

Silv.   1  2,  49 

Sil.  I  2,  2  (Paean) 

Sil.  V  3,  in. 

' 

IV  7  in. 

„     1  5,  15  (Diana 

»    I  4,  22 

V  5,  4 

et  Nymphae) 

Theb.  I  41 

„     I  6,  7  locus  et 

Ach.  I  2 

Satirrnus) 

33 

luvenalis 

Sat.  IV  34 

Ach.  I  9  (Phoebus) 

Sat    I  79 

34 

Sulpicia 

Sat.  1.  12.  59 

35 

Ponticon  praefatio 

XT                   • 

V.  16  (Venus). 

,■ 

o6 

Nemesianus 

Cyn.  97  (Diana) 
ecl.  II  20  (Dryades) 

Cyn.  13.  77 
ecl.  I  35 

37 

Precatio  Terrae 
(Baehr.  P.  L.  M. 
I  pag    1H7) 

„    11  53  (Phoebus) 
V.  20  (Terra) 

38 
39 

Precatio  Herbarum 

libidem) 
Anthologia  Lat. 

(Baehr.  P.L  M.V) 

nr.  151;  183, 

35; 
»  201 ; 
„  222; 
„  420.  17 

V.  7  (Maiestas  Her- 

barum) 
N.  198  (Minerva) 

N.  39;   137; 
183;  276 

40 

SerenuB      Sammo- 
nicus 

lib.med.in.(Phoeb.) 

41 

Anthologiae     Rie- 
sianae 

nr.  672,  28 

